text:
স্তেতিস্তিক্স অমসুং প্রোগ্রাম ইম্প্লিমেন্তেসন মন্ত্রালয়
জুন ২৯, ২০২০দা স্তেতিসতিক্স দে, ২০২০ পালন তৌখ্রে
থীম: সস্তেনএবল দিবেলপমেন্ত গোলস (এস.দি.জি.এস)
Posted On:
29 JUN 2020 4:44PM by PIB Imphal
সরকারনা স্তেতিসতিক্স দে পাল্লন তৌদুনা নুংতি-নুমিৎ খুদিংদা স্তেতিসতিক্স শীজিন্নবা হেনগৎনবা অমসুং মীয়ামগী য়াইফনবগীদমক স্তেতিসতিক্সনা পোলিসি শেম্বদা করম্না মতেং পাংবগে হায়বগী মতাংদা মীয়ামবু সেন্সিতাইজ তৌই। মসি চহি খুদিংগী প্রোফেসর পি.সি. মহালানোবিসকী মপোক কুমওন, জুন ২৯দা মহাক্না নেসনল স্তেতিসতিকেল সিস্তেম লীংখৎপদা লৌখিবা মহাক্কী মমল য়াম্লবা থৌদাং অদুবু শকখঙবা উৎপা ওইনা পাল্লন তৌরি। মালেমগী ওইবা লায়চৎ অসিনা মরম ওইদুনা চহি অসিগী স্তেতিসতিক্স দে, ২০২০ অসি ভিদিও কনফরেন্সকী খুত্থাংদা পাংথোকখি। তোঙান তোঙানবা মীদিয়াগী চেন্নেলশিংগী খু্থাংদা লৈবাক অমসুং মালেম শীনবা থুংনা লাইব স্ত্রীমসু তৌখি। স্তেতিসতিক্স দে ২০২০গী থীম অসি সস্তেনএবল দিবেলপমেন্ত গোল (এস.দি.জি.)- ৩ (চহিগী খেৎনবা লৈতনা হকচাং ফনা অমসুং অনা অয়েক য়াওদনা লৈহনবা) অমসুং এস.দি.জি.-৫ (জেন্দর ইক্বেলিতি পুরকপা অমসুং নুপী অঙাংবু থৌনা হাপ্পা) ওইখি।
স্তেতিসতিক্স দে ২০২০গী থৌরম অসিদা স্তেতিসতিক্স অমসুং প্রোগ্রাম ইমপ্লিমেন্তেসন মন্ত্রালয়গী (এম.ও.এস.পি.আই.) অমসুং প্লানিং মন্ত্রালয়গী কেন্দ্রগী স্তেৎকী মন্ত্রী (ইন্দিপেন্দেন্ত চার্জ), রাও ইন্দেরজিৎনা ৱা ঙাংখি। থৌরম অসিগী থীমগী তোঙান তোঙানবা হীরমশিং অমসুং মখোয়গী কান্নবশিংগী মতাংদা থৌরম অসিদা প্রধান মন্ত্রীগী ইকনোমিক এদবাইজরি কাউন্সিলগী চ্যেরমেন অমসুং ইন্দিয়ন স্তেতিসতিক্স ইন্সতিত্যুৎকী প্রসিদেন্ত, দোক্তর বিবেক দেব্রোই, নেসনল স্তেতিসতিক্স কম্মিসন (এন.এস.সি.)গী চ্যেরমেন প্রোফেসর বিমল কুমার রোই, এম.ও.এস.পি.আই.গী ভারতকী চীফ স্তেতিসতিসিয়ন লোয়ননা সেক্রেতরী, শ্রী প্রবিন শ্রীবাসতবা, ভারত সরকারগী হকশেল অমসুং য়াইফ য়ুম্বালগী সেক্রেতরী, দোক্তর প্রীতি সুদান, ফেদরেসন ওফ ইন্দিয়ন চেম্বরস ওফ কম্মর্স অমসুং ইন্দস্ত্রীগী প্রসিদেন্ত অমসুং এপোল্লো হোস্পিতালস ইন্তর্প্রাইজেস লিমিতেদকী জোইন্ত জেনরেল মেনেজিং দিরেক্তর, দোক্তর সঙ্গিতা রেদী, ইন্দিয়ন স্তেতিসতিকেল ইন্সতিত্যুৎকী দিরেক্তর প্রোফেসর সঙ্গহমিত্রা বন্দিয়োপধিয়া হায়রিবশিং অসিনা ৱা ঙাংখি। তোঙান তোঙানবা ইন্তর্নেসনলগী এজেন্সিশিংনসু থৌরম অসিদা মখোয়গী ৱারোল থম্লকখি, মখোয়শিং অদুদু মিং ওইনা পল্লবদা ভারতকী য়ু.এন. রেসিদেন্ত কোওর্দিনেতর, কুমারি রেনতা লোক দেসাল্লেন, য়ু.এন. ৱুমেনগী দিপুতি একজিক্যুতিব দিরেক্তর, দোক্তর অনিতা ভাসিয়া, মেক্সিকোগী নেসনল ইন্সতিত্যুৎ ওফ স্তেতিসতিক্স এন্দ জিওগ্রাফীগী দিরেক্তর জেনরেল, দোক্তর এনরিকে ওরদাজ, বেঙ্কোক য়ু.এন. ই.এস.সি.এ.পি.গী স্তেতিসতিক্স দিবিজনগী দিরেক্তর, দোক্তর গেম্মা ভান হল্দেরেন হায়িবশিং অসিনি। ভিদিও কনফরেন্সকী খুত্থাংদা কেন্দ্র/স্তেৎ সরকারশিংগী মকোক থোংবা ওফিসরশিং অমসুং অতোপ্পা স্তেকহোল্দরশিংনসু থৌরম অসিদা শরুক য়াখি।
কেন্দ্র সরকার, স্তেৎ/য়ু,তি. সরকার অমসুং ইন্সতিত্যুৎতা লৈবা ওফিসিএল স্তেতিসতিসিয়নশিংবু মখোয়গী শীংথানিঙাই ওইবা থৌদাং পাঙথোকপা ঙম্বা অদুবু শক খঙবা উৎপা ওইনা এম.ও.এস.পি.আই.না ‘প্রোফেসর পি.সি. মহালানোবিস নেসনল এৱার্দ ইন ওফিসিএল স্তেতিসতিক্স’কী অনৌবা মনা অমা পীবা হৌখ্রে। ‘প্রোফেসর পি.সি. মহালানোবিস নেসনল এৱার্দ ইন ওফিসিএল স্তেতিসতিক্স’২০২০গী মনা অসি রিজর্ব বেঙ্ক ওফ ইন্দিয়াগী হান্নগী গভর্নর দোক্তর চাক্রৱর্তি রঙ্গরঞ্জনদা মহাক্না ভারতকী নেসনক স্তেতিসতিক্স সিস্তেমদা শীংথানিঙাই ওইবা কয়া তৌখিবা অদুবু শক খঙবা উৎপা ওইনা পীখ্রে।
ইন্দিয়ন কাউন্সিল ওফ মেদিকেল রিসর্চ (আই.সি.এম.আর.), নেসনল ইন্সতিত্যুৎ ওফ মেদিকেল স্তেতিসতিক্স (নিমস)কী হান্নগী দিরেক্তর, দোক্তর অর্ভিন পান্দে অমসুং ভারত সরকারগী এম.ও.এস.পি.আই.গী হান্নগী এদিস্নেল দিরেক্তর জেনরেল, দোক্তর অখিলেশ চন্দ্রা কুলশ্রেশথাদা মখোয়না স্তেতিসতিক্সকী লমদা মতম চুপ্পদা কথোকখিবা অদুবু শক খঙবা উৎপা ওইনা ২০২০গী স্তেতিসতিক্সকী প্রোফেসর পি.ভি. সুখৎমে নেসনল এৱার্দ অসি মখোয় অনিদা পুন্না পীখি। স্তেইসতিক্সকা মরী লৈনবা হীরমদা ওল ইন্দিয়া লেবেলগী পোস্ত গ্রেজুয়ৎ মহৈরোইশিংগী ‘ওন দি স্পোৎ এসে রাইতিং কম্পিতিসন’গী মকোক তারকপশিংসু মনা পীখি।
তোঙান তোঙানবা থীমেতিক আইতেমশিংদা থেংনবা খুদোংচাদবা অমসুং এস.দি.জি.শিং ফংনবা মাংলোমদা চংশিনগদবা লম্বেলদা প্রজেন্তেসনশিং তৌখি। সস্তেনেবল দিবেলপমেন্ত গোল্স-নেসএল ইন্দিকেতর ফ্রেমৱার্ক (এন.আই.এফ.) প্রোগ্রেস রিপোর্ত, ২০২০ (ভর্জন ২.১) থৌরমগী মনুংদা ফোংখি। রিপোর্ত অসিগা লোয়ননা অপদেৎ তৌরবা এন.আই.এফ. অমসুং এস.দি.জি.শিংগী দেতা স্নেপশোৎ হেন্দবুক ফোংখি। এম.ও.এস.পি.আই.নসু আইএস.এস. কেদর পর্সনেলশিং দিপ্লোয় তৌনবা অমসুং মখোয়গী কিরিয়রগী প্রোসপেক্তশিং হেনগৎনবা ইন্দিয়ন স্তেতিস্তিকেল সর্ভিস (আই.এস.এস.) কেদর মেনেজমেন্ত পোর্তেল লোঞ্চ তৌনবা থবক পাইখৎলি হায়না লাওথোকখ্রে। দি নেস্নেল স্তেইস্তিকল দে ২০২০ অসি সেমিনারশিংগী সিরিজ অমা অমসুং চহী চুপ্পা চত্থগদবা ৱার্কশোপশিংগীগা লোয়ননা পাংথোক্কনি। খন্নখিবশিং অমসুং ৱা ঙাংখিবশিং পাক শন্না শন্দোক্নবা এম.ও.এস.পি.আই.শিংগী ৱেবসাইৎতা ফংগনি।
*****
(Release ID: 1635233)
Visitor Counter : 112


c: text/html

text:
খোঙজম লান নিংশিং খুভমমাইকৈ
ইখং খংহৌদনা ব্রীটিশ লান্মীনা কায়হৌরুবা তৌদনা ইং কুমজা ১৮৯১গী মার্চকী টরীখ ২৫দা নোংমৈ কাপশিল্লকখি। মণিপুরগী সনা কোনুংদা শোক্নখিবা লাল অদুদা পুখ্রম্বম তম্ফা, খুম্বোং সুবেদার, লৈশং জমানদার অমশুং অথোকপম দেৱান-নচিংবা মীওই য়াঙ্খৈ (৫০) থৱাই কৎখি। তাঙখুল অনীশু খুৎকা-খুৎকা শোক্নবা লাল অদুদা থৱাই থাখি। অমরোমদা ব্রীটিশকীসু লট ব্রকেনবার অমশুং শিফাই খরা শিখি। কোনুংদা থোকখিবা থৌদোক অদুগী মখা তারকপদা মণিপুরগী মীয়াম হৌরক্তুনা গার্দ লৈত্রবা ব্রীটিশ ওফিসারশিংসু হাৎখি।
অঙকপা অমা ওইনা ইং কুমজা ১৮৯১গী এপ্রিলগী টরিখ ৪দা মণিপুর প্রজাশিংনা ফাজিন্দুনা থম্লীবা ব্রীটিশকী ময়াং লান্মী য়াঙ্খৈমথোই (৫১) শেল ওইনা লুপা মঙা/মঙা পীরগা মরৈবাক্তা হলহনখি। মমাংদসু ইং কুমজা ১৮৫৭দা অহানবা ভারত্কী নীং-খা তম্বগী শোক্নখিবা লাল অদুদসু মওং খরদা ব্রীটিশ্তগী তোখায় তারবা হিন্দুস্তানগী লান্মীগী নাকলদা লেপখি।
মার্চকী টরিখ ২৪দা থোকখিবা থৌদোক অদুগী মতুংদা ব্রীটিশ গোভর্মেন্টনা য়াম্না শক্তি লৈরবা লান্মী মাইকৈ অহুমদগী থাজিল্লকখি। কোহিমা, তামু অমশুং সিলচরলোমদগী থাজিল্লগা লাল মখা চৎথখি।
লৈফমঃ
লমদিং মমাং লৈকাই, থৌবাল, মণিপুর – 795148
ফোটো গ্যালরী
করম্না য়ৌগনি:
এরোপ্লেন্না
থৌবাল ডিষ্ট্রিক্ট অসি 23° 45′ এন অমসুং 24°45′ এন লাটিটুড অমসুং 93°45′ ঈ অমসুং 94°15′ ঈ লঙ্গিচুড অমসুং সমুদ্রা ইমাইদগী ৭৯০মিটর ৱাংনা লৈ। খ্বাইদগী নকপা এয়ারপোৎতি তুলিহল এয়ারপোৎ নত্রাগা ইম্ফাল এয়ারপোৎনী। মাসিবু বীর-তিকেন্দ্রাজিৎ ইন্টরলেসননেল হাইনসু কৌই। লম কোইবা লাকপা শিংনা গুৱহতি, কোলকতা, মুমবাই,দেলহী নত্রগা বেংগ্লোর দগী ইম্ফালদা থুংঙকপা য়াই। ইম্ফাল এয়ারপোৎ অসি থৌবালদগী কিঃমিঃ৩০ লাপ্না লৈ। বীর-তিকেন্দ্রাজিৎ ইন্টরলেসননেল এয়ারপোৎ কী লৈমফমঃ ইম্ফাল ইন্টরলেসননেল এয়ারপোৎ নেসননেল হায়ৱে ১৫০ ইম্ফাল, মণিপুর ৭৯৫১৪০ ইনক্ৱারী নংঃ ৯১ ৩৮৫২৪৫৫০৬৯
ট্রেন্না
রেল লম্বীঃ- মণিপুরদা রেল লম্বী লৈতে। থৌবালগা খ্বাইদগী নকনবা রেল লম্বীদি ডিমপুরনী মসি কিঃমিঃ ২৩০ লাপ্না লৈ।
লম্বীনা
সরকঃ- নেসননেল হায়ৱে ১০২ অসি থৌবাল ফাওরগা মণিপুর অমসুং ইন্দিয়াগা শম্নৈ। অশিগীসু মথকতা ইম্ফাল -মোরেহ লম্বী অসি থৌবাল ফাওরগা নেসননেল হায়ৱে ৩৯ অমসুং নেসননেল হায়ৱে ৫৩ গা শম্নহলী। লম কোইবা লাকপা মীশিংগী চৎথোক-চৎশিনগীদমকতা বস, ভেন, টাটা সোমো অসিনচিংবা ফংঙী।

robotstxt: allowed

filter: keep


text:
শুন্দ্রংগী বিভাগ
কোবিদ-১৯ লাইচৎনা ভারতকী অহানবা হুমেন স্পেস মিসন “গগানয়ান” অকায়বা থোকহল্লোই : দোক্তর জিতেন্দ্র সিংহ
Posted On:
29 JUN 2020 5:44PM by PIB Imphal
দোনর, পি.এম.ও, পর্সোনেল, পব্লিক গ্রিভান্সেস, পেন্সন্স, এতোমিক ইনর্জি অমসুং স্পেসকী রাজ্য মন্ত্রী দোক্তর জিতেন্দ্র সিংহনা ঙসি হায়খি মদুদি কোবিদ-১৯ লাইচৎনা ভারতকী অহানবা হুমেন স্পেস মিসন “গগানয়ান” অকায়বা থোকহল্লোই অমসুং অচুম্বা মাইকৈদা শেম-শাবগী থবক পায়খৎলি ।
হৌখিবা চহিদা ইন্দিয়ান স্পেস রিছর্স ওর্গনাইজেসন অমসুং স্পেস দিপার্তমেন্তগী মরুওইবা মাইপাকপশিংগী মতাংদা মহাক্না হায়খি কোবিদ-১৯ লাইচৎনা মরম ওইদুনা রুসিয়াদা ভারতকী এস্ত্রোনোত মরি ত্রেনিং চৎথরিবা অসি লেপ্লবসু , ইসরোগী চেয়রমেনগী মতুংইন্না ত্রেনিং অমসুং থাগৎপগী মতমদা অকায়বা লৈহল্লোই হায়রি । মমাংদা লেপ্নখিবগী মতুংইন্না, ২০২২দা ভারতকী ৭৫শুবা নিংতম্বা থৌরম মমাংদা থাগৎনবা হৌজিক এস্ত্রোনোতশিংগী ত্রেনিং অমুক হৌরে ।
দোক্তর জিতেন্দ্রনা হায়খি ইন্দিয়ান নেসনেল স্পেস প্রোমোসন এন্দ ওথোরাইজেসন সেন্তর(ইন-স্পেস) কৌবা চৎন-কাংলোন শেম্নবা বোদি অমা লিংখৎলগনি । মসিনা লনাই কম্পেনশিং শরুক য়াবদা মতেং পাংগনি অমসুং পুক্নিং থৌগৎকনি ।
মহাক্না হায়খি, ঐখোয়গী স্পেসকী মিসনশিংগী তৌবা ঙম্বশিং হেনগৎহনবগী মথক্তা, লনাই কম্পেনশিং শরুক য়াবা য়াহনবা অসিনা স্পেস সাইন্তিস্তশিং অমসুং অখঙ-অহৈশিং ভারত্তগী অতোপ্পা লৈবাকশিংদা থবক থিবা চৎখিবা অদু কনবা ঙমগনি ।
চন্দ্রয়ান-৩ লুনার মিসনগী মতাংদা দোক্তর জিতেন্দ্রনা হায়খি মিসন অসি মথং চহিদা থাগৎনবা থৌরাং তৌরে । মিসন অসিদা লেন্দর অমা, রোভর অমা অমসুং মোদুলশিং পুনবা প্রোপুলসন সিস্তেম অমা য়াওগনি, অদুগা মমাংগী ওর্বিতর অদু থবক তৌরিবা মরম্না মিসন অসিদা ওর্বিতর য়াওররোই ।
*****
(Release ID: 1635199)
Visitor Counter : 100


text:
জয় হরি হোল! জয় হরি হোল!
হরি হোল! হরি হোল!জয় হরি হোল!
বঙ্গলাদেশ সরকারগী ইকাই খুম্নরবা মীহুৎশিং, লৌউ-শিংউগী মন্ত্রী, দা. মোহম্মদ অব্দুর রজ্জাকজী, শ্রী শেখ সেলিমজী, লেফ্তিনেন্ত কর্নেল মুহ্ম্দ ফারুগ খানজী, ভারতকী পার্লিয়ামেন্তগী ঐহাক্কা থবক তৌমিন্নরিবশিং অমসুং ঐহাক্কী মরুপ শ্রী শ্রী হরিচন্দ্র থাকুরজী চৎনবী অমসুং অফবশিং মশক তাক্লিবা শ্রী শান্তনু থাকুরজী, ভারত্তগী লাকপা ওল ইন্দিয়া মতুৱা ফেদরেসনগী মীহুৎশিং, শ্রী শ্রী হরিচন্দ্র থাকুরজীদা অখন্নবা ইকাই খুম্নবা উৎলিবা ঐহাক্কী ইচিল-ইনাওশিং অমসুং ইকাই খুম্নরবামুপশিং!
ময়াম পুম্নমকপু খুরুমজরি!
ঙসি শ্রী শ্রী হরিচন্দ্র থাকুরগী থৌজালগা লোইননা ঐহাক্না ওরাকান্দী থাকুবারীগী শেংলবা লাইফম অসিদা খুরুমজবগী খুংদোংচাবা ফংজরি। ঐহাক্না শ্রী শ্রী হরিচন্দ্র থাকুরজী অমসুং শ্রী শ্রী গুরুচান্দ থাকুরজীগী খুয়া খাদা ইকোক নোন্না খুরুমজরি।
মফম অসিদা মশক নাইবা মীওই খরগা ৱারী শাবদা মখোয়না হায়, কনানা ভারতকী প্রধান মন্ত্রীনা ওরাকান্দীদা লাক্কনি খল্লুগনি। ঐহাক্ন ঙসি ভারত্তা লৈরিনা ‘মতুৱা কাংলুপ’কী ইচিল-ইনাও করোর কয়ানা ওরাকান্দীদা লাক্লে হায়না ফাওই। ঙসি মফম অসিদা ঐহাক্না লাকপদা, ঐহাক্না শেংলবা লমদম অসি মখোয়গী মহুৎ শিন্দুনা শোকখি।
ঐহাক্না নুমিৎ অসি, শেংলবা থৌরম অসি চহি কয়াদগী ঙাইজরক্তুনা লাকখি। ২০১৫দা অহানবা ওইনা ঐহাক্না প্রধান মন্ত্রী অমা ওইনা বঙ্গলাদেশতা লাকখিবা মতমদা ঐহাক্না মফম অসিদা লাক্নিংবগী অপাম্বা ফোঙদোক্লমখি। ঐহাক্কী অপাম্বা অদু ঙসিদা থুংজরে।
ঐহাক্না মতম চুপ্পদা শ্রী শ্রী হারীচন্দ থাকুরজীবু তুংইন্নরিবা মীওইশিং অমসুং মহাক্কী ইমুং-মনুংদগী মীনুংশি অমসুং থৌজাল ফংজদুনা লাকখি। ঙসি থাকুরবারীদা ঐহাক্না লাকপা ফংজরিবা অসিসু মহাক্কী থৌজালনি হায়না ঐহাক্না লৌজৈ।
ঐহাক্না নীংশিংলি, ৱেস্ত বেঙ্গলগী থাকুর নগরদা ঐহাক্না চৎপা মতমদা ঐহাক্কী মতুৱা ইচিল-ইনাওশিংনা মখোয়গী ইমুংগী মীওই অমগুম্না ঐহাকপু নুংশিনা লোইনবিখি। মরু ওইনা ‘বোরো-মা’ (ইমা অহল)না ইমা অমগুম্না মহাক্কী থৌজাল পীবি মদু ঐহাক্কী পুন্সিগী খ্বাইদগী অতাংবা মীকুপ অমনি।
ৱেস্ত বেঙ্গলগী থাকুর নগরদগী বঙ্গলাদেশকী থাকুরবারী ফাওবদা চপ মান্নবা ভক্তি, চপ মান্নবা থাজবা অমসুং চপ মান্নবা অৱা-নুংঙাই ফংজখি।
ঐহাক্না বঙ্গলাদেশকী জাতিগী নুমিৎকী থৌরম অসিদা ভারতকী ইচিল-ইনাও করোর ১৩০গী মহুৎ শিন্দুনা নখোয়দা য়াইফ-পাউজেল পীজরি। বঙ্গলাদেশনা নীংতম্বা ফংখিবা চহি ৫০ মপুং ফাবদা ঐহাক্না ময়াম পুম্নমক্তা নুংঙাইবা ফোঙদোকচরি, য়াইফ-পাউজেল পীজরি।
ঙরাং ধাকাদা পাঙথোকপা জাতিগী নুমিৎকী থৌরমদা ঐহাক্না লৈবাক অসিনা য়োকখৎতুনা থম্লিবা চৎনবী, বঙ্গলাদেশকী মথৌনা-মরিংজেলগী ফজরবা তেব্লো অমা উজখি অমসুং নখোয়না হায়রিবা অসিগী য়াম্না মরু ওইবা শরুক অমা ওইরি।
মফম অসিদা লাক্ত্রিঙৈ মমাংদা ঐহাক্না জাতির পিতা বাঙ্গোবৌন্ধু শেখ মুজিবুর রাহমানগী ‘সমাধি শোধৌ’দা চৎতুনা হৈকৎ-লৈকৎ থমখি। শেখ মুজিবুর রাহমানগী লুচিং পুরেল, মহাক্কী মঙলান অমসুং মহাক্না বঙ্গলাদেশকী মীয়ামদা থমখিবা থাজবা অসি শিংথানিংঙাইনি।
ঙসি ভারত-বঙ্গলাদেশ সরকারশিংনা লৈবাক অনিগী মরক্তা লৈরিবা মহৌশাগী মরীশিং অসি চেৎশিনহন্নবা হোৎনরিবা অসি চৎনবী অমা ওইনা চপ মান্নবা থবক অসি চহি কয়াদগী থাকুরবারী অমসুং শ্রী হারীচন্দ থাকুরজীনা পাঙথোক্তুনা লাকখি।
অমরোমদদি মফম অসি ভারত অমসুং বঙ্গলাদেশকী লৈরিবা স্পিরিচ্যুলগী মরীশিংগী ওইনদি লাইফম অমনি। ঐখোয়গী লৈনরিবা মরী অসি মীয়ামগা মীয়ামগগী মরক্তা লৈনরিবা মরী অমনি, থম্মোই অমগা থম্মোই অমগগী লৈনরিবা মরী অমনি।
ভারত অমসুং বঙ্গলাদেশ অনিমক্না মখোয়গী চাউখৎ-থৌরাংগী খুত্থাংদা মালেম পুম্বনা চাউখৎপা উবা পাম্মি। লৈবাক অনিমক্না তংদু লৈতদবা, অকি-অখংগী মহুৎতা তংদু লৈতবা, নুংশি চান্নবা অমসুং শান্তি পাম্মি।
মমল য়াম্লবা গুন অসি ঐখোয়দা শ্রী শ্রী হারীচন্দ দেবজীনা পীবিরমখি। শ্রী শ্রী হারীচন্দজীনা মালেম পুম্বনা শোন্নরিবা মমল য়াম্লবা গুনশিং অমসুং মীওইবা খুন্নাইনা পাম্লিবা গুনশিং অদুগীদমক মহাক্কী পুন্সি কত্থোকখি। মহা কবি শ্রী মহানান্দো হালদারনা শ্রী শ্রী গুরুচান্দ চারিতোদা অসুম্না ইরমখি-
তপশীল জাতি মাধুজ্জ জা কিছূ হোয়চে।
হারীচন্দ কল্পৱর্শ সোকলী ফেলেছে।।
মসিগী অর্থদি কান্নবা ফংদ্রবা, অৱাবা, দলিদ, শোত্থরবা খুন্নাইনা ফংখিবা অমা হেক্তা ওইরবসু মদু শ্রী শহরী হারীচন্দজীগুম্বা কল্পৱর্শগী মহৈনি।
শ্রী শ্রী হারীচন্দজীনা তাকপীখিবা লম্বীদা ঐখোয়না চপ মান্নবা, শান্তি লৈবা খুন্নাই অমগীদমক ঙসি চংশিল্লি। মহাক্না নুপীশিংগী এজুকেসন অমসুং চহিচা অদুদা মখোয়না খুন্নাইগী থবক-থৌরমদা শরুক য়ান্নবা থবক পাইখৎপা হৌখি। ঙসি ঐখোয়না মালেম পুম্বদা নুপীশিংদা শক্তি পীনবা হোৎনবা উবা ফংলে।
শ্রী শ্রী হারীচন্দ থাকুরনা পীখিবা পাউজেল অদু ঐখোয়না খঙলবা মতমদা, ‘হোরী-লীলা-অমৃতো’ থীবা মতমদা মহাক্না মাংদা লৈরিবা চহিচা অসি হান্নদগী উখিবগুম্না তৌখি। মহাক্না শান্না উবা ঙমখি, ঈশ্বরগী ৱাখল্লোন চেনবা গুম্না তৌখি।
মীনাই-নাইথাংগী চহিচাদসু মহাক্না খুন্নাইদা তশেংবা চাউখৎপা ঙম্নবগী লম্বী তাকখি। ঙসি ভারত নত্ত্রগা বঙ্গলাদেশ ওইরবসু ঐখোয়না খুন্নাইদা অমত্তা ওইবগী ফীরেপ, নুংশি-চান্নবা, চাউখৎ-থৌরাংগী অনৌবা পন্দুপ য়ৌবা হায়রিবা চপ মান্নবা লাইৱাশিং অসিগা লোইননা ঐখোয়গী তুংলমচৎ শেমগৎলি।
মরুপশিং,
শ্রী শ্রী হারীচন্দ দেবজীগী পুন্সিনা ঐখোয়দা অতোপ্পা পরা পীখি। মহাক্না নুংশিবগী পাউজেল অমা পীবতা নত্তনা ঐখোয়গী থৌদাংশিংসু মশক খঙহনখি। মীওৎ-মীনৈ অমসুং অৱা-অনাগী ময়োক্তা মেদিতেসন তৌগদবনি হায়না মহাক্না ফোঙদোকপিরমখি।
ঙসি শ্রী হারীচন্দ দেবজীগী ভক্তা লাখ অমসুং করোর কয়ানা ভারত্তা ওইরবসু, বঙ্গলাদেশতা ওইরবসু নত্ত্রগা অতোপ্পা মফমদা ওইরবসু মহাক্না তাকপীরম্বা লম্বীদা চৎলি, মীওইবা খুন্নাইনা মায়োক্নরিবা খুদোংথিবা মতেং পাংনদুনা কোকহল্লি।
শ্রী শ্রী হারীচন্দ থাকুরজীগী লেগেসীবু শৌগৎলিবা শান্তনু থাকুরজীবু ভারতকী পার্লিয়ামেন্তদা ঐহাক্কা থবক তৌমিন্নবা ফংজবা ঐহাক্কী লাইবক ফবনি। ঐঙোন্দগী চহী নৌজরবদি মঙোন্দগী ঐহাক্না কান্নরবা কয়া তমশিনজবা ফংঙি। মসিগী মরমদি মহাক্কী পুন্সি অসি শ্রী শ্রী হারীচন্দ থাকুরজীগী অথোইবা পাউতাকশিংনা থল্লি। মহাক অসি মথৌ মশক য়াম্না খংঙি। মহাক্না খুন্নাই অসিগী মীয়ামগী য়াইফনবা অয়ুক নুংথিল নাইদনা হোৎনখি।
মরুপশিং,
শ্রী হারীচন্দ দেবজীনা পীরিবা ইথিল অসি ঙসি ভারত অমসুং বঙ্গলাদেশনা মায়োক্নরিবা মান্নবা শিংনবশিং কোকহনবদা য়াম্না মরু ওই। লৈবাক অনিমক্না শিংনবশিং অসি পুন্না মায়োক য়ামিন্নবা তঙাই ফদে। মসি ঐখোয়গী থৌদাংনি; মসি লৈবাক অনিমক্কী মীওই করোর কয়াগী য়াইফনবা লম্বীনি।
কোরোনাগী লাইচৎ মনুংদা ভারত অমসুং বঙ্গলাদেশ অনিমক্না মখোয়গী মথৌনা উৎখ্রে। ঙসি লৈবাক অনিমক্না লাইচৎ অসি খোঙফম চেৎনা পুন্না মায়োক্নরি। মশাগী মথৌদাং ওইনা ভারতনা ‘মেদ ইন ইন্দিয়া’ বেক্সিনশিং বঙ্গলাদেশকী নাগরিকশিংদসু য়ৌহনবা পাম্মি।
শ্রী শ্রী হারীচন্দজীনা মতম চুপ্পদা মোদর্নিতী অমসুং অহোংবা হায়বা অসি শৌগৎতুনা লাকখি। লাইচৎকী খুদোংথিবা হৌখিবা মতমদা ওরাকান্দীদা লৈরিবা নখোয় পুম্নমক্না তেক্নোলোজী শিজিন্নখি, ওনলাইন কীর্তন পাঙথোকখি, খুন্নাইদা থাজবা হেনগৎহনখি হায়না ঐঙোন্দা তম্লকখি। মসিনা তাক্লি মদুদি শ্রী শ্রী হারীচন্দনা পীখিবা ইথিলনা ঐখোয়না অৱাবা তারবা মতমদা মাংদা চাংশিনবা ঙমহল্লি।
মহাক্কী মফম শিলহৌবা শ্রী শ্রী গুরুচন্দ থাকুরকীনা শ্রী শ্রী হারীচন্দ দেবজীনা তাকপীরম্বশিং মীয়ামদা য়ৌহনবদা, দলিত অমসুং শোত্থরবা খুন্নাই পুনশিনবদা অচৌবা থৌদাং অমা লৌখি। শ্রী শ্রী গুরুচন্দজীনা ঐখোয়দা ‘বক্তি, ক্রিয়া অমসুং জ্ঞান’গী লাইৱা অসি তাকপীখি।
শ্রী শ্রী গুরুচান্দ চারিতোনা হায়রম্মি:
অনুনাতা জাতি মাজে শিখখা বোস্তারিদ।
আগ্যা করেন হোরি চান্দ তারে বীধিমাতে ॥
মদুদি, হারীচন্দজীনা ঐখোয়দা খুন্নাইদগী শোত্থরবা শরুক্তা এজুকেসন ফংহন্নবা য়াথং পীখি। শ্রী গুরুচন্দজীনা হারীচন্দজীনা পীখিবা য়াথং অসি মহাক্কী পুন্সিদা ঙাক্তুনা চৎখি। মহাক্না চোকথবা লৈতনা হোৎনখি মরু ওইনা ইচানুপীশিংগী এজুকেসন ফংহন্নবা হোৎনখি।
ঙসি শ্রী গুরুচন্দজীনা হোৎনখিবশিং অদুগা লোইননা ভারত মচা খুদিংমক্না বঙ্গলাদেশতা লাকপা ফংজবা অসি লৈবাক ফবনি। ওরাকান্দীদা চত্থরিবা এজুকেসনগী কেম্পেন অসিদা হৌজিক্তি ভারতকী মীয়ামদগীসু মতেং ফংলগনি।
ভারত সরকারনা ওরাকান্দীদা লৈরিবা নুপীমচাশিংগী মিদ্দল স্কুল অসি অপগ্রেৎ তৌদুনা অনৌবা মতমগা চুন্নরবা ফেসিলিতীশিং হাপচিল্লগনি। লোইননা মফম অসিদা ভারত সরকারনা প্রাইমরী স্কুল অমসু লিংখৎলগনি।
মসি ভারত মচা করো কয়াগী মহুৎ শিন্দুনা শ্রী শ্রী হারীচন্দ থাকুরজীদা কৎচবা ইকাই খুম্নবা অমনি। থবক অসি পাইখৎপদা শাহজোক পীবিরকখিবা বঙ্গলাদেশ সরকারবুসু ঐখোয়না তৌবিমল খঙবা উৎচরি।
চহী খুদিংগী শ্রী শ্রী হারীচন্দ থাকুরজীগী মপোক কুমওনগী য়াইফরবা নুমিৎতা ঐখোয়গী মাতুৱা কাংলুপকী ইচিল-ইনাওশিংনা ‘বারোনী শ্নান উৎশব’ পাল্লন তৌদুনা লাক্লি। ভারত্তগী মশিং য়াম্লবা ভক্তাশংনা ওরাকান্দীদা লাক্তুনা কুহ্মৈ অসিদা শরুক য়ারি। ভারত সরকানা লাইফম অসিদা ঐখোয়গী ভারতকী ইচিল-ইনাওশিংনা চৎবদা খুদোংচানবা হোৎনগনি। ঐখোয়না থাকুর নগরদা মতুৱা কাংলুপকী নীংথিজবা পুৱারী অসি উৎনবা অচৌবা থৌরমশিং অমসুং তোঙান তোঙানবা থবকশিং পাইখৎখি।
মরুপশিং,
ভারতনা ‘সবকা সাথ, সবকা বিকাদ, সবকা বিশ্বাস’ অমসুং বঙ্গলাদেশনা ‘শোহো জাত্রি’ হায়বা লাইৱাগা লোইননা ঙসি মাংদা চংশিল্লি। মসিগা ইরোইননা বঙ্গলাদেশনা ঙসি মালেমদা চাউখৎপা অমসুং অওনবগী অচেৎপা খুদম অমা উৎলি অমসুং হোৎনবা অসিদা ভারতনা নখোয়গী ‘শোহো জাত্রি’ ওইরি।
শ্রী শ্রী হারীচন্দ দেবজীগী থৌজালশিং অমসুং শ্রী শ্রী গুরুচন্দ দেবজীগী ইথিলগা লোইননা ঐখোয়গী লৈবাক অনিমক্না ২১শুবা চহিচাদা মান্নবা পান্দমশিং অসি ফংবা ঙমগনি। ভারত অমসুং বঙ্গলাদেশনা মালেমদা চাউখৎ-থৌরাং অমসুং নুংশি চান্নবগী লম্বী অসিদা মখা তানা লমজিংগনি।
য়াইফ-পাউজেলশিং অসিগা লোইননা ঐহাক্না ময়াম পুম্নমকপু য়াম্না থাগৎচরি!!
জয় বঙ্গলা, জয় হিন্দ,
ভারত-বঙ্গলাদেশকী মরু ওইবগী মরী অসি তুংকোইবা ওইরসনু!
জয় হোরী-বোল ! জয় হোরী-বোল!
হোরী-বোল! হোরী-বোল! জয় হোরী-বোল!


text:
ইন্সতিত্যুৎ অসিদা ফমুং ৭৫০ চনবা হোস্পিতাল অমা লৈগনি মসিদা ইমর্জেন্সী/ত্রাউমাগী ফমুংশিং, আয়ুশকী ফমুংশিং, লনাইগী ফমুংশিং অমসুং আই সি য়ু স্পিসিএলিতী অমসুং সুপর স্পিসিএলিতী ফমুংশিং লৈগনি । মসিগা লোইননা , মদুদা এদমিনিস্ত্রেশনগী ব্লোক অমা, আয়ুসকী ব্লোক, ওদিতোরিয়ম, নাইৎ শেল্তর, হোস্তেলশিং অমসুং লৈফমগী খুদোংচাবশিং ফংগনি ।
ভতিন্দাদা শাগদৌরিবা অনৌবা এ আই আই এম এস অসিগী প্রোজেক্তকী অচংবা শেনফম অসি লুপা কোতি ৯২৫ ওইগনি । মথক্কী শেনফম অসিদা রিকর্রিং শেনফম ( ৱেজেস অমসুং সেলরী অমসুং ওপরেসন অমসুং মেন্তিনেন্সকী চাদিংশিং ) য়াওদে । রিকর্রিং চাদিংশিং অসি অনৌবা এ আই আই এম এস অসিনা হকশেল অমসুং য়াইফা য়ুম্বাল মন্ত্রালয়গী পি এম এস এস ৱাইগী প্লান বজেৎকী হেদতগী গ্রান্ত ইন এদ ওইনা ফংলকপা মখোয়গী চহিগী ওইবা বজেৎতগী শেমগনি ।
ভতিন্দাগী অনৌবা এ আই আই এম এস অসিনা নেস্নেল হেল্থ মিসন ( এন ঐহ এম ) গী মখাদা ফংবা প্রাইমরি অমসুং সেকন্দরী থাক্কী ইন্সতিত্যুশনশিং/খুদোংচাবশিং অদু লমদম অসোমদা দোক্তর অমসুং হেল্থ ৱাকরশিংগী অচৌবা পুল অমা শেম্লগা মীয়ামদা সুপর স্পিসিএলিতী হেল্থ কিয়র ফংহনগনি । ইন্সতিত্যুশন্নসু লমদমদুগী লাইনা অমসুং অতৈ হকশেলগা মরি লৈনবা ৱাফমশিংদা রিসর্স পাংথোক্কনি অমসুং অদুগুম্বা লাইনাসিং অদু নিংথিজনা ঙাকথোকপা অমসুং লায়েংগনি ।
প্রোজেক্ত অসি ভারত সরকারনা অয়াবা পীখিবা তারিক্তগী থা ৪৮ গী মনুংদা লোইশিনগনি । মসিদা থা ১৫ গী প্রি-কন্সত্রক্সন ফেজ, থা ৩০ গী কন্সত্রক্সন ফেজ অমসুং স্তেবিলাইজেসন/কমিস্নিং ফেজগী থা ৩ য়াওরি । পঞ্জাবকী অমসুং মসিগী অকোইবা লমদমদা এ আই আই এম এস অসিগী কান্নবা ফংগনি । (পিআইবি-27-July, 2016)


text: লখিপুরওনলাইন দিজিতেল দেস্কঃ কাছার বাঁশকান্দি গী মনুং চনবদা রাণীপুরগী শক্নাইরবা সিনিয়র সিতিজেন অমসুং মনিপুরী সাহিত্য়গী থৌগল তৌরম্বা ঙারিয়াম্বম গৌরচন্দ্রনা লৈখিদবদা লখিপুর অহল মরূপনা অৱাবা ফোঙদোরকখ্রে। লূপ অসিগী প্রেসিদেন্ট থোইদিংজম ধীরেন্দ্রনা মীফম মপু ওইদুনা লখিপুর খোরিরোল শংলেন্দা পাঙথোকখিবা অৱাবা ফোঙদোকপগী মীফমদা থৌবুরেন ইঙুদম বিনোদনা মহাক্না তৌরম্বা থবক থৌরমশিংগী মতাংদা ৱা ঙাংখি। পনবা য়াই, ঙারিয়াম্বম গৌরচন্দ্র হৌখিবা দিসেম্বরগী তাং ২৩ য়ুমশাকৈশা নুমিত্তা মশাগী ময়ুম রাণীপুরদা লৈখিদবনি। লৈখিদবা মতমদা মশাগী চহী ৮৭ শুখ্রে। মহাক লখিপুর অহল মরুপকী ফাউন্দার প্রেসিদেন্টনি। খৃঃকুমজা ১৯৬৭ তগীনা ১৯৭২ ফাওবা মনিপুরী সাহিত্য় পরিষদ আসামগী জেনরেল সেক্রেটরী ওইরম্মী, মনিপুরী সাহিত্য পরিষদ ইম্ফালগী অহানবা মপান মনিপুরগী একজিকিউতিব মেম্বরনি। নেহেরু কোলেজ পোইলাপুলদা চহী ৪ রোম মনিপুরী সাবজেক্কী লেকচরর ওইরম্মী। ১৯৬৮ দা রাজাবাজার দেভলমেন্ট ব্লোককী আঞ্চলিক পঞ্চায়েতকী প্রেসিদেন্ট ওইরম্মী। কাছার নেতিভ পিপল কনফারেন্স সিএনপিসি গী ফাউন্দার প্রেসিদেন্টনি। আসাম মনিপুরী সাহিত্য পরিষদনা ফোঙবা "অনৌবা ঈচেল" কৌবা মেগাজিনগী ইদিতর ওইরম্মী। আসামদা মনিপুরী লোননা মহৈ তম্নবা হোৎনবদা অচৌবা থৌদাং য়ারম্মী। ১৯৬৩ গী মতমদা মনিপুরী সংস্কৃতি সংঘ গী জেনরেল সেক্রেটরীগী থৌদাং পুদুনা মনিপুরী কলচর য়োকখৎনবা হোৎনবিরম্মী। ২০০২ দগী ২০১২ ফাওবা সিনিয়র সিতিজেন ফোরাম লখিপুরগী প্রেসিদেন্টকী থৌদাং পুরম্মী। কাছার জিলা কংগ্রেস আইগী অহানবা জেনরেল সেক্রেটরী ওইখিবগা লোয়ননা ১৯৭৮ অমসুং ১৯৮৩ দা লখিপুর বিধানসভাদা অনিরক এমএলএগী মীরেপ ওইনা মীখলদা শরুক য়াখি। ঙারিয়াম্বম গৌরচন্দ্র ১৯৩৩ গী ফেব্রুৱারীগী তাং ২৪ দা কাছারগী রাণিপুরদা পোকখি। ( পাউ অসি ইউতিউবতা য়েংবিউ )


text:
শেল-থুম মন্ত্রালয়
কেন্দ্রগী বজেত ২০২৩-২৪গী শম্লপ্পা ৱারোল
Posted On:
01 FEB 2023 1:35PM by PIB Imphal
ফাইনান্স অমসুং কোর্পোরেত এফিয়র্সকী কেন্দ্র মন্ত্রী, শ্রীমতি নির্মলা সিতারামন্না ঙসি পার্লিয়ামেন্ততা কেন্দ্রগী বজেত ২০২৩-২৪ লান্থোকখ্রে। বজেত অসিগী শম্লপ্পা ৱারোলশিং মখাদা পীরিঃ
পার্ত এ.
- চাউরাকপা চহি মাপনগী মনুংদা পর কেপিতা ইনকম্না শরুক অনি হেন্দুনা লুপা লাখ ১.৯৭ য়ৌরে।
- মমাংগী চহি মাপনসিদা ভারতকী শেন্মিৎলোনগী পাক চাউবা হেনগত্তুনা মালেমগী ১০শুবদগী ৫শুবদা লৈরে।
- ই.পি.এফ.ও. মেম্বরশিপ মশিংনা শরুক অনি হেনগত্তুনা করোর ২৭ য়ৌরে।
- ইং ২০২২দা লুপা করোর লাখ ১২৬গী শেনফমগী দিজিতেল পেমেন্ত ত্রাঞ্জেক্সন করোর ৭৪০০ য়ু.পি.আই.দা পাংথোকখি।
- স্বছ ভারত মিসনগী মখাদা ইমুং-মনুংগী অমাংশঙ করোর ১১.৭ শাখি।
- উজ্বালাগী মখাদা এল.পি.জি. জন্নেক্সন করোর ৯.৬ পীখি।
- মীওই করোর ১০২দা কোবিদ ভেক্সিন করোর ২২০ কাপখি।
- পি.এম. জন ধন বেঙ্ক একাউন্ত করোর ৪৭.৮।
- পি.এম. সুরক্ষা বিমা অমসুং পি.এম. জীবন জ্যোতী য়োজনাগী মখাদা মীওই করোর ৪৪.৬তা ইন্স্যুরেন্স কবর পীখি।
- পি.এম. কিসান সম্মান নিধীগী মখাদা লৌমী করোর ১১.৪ হেনবগী মফমদা লুপা করোর লাখ ২.২ পীথখি।
- “সপ্তারিশী”, বজেত অসিনা অহেনবা মিৎয়েং চঙলিবা ৱাফম তরেত অসিদি ইনক্লুসিব দিভেলপমেন্ত, লাস্ত মাইল য়ৌবা, ইনফ্রাস্ত্রকচর অমসুং ইনভেস্তমেন্ত, তৌবা ঙম্বগী মতিক ফুদোকপা, প্রীন গ্রোথ, নহাশিংগী পাঙ্গল অমসুং ফাইনেন্সিএল সেক্তরনি।
- লুপা করোর ২২০০ কাইথগদবা আত্মানির্ভর ক্লীন প্লান্ত প্রোগ্রাম অমা ভেল্যু ৱাংবা হোর্তিকলচর লৌরোক ফংহন্নবগীদমক্তা লাইনা লৈতবা, ক্বালিতী লৈবা প্লান্তিং মেতরিএল ফংবা হেনগৎহন্নবা হৌদোক্লগনি।
- ইং ২০১৪গী মতুংদা হান্নদগী লৈরক্লবা মেদিকেল কোলেজ ১৫৭তা পুন্সিনবা অনৌবা নর্সিং কোলেজ ১৫৭ লিংখৎকনি।
· এক্লাব্যা মোদেল রেসিদেন্সিএল স্কুল ৭৪০গীদমক্তা কেন্দ্রনা ওজা অমসুং সপ্পোর্ত স্তাফ ৩৮,৮০০ লৌগনি অমসুং মথংগী চহি ৩০সিদা ত্রাইবেল মহৈরোই লাখ .৩.৫দা তেংবাংগনি।
· পি.এম. অ ৱস য়োজনাগীদমক্তা থাদবা শেনফম্বু ৬৬% হেনগত্তুনা লুপা করোর ৭৯,০০০ য়ৌহনখ্রে।
· খ্বাইদগী চাউনা শেল কাইথোকপা অমসুং ইং ২০১৩-১৪দা কাইথোকখিবা শেনফমগী চাউরাকপা শরুক মাপন ওইদুনা রেলৱেজতা লুপা করোর লাখ ২.৪০গী কেপিতেল পীখ্রে।
· অর্বান ইনফ্রাস্ত্রকচর দিভেলপমেন্ত ফন্দ (য়ু.আই.দি.এফ.) অসি প্রাওরিতী সেক্তর লেন্দিং শোর্তফোল শিজিন্নদুনা লিংখৎকনি, অমসুং নেস্নেল হাউজিং বেঙ্কনা শেন্নগনি, অমসুং তাইয়র ২ অমসুং ৩গী শহরশিংদা অর্বান ইনফ্রাস্ত্রকচর শেম্নবগীদমক্তা পব্লিক এজেন্সীশিংনা শিজিন্নগনি।
- এম.এস.এম.ই., অচৌবা কারবার অমসুং চেরিতেবল ত্রস্তশিংনা দোক্যুমেন্তশিংবু ওনলাইন্দা সেক্যুর ওইনা থম্বা অমসুং শেয়র তৌদুনা শিজিন্নবা য়ানবগীদমক্তা এন্তাইতী দিজিলোক্কর শেম্লগনি।
- অনৌবা খুদোংচাবা লৌবা, ব্যুজিনেস মোদেল অমসুং ইমপ্লোয়মেন্ত পোতেন্সিএল কয়া থবক্তা ওন্থোকপা য়াহন্নবা ৫জি. সর্ভিস্তা য়ুম্ফম ওইবা এপ্লিকেসন শানবগীদমক্তা লেব ১০০ লিংখৎকনি।
· লুপা করোর ১০,০০০গী অপুনবা শেনফম ইনভেস্ত তৌদুনা সর্ক্যুলর ইকোনোমী খুমাং চাউশিলহন্নবগীদমক্তা ‘ৱেস্ত তু ৱেল্থ’কী অনৌবা প্লান্ত ৫০০বু গোবরধন (গেল্বানাইজিং ওর্গানিক বাইও-এগ্রো রিসোর্স ধন) স্কিমগী মখাদা লিংখৎকনি। নেচরেল অমসুং বাইও গ্যাস মার্কেতিং তৌনবগীদমক্তা লুপ খুদিংগী ৫% কম্প্রেস বাইওগ্যাসকী মেন্দেত হৌদোক্লগনি।
· মথংগী চহি অহুমগী মনুংদা লৌমী করোর অমবু নেচরেল ফার্মিং তৌহন্নবগীদমক্তা কেন্দ্রনা তেংবাংগনি। মসিগীদমক্তা, বাইও-ইনপুত রিসোর্স সেন্তর ১০,০০০ লিংখত্তুনা নেস্নেল লেবেল দিস্ত্রিব্যুতেদ মাইক্রো-ফর্তিলাইজর অমসুং পেস্তিসাইদ মেন্যুফেকচরিং নেতৱর্ক শেমগনি।
· কোদিং, এ.আই., রোবোতিক্স, মেকাত্রোনিক্স, আই.ও.তি., ৩দি. প্রিন্তিং, দ্রোন অমসুং সোফ স্কিলগুম্বা ইন্দস্ত্রী ৪.০গী অনৌবা য়ুগকী কোর্স তম্বীদুনা মথংগী চহি ওহুমদা নহা লাখ কয়াদা স্কিল পীনবগীদমক্তা প্রধান মন্ত্রী কৌশল বিকাস য়োজনা ৪.০ হৌদোক্লগনি।
· নহাশিংবু মালেমগী থাক্কী খুদোংচাবা কয়া ফংহন্নবা স্কিল লৈহন্নবগীদমক্তা তোঙানবা রাজ্যশিংদা স্কিল ইন্দিয়া ইন্তর্নেস্নেল সেন্তর ৩০ লিংখৎকনি।
· লুপা করোর ৯০০০বু কোর্পস্তা হাপচিনবগী খুত্থাংদা এম.এস.এম.ই.গী শেমদোক্লবা ক্রেদিত গেরেন্তী স্কিম অসি এপ্রিল ১, ২০২৩দগী চৎনবা হৌরগনি। স্কিম অসিনা লুপা করোর লাখ ২গী এদিস্নেল কোলেতরেল-ফ্রী গেরেন্তীদ ক্রেদিত লৌবা য়াহনগনি অমসুং ক্রেদিতকী কোস্তপু চাউরাক্না ১%গী চাংদা হন্থহনগনি।
· কম্পেনিজ এক্তকী মখাদা ফিল্দ ওফিসশিংদা মেনবা তোঙানবা ফোর্মশিং সেন্ত্রেলাইজ ওইবা মওংদা শেন্নদুনা কম্পেনীশিংদা হেন্না য়াঙবা রেস্পোন্স পীবা ঙম্নবগীদমক্তা সেন্ত্রেল প্রোসেসিং সেন্তর লিংখৎলগনি।
· সেনিয়র সিতিজন সেবিং স্কিমগী মেক্সিমম দিপোজিত লিমিত অসিসু লুপা লাখ ১৫দগী লুপা লাখ ৩০দা হেনগৎলগনি।
· ইং ২০২৫-২৬ ফাওবদা তার্গেতেদ দিস্কেল দেফিসিত অসি ৪.৫%গী মখাদা লৈরগনি।
- নহা ওইবা ওন্তোপ্রিনরশিংগী এগ্রি-স্তার্তঅপশিংবু খুঙ্গংগী মফমশিংদা পুক্নিং থৌগৎনবগীদমক্তা এগ্রিকলচর এক্সেলেরেতর ফন্দ শেম্লগনি।
- ভারতপু ‘শ্রী অন্না’গী গ্লোবেল হব অমা ওইহন্নবগীদমক্তা ইন্দিয়ন ইন্সতিত্যুত ওফ মিল্লেত রিসর্চ, হাইদ্রবাদপু খ্বাইদগী ফবা থৌওং, রিসর্চ অমসুং তেক্নোলোজীশিংবু মালেমগী থাক্তা শেয়র তৌননবগীদমক্তা সেন্তর ওফ এক্সলেন্স অমা ওইনা শৌগৎলগনি।
- এনিমেল হসবেন্দরী, দাইরী অমসুং ফিশরীজকী লুপা করোর লাখ ২০গী এক্রিকলচরেল ক্রেদিতকী পান্দম থম্লে।
- পি.এম. মতস্যা সম্পদা য়োজনাগী অনৌবা সব-স্কিম অমা ঙামী, ঙা য়োনবা অমসুং মাইক্রো অমদি অপীকপা ইন্তর্প্রাইসশিংগী থবক খুমাং চাউশিলহন্নবা অমসুং মার্কেত চাউথোকহন্নবগীদমক্তা লুপা করোর ৬০০০কী তার্গেতেদ ইনভেস্তমেন্তকা লোয়ননা হৌদোক্লগনি।
- ইনক্লুসিব ওইদুনা লৌমীশিংদা অহেনবা মিৎয়েং চঙদুনা পুরকপা ৱারোইশিন লৈহন্নবা অমসুং এগ্রি-তেক ইন্দস্ত্রী অমসুং স্তার্তঅপশিংনা শাহৌ লৌবদা তেংবাংনবগীদমক্তা দিজিতেল পব্লিক ইনফ্রাস্ত্রকচর ফোর এগ্রিকলচর অসিবু ওপন সোর্স, ওপন স্তেন্দর্দ অমসুং ইন্তর ওপরেবল পব্লিক গুদ ওইনা শারগনি।
- লুপা করোর ২৫১৬কী ইনভেস্তমেন্ত তৌদুনা প্রাইমারী এগ্রিকলচর ক্রেদিত সোসাইতী (পি.এ.সি.এস.) ৬৩০০০ কম্প্যুতরাইজেসন তৌবা হৌরে।
- লৌমীশিংনা মখোয়গী পোত্থোক থম্বদা তেংবাংবা অমসুং মতাং চাবা মতমদা য়োন্দুনা ফংফম থোকপা মমল ফংহন্নবগীদমক্তা চাউরবা দিসেন্ত্রেলাইজ স্তোরেজ কেপাসিতী শেম্লগনি।
- সিক্কল সেল এনেমিয়া ইলিমিনেসন মিসন হৌদোক্লগনি।
- রিসর্চ অমসুং ইন্নোভেসন তেংবাংনদুনা পাংথোকপগী থৌওং পুক্নিং থৌগৎনবগীদমক্তা খনগৎলবা আই.সি.এম.আর. লেবকী খুত্থাংদা জোইন্ত পব্লিক অসুং প্রাইভেত মেদিকেল রিসর্চ পুক্নিং থৌগৎলগনি।
- ফার্মাস্যুতিকেল্সতা রিসর্চ তৌবা পুক্নিং থৌগৎনবা অনৌবা প্রোগ্রাম হৌদোকখ্রে।
· শাহৌ লৌবা ঙম্বগী মতিক অমসুং থবক পীবা, ক্রাউদ ইন প্রাইভেত ইনভেস্তমেন্ত হেনগৎহনবা অমসুং গ্লোবেল হেদৱিন্দ লাকপদা তেংবাংবা ঙম্নবগীদমক্তা চহি অহুম থংন-থংননা ৩৩%গী চাংদা হেনগৎপা লুপা করোর লাখ ১০গী কেপিতেল ইনভেস্তমেন্ত।
· হকশেল, ন্যুত্রিসন, এজুকেসন, এগ্রিকলচর, ৱাতর রিসোর্স, ফাইনেন্সিএল ইনক্লুজন, স্কিল দিভেলপমেন্ত অমসুং বেসিক ইনফ্রাস্ত্রকচরগুম্বা তোঙানবা দোমেনশিংগী তঙাই ফদবা গবর্নমেন্ত সর্ভিসশিং সেচ্যুরেসন তৌনবগীদমক্তা ব্লোক ৫০০ কোনবা এস্পিরেস্নেল ব্লোক প্রোগ্রাম হৌদোকখ্রে।
· সেদ্যুল ত্রাইবশিংগী দিভেলপমেন্ত এক্সন প্লানগী মখাদা মথংগী চহি অহুমদা প্রধান মন্ত্রী পি.ভি.তি.জি. দিভেলপমেন্ত মিসন পায়খৎনবগীদমক্তা লুপা করোর ১৫,০০০।
· ক্রিতিকেল ত্রান্সপোর্ত ইনফ্রাস্ত্রকচর প্রোজেক্ত ১০০, হিথাংফমশিংগী লাস্ত অমসুং ফর্স্ত মাইল কন্নেক্তিবিতী, কোয়লা, স্তীল, হার অমসুং ফুদ গ্রেন সেক্তরগীদমক্তা প্রাইভেত সোর্সতগী লুপা করোর ১৫০০০ য়াওনা লুপা করোর ৭৫,০০০গী ইনভেস্তমেন্ত।
· ইনফ্রাস্ত্রকচরগী লমদা প্রাইভেত ইনভেস্তমেন্ত তৌবগী খুদোংচাবা হেনগৎহন্নবা ন্যু ইনফ্রাস্ত্রকচর ফাইনান্স সেক্রেতরিএত লিংখৎখ্রে।
· তীচর্স ত্রেনিংগী মতিক লৈবা ইন্সতিত্যুত ওফ এক্সলীন্স ওইনা দিস্ত্রিক্ত ইন্সতিত্যুত ওফ এজুকেসন এন্দ ত্রেনিং শেমখ্রে।
· জিওগ্রাফী, লোল, জোনর অমসুং থাক শিনবা থুংবগী ক্বালিতী লৈবা লাইরিক ফংবা হেনগৎহন্নবা অমসুং দিভাইস এগ্নোস্তিক এসেসিবিলিতীগীদমক্তা অঙাং অমসুং ইনখৎলক্লিবা মীওইশিংগী নেস্নেল দিজিতেল লাইব্রেরী লিংখৎকনি।
· তুং কোইনা চৎকদবা মাইক্রো ইরিগেসন পীনবা অমসুং থক্নবা ঈশিংগী সর্ফেস তেঙ্ক থলহন্নবগীদমক্তা লৈরিবা অপ্পর ভদ্রা প্রোজেক্ততা কেন্দ্রগী তেংবাং ওইনা লুপা করোর ৫৩০০ পীরগনি।
· অহানবা থাক্তা অরিবা ইন্সক্রিপ্সন লাখ অয়া দিজিতাইজ তৌদুনা, দিজিতেল ইপিগ্রাফী ম্যুজিয়ম অমদা ‘ভারত শেয়র্দ রিপোজিতরী ইন্সক্রিপ্সন’ লিংখৎকনি।
· কেন্দ্রগী ‘ইফেক্তিব কেপিতেল এক্সপেন্দিচর’ অসি লুপা করোর লাখ ১৩.৭ ওইরগনি।
· ইনফ্রাস্ত্রকচরদা ইনভেস্তমেন্ত তৌবা হেনগৎহন্নবা অমসুং কমপ্লিমেন্তরী পোলিসী এক্সনগীদমক্তা মখোয়দা ইন্সেন্তিবাইজ তৌনবগীদমক্তা রাজ্য সরকারশিংদা শেন্দোই য়াওদনা পীরিবা চহি ৫০গী লোনবু চহি অমগা শাংদোকহনবা।
· অর্বান প্লান্নিং রিফোর্ম অমসুং ঐখোয়গী শহরশিংবু “হয়েংগী সস্তেনেবল শহর”দা ওন্থোক্নবা থবক পায়খৎনবগীদমক্তা রাজ্য অমসুং শহরশিংদা পুক্নিং থৌগৎপা।
· রাজ্য অমসুং শহরশিংবু সেপ্তিক তেঙ্ক অমসুং সিৱরশিংগী মেকানিকেল দিস্লদজিং ১০০%কী চাংদা পাংথোকপা ঙমহন্দুনা মেনহোলদগী মছিন হোল মোদতা ওন্থোকপা।
· সরকারগী থৌমী লাখ কয়াদা মখোয়গী স্কিল অপগ্রেদ তৌহন্নবা অমসুং পীপল সেন্ত্রিক এপ্রোচ লৈহনবদা তেংবাংনবা লেপ্তনা তম্বা য়াবগী খুদোংচাবা পীনবগীদমক্তা ইন্তিগ্রেতেদ ওনলাইন ত্রেনিং প্লেতফোর্ম, আই.জি.ও.তি. কর্ময়োগী হৌদোকখ্রে।
· কারবার তৌবা হেন্না নুংঙাইহন্নবগীদমক্তা কমপ্লাইএন্স ৩৯০০০ হেন্না লৌথোকখ্রে অমসুং লিগেল প্রোবিজন ৩৪০০ হেনববু দিক্রিমিনেলাইজ তৌখ্রে।
· ত্রস্ত-বেজ গবর্নেন্স হেন্না খুমাং চাউশিলহন্নবা সেন্ত্রেল এক্ত ৪২ এমেন্দ তৌনবা জন বিশ্বাস বিল হৌদোকখ্রে।
· “মেক ইন ইন্দিয়া অমসুং মেক এ.আই. ৱর্ক ফোর ইন্দিয়া”গী পান্দম ফংবা ঙম্নবগীদমক্তা মকোক থোংবা এজুকেস্নেল ইন্সতিত্যুসনশিংদা আর্তিফিসিএল ইন্তেল্লিজেন্সকী সেন্তর ওফ এক্সলেন্স অহুম লিংখৎলগনি।
· স্তার্তঅপ অমসুং একাদমিয়াশিংনা ইন্নোভেসন অমসুং রিসর্চ পাক শন্না পাংথোকপা ঙমহন্নবগীদমক্তা নেস্নেল দেতা গবর্নেন্স পোলিসী পুরক্লগনি।
· দিজিলোক্কর সর্ভিস অমসুং আধারবু ফাউন্দেস্নেল আইদেন্তিতী ওইনা শিজিন্নদুনা মীওই অমগী শক্তাক অমসুং লৈফম অপদেসন তৌবা অমসুং রিকন্সাইল তৌবগী ৱান স্তোপ সোল্যুসন শেমলগনি।
· ইজ ওফ দুইং বিজনেস লৈহন্নবগীদমক্তা অখন্নবা সরকারগী এজেন্সীশিংগী দিজিতেল পথাপ খুদিংদা পি.এ.এন.বু কম্মন আইদেন্তিফাইয়র ওইনা শিজিন্নরগনি।
· এম.এস.এম.ই.শিংনা কোবিদকী মতমগী মনুংদা করিগুম্বা কন্ত্রেক্ত লোইশিনবা ঙমদবা থোক্লবদি বিদ তৌবা নত্ত্রগা পর্ফোরমেন্স সেক্যুরিতীগা মরী লৈনবা ফোর্ফিত তৌখ্রবা শেনফমগী ৯৫%বু সরকার নত্ত্রগা সরকারগী অন্দর্তেকিংশিংনা এম.এস.এম.ই.শিংদা হন্দোক্কনি।
· দিভেলপমেন্ত নীদশিংদা চাংয়েংনবা ঙম্নবগীদমক্তা স্কার্স রিসোর্স নিংথিনা য়েন্থোকপা য়ানবগীদমক্তা রিজল্ততা য়ুম্ফম ওইবা ফাইনান্সিং পাংথোক্কনি।
· অচুম্বা ৱায়েল নিংথিনা পীবা ঙমহন্নবগীদমক্তা ই-কোর্ত প্রোজেক্তকী ফেজ ৩ অসি লুপা করোর ৭০০০গী শেনফম কাইথোক্তুনা হৌরগনি।
- লেব গ্রোন দাইমন্দ (এল.জি.দি.) সেক্তরগী আর. অমসুং দি. গ্রান্ত্র অসিনা এল.জি.দি. সীদ অমসুং মছিনগী ইন্দিজিনিয়স প্রদক্সন তৌবা অমদি ইম্পোর্ত দিপেন্দেন্সী হন্থহন্নবা পুক্নিং থৌগৎকনি।
- শেন্মিৎলোনবু লো কার্বন ইন্তেন্সিতীদা ওন্থোকপদা তেংবাংবা অমসুং ফোসিল ফুএল ইম্পোর্ত্তা মখা পোনবা হন্থহন্নবা ইং ২০৩০ ফাওবদা গ্রীন হাইদ্রোজেন মিসনগী মখাদা এম.এম.তি. ৫গী এনুএল প্রদক্সনগী তার্গেত থম্লে।
- ইনর্জী সেক্যুরিতী, ইনর্জী ত্রাঞ্জিসন অমসুং নেত জিরো পান্দমগীদমক্তা লুপা করোর ৩৫০০০ কাইথোকপা।
- শেন্মিৎলোনবু সস্তেনেবল দিভেলপমেন্তকী লম্বীদা পুনবগীদমক্তা হেন্না ফবা ইনর্জী স্তোরেজ সীস্তেম খুমাং চাউশিলহনগনি।
- লদাখতগী রিন্যুএবল ইনর্জী গ্রিদ ইন্তিগ্রেসন অমসুং ইভাক্বেসন তৌনবগীদমক্তা লুপা করোর ২০৭০০ শিজিন্ননবা পীখ্রে।
· মহুত শিনবা য়াবা অতোপ্পা হার শিজিন্নবা অমসুং কেমিকেল ফর্তিলাইজর খল ঙাক্না শিজিন্ননবা রাজ্য অমসুং য়ুনিয়ন তেরিতোরীশিংবু ইন্সেন্তিবাইজ তৌনবা “পি.এম. প্রোগ্রাম ফোর রেস্তোরেসন, এৱিয়র্নেস, নৌরিশমেন্ত অমসুং এমেলিওরেসন ওফ মদর আর্থ” (পি.এম.-প্রনাম) হৌদোক্লগনি।
· এম.জি.এন.আর.ই.জি.এস., কেম্পা ফন্দ অমসুং অতোপ্পা সোর্সশিং পুন্সিন্দুনা সোল্ত পেন মফম অমসুং সমুদ্র তোর্বান্দা মেংগ্রুব থানবগীদমক্তা ‘মেংগ্রুব ইনিসিএতিব ফোর শোর্লাইন হেবিতেত & তেঞ্জিবল ইনকম’ (এম.আই.এস.ঐচ.তি.আই.) পায়খৎলগনি।
· ইনভাইরনমেন্তেল্লী সস্তেনেবল অমসুং রেস্পোন্সিব এক্সনগীদমক্তা অহেনবা রিসোর্স ইন্সেন্তিবাইজ অমসুং শিজিন্ননবগীদমক্তা ইনভাইরনমেন্ত (প্রোতেক্সন) এক্তকী মখাদা গ্রীন ক্রেদিত প্রোগ্রাম নোতিফাই তৌরগনি।
·ৱেতলেন্দ নিংথিনা শিজিন্ননবা, বাইও দাইবর্সিতী, কার্বন স্তোক, ইকো-তুরিজমগী খুদোংচাবা হেনগৎহন্নবা অমসুং লোকেল খুন্নাইগী শেন্দান লম্বী হেন্না ফগৎহন্নবগী থৌওং পুক্নিং থৌগৎনবগীদমক্তা মথংগী চহি ৩০ চুপ্না অমৃত ধরোহর স্কিম পায়খৎকনি।
· দিমান্দদা য়ুম্ফম ওইবা ফোর্মেল স্কিলিং, এম.এস.এম.ই. য়াওনা ইমপ্লোয়রশিংগা লিঙ্ক তৌবগী মতৌ লৈহন্নবা অমসুং ওন্তোপ্রিনরশিপ স্কিমশিং ফংবা নুংঙাইহন্নবগীদমক্তা অমত্তা ওইনা পুন্সিল্লবা স্কিল ইন্দিয়া দিজিতেল প্লেতফোর্ম অমা হৌদোক্লগনি।
· চহি অহুমগী মনুংদা নহা লাখ ৪৭তা স্তাইপেন্দ সপ্পোর্ত পীনবগীদমক্তা পেন-ইন্দিয়া নেস্নেল এপ্রেন্তাইসশিপ প্রোমোসন স্কিমগী মখাদা দাইরেক্ত বেনেফিত ত্রান্সফর স্কিম অমা হৌদোক্লগনি।
· চেলেঞ্জ মোদকী খুত্থাংদা য়ামদ্রবদা তুরিস্ত দেস্তিনেসন ৫০ খনগৎকনি; লৈবাক অমসুং মীরমগী তুরিস্তশিংগীদমক্তা কমপ্লিত পেকেজ ওইনা শেমগৎকনি।
· সেক্তরগা অখন্নবা স্কিলিং অমসুং ওন্তোপ্রিনর্শিপ দিভেলপমেন্ত অমা ‘দেখো অপ্না দেশ’ খোঙথাংগী পান্দম ফংহন্নবগীদমক্তা পায়খৎলগনি।
· ভাইব্রেন্ত ভিলেজ প্রোগ্রামগী খুত্থাংদা ঙমখৈগী খুঙ্গংশিংদা তুরিজম ইনফ্রাস্ত্রকচর অমসুং এমেনিতীশিং লৈহল্লগনি।
· রাজ্যশিংনা মশাগী অমসুং অতোপ্পা রাজ্যশিংগী ও.দি.ও.পি. (ৱান দিস্ত্রিক্ত, ৱান প্রদক্ত), জি.আই. পোত্থোক অমদি হেন্দিক্রাফ য়োনবা অমসুং পুক্নিং থৌগৎচনবগীদমক্তা য়ুনিতী মোল অমা লিংখৎনবা তেংবাংগনি।
· ক্রেদিত নিংথিনা পীবা ঙম্নবা, ফাইনেন্সিএল ইনক্লুজন খুমাং চাউশিলহন্নবা অমসুং ফাইনেন্সিএল স্তেবিলিতী পুরকহন্নবা থৌওংশিংদা তেংবাংনবগীদমক্তা শেল থুম অমসুং মরী লৈনবা ই-পাউশিংগী থমফম ওইনা তেংবাংহন্নবা নেস্নেল ফাইনেন্সিএল ইনফোর্মেসন রেজিস্ত্রী অমা শেম্লগনি। মসিগুম্বা ক্রেদিত পব্লিক ইনফ্রাস্ত্রকচর অসিবু য়েংশিন্নবগীদমক্তা আর.বি.আই.গা তান্নদুনা অনৌবা লেজিস্লেতিব ফ্রেমৱর্ক অসি দিজাইন তৌগনি।
· ফাইনেন্সিএল সেক্তর রেগ্যুলেতরশিংনা হৌজিক লৈরিবা কাঙলোনশিংবু পব্লিক অমসুং রেগ্যুলেতেদ এন্তাইতীশিংগা খন্ন-নৈনদুনা পাক শন্না য়েংশিনগনি। তোঙানবা কাঙলোনশিংগী মখাদা এপ্লিকেসনগী ৱারেপ লৌবগী অকক্নবা মতমসু লেপকনি।
· গিফ আই.এফ.এস.সি.দা পাংথোক্লিবা কারবারগী থবকশিং হেনগৎহন্নবগীদমক্তা মখাগী থৌরাংশিং লৌখৎখ্রেঃ
· দুএল রিগ্যুলেসন থোকহন্দনবগীদমক্তা এস.ই.জেত. এক্তকী মখাদা আই.এফ.এস.সি.এ.দা শক্তি শিন্নবা।
· আই.এফ.এস.সি.এ., এস.ই.জেত. ওথোরিতী, জি.এস.তি.এন., আর.বি.আই., এস.ই.বি.আই. অমসুং আই.আর.দি.এ.আই.দগী অয়াবা লৌবা অমসুং রেজিস্ত্রেসন তৌনবা সিঙ্গল ৱিন্দো আই.তি. সীস্তেম অমা শেম্লে।
· ফোরেন বেঙ্ককী আই.এফ.এস.সি. বেঙ্কিং য়ুনিতশিংনা এক্বিজিসন ফাইনান্সিং তৌবা য়াহল্লে।
· ত্রেদ রি-ফাইনান্সিংগীদমক্তা একজিম বেঙ্ককী সবসিদরী শেম্বা।
· আর্বিত্রেসন, এনিল্লরী সর্ভিস অমসুং এস.ই.জেত.কী মখাদা দুএল রিগ্যুলেসন লৈহন্দনবগীদমক্তা আই.এফ.এস.সি.এ. এক্ততা এমেন্দ তৌবা।
· ওফশোর দিরাইবেতিব ইন্সত্রুমেন্তশিংবু ভেলিদ কন্তেক্ত ওইনা শকখঙবা।
· বেঙ্ক গবর্নেন্স ফগৎহন্নবা অমসুং ইনভেস্তরশিংগী প্রোতেক্সন হেনগৎহন্নবা বেঙ্কিং রেগ্যুলেসন এক্ত, বেঙ্কিং কম্পেনিজ এক্ত অমসুং রিজর্ব ওফ ইন্দিয়া এক্ততা এমেন্দমেন্ত পাংথোকপগী ৱাহৌদোক থম্বা।
· দিজিতেল কন্তিনুইতী সোল্যুসন পাম্বা লৈবাকশিংদা গিফ আই.এফ.এস.সি.দা মখোয়গী দেতা ইম্বেসী লিংখৎপদা তেংবাংগনি।
· এস.ই.বি.আই.বু নেস্নেল ইন্সতিত্যুত ওফ সেক্যুরিতিজ মার্কেত্তা এজুকেসনগী কাঙলোন অমসুং স্তেন্দর্দ শেম্নবা, য়েংশিন্নবা, শেন্ননবা অমসুং চৎনহন্নবা মপাঙ্গল হাপকনি অমসুং দিগ্রী, দিপ্লোমা অমসুং সর্তিফিকেত পীবা য়াবগী শক্তিসু পীগনি।
· ইনভেস্তরশিংনা ক্লেম তৌদ্রবা শেয়র অমসুং অনপেদ দিবিদেন্দশিং ইনভেস্তর এজুকেসন অমসুং প্রোতেক্সন ফন্দ ওথোরিতীদগী লায়না রিক্লেম তৌবা য়াহন্নবা ইন্তিগ্রেতেদ আই.তি. পোর্তেল শেম্লগনি।
· নিংতম্বগী অমৃত মহোৎসবকী নুংঙাইবা ফোংদোক্নবগীদমক্তা, মহিলা সম্মান সেবিং সর্তিফিকেত কৌবা অমুকখক্কী ওইবা অপীকপা সেবিং স্কিম অনৌবা অমা হৌদোক্লগনি। মসিনা নুপী নত্ত্রগা নুপীমচাগী মিংদা চহি ২গী (মার্চ ২০২৫ ফাওবা) ওইনা লুপা লাখ ২ ফাওবগী শেনফম্বু পার্সিএল ৱিথদ্রোএল ওপসনগা লোয়ননা ৭.৫%গী লেঙদবা শেন্দোইদা দিপোজিত তৌবগী খুদোংচাবা পীগনি।
· মন্থলী ইনকম একাউন্ত স্কিমগী খ্বাইদগী য়াম্বা দিপোজিত লিমিতপু সিঙ্গল একাউন্তকী ওইনা লুপা লাখ ৪.৫দগী লুপা লাখ ৯দা অমসুং জোইন্ত একাউন্তকীনা লুপা লাখ ৯দগী লুপা লাখ ১৫দা হেনগৎখ্রে।
· রাজ্যশিংদা পীরিবা ইন্তরেস্ত লৌদবা চহি ৫০গী লোন অসিবু ২০২৩-২৪গী মনুংদা কেপিতেল এক্সপেন্দিচরশিংদা শিজিন্নগনি। লোন অসিগী শরুক অমদি রাজ্যশিংনা তসেংবা কেপিতেল এক্সপেন্দিচর হেনগৎপদা কন্দিস্নেল ওই অমসুং আউতলেগী শরুক অমনা অখন্নবা লোন লৌথরিবা রাজ্যশিংদা মরী লৈনগনি।
· রাজ্যশিংদা জি.এস.দি.পি.গী ৩.৫%গী ফিস্কেল দিফিসিতকী অয়াবা পীরি অমসুং মসিগী মনুংদগী ০.৫% অসিনা পাৱর সেক্তর রিফোর্মগা মরী লৈনৈ।
ইং ২০২২-২৩গী রিভাইজ ইস্তিমেতঃ
-
- বোরোৱিং নত্তনা, অপুনবা রিসিপ অসিদি লুপা করোর লাখ ২৪.৩নি, মসিগী মনুংদগী নেত তেক্স রিসিপকী শেনফম্না লুপা করোর লাখ ২০.৯নি।
- অপুনবা এক্সপেন্দিচরনা লুপা করোর লাখ ৪১.৯নি অমসুং মসিগী মুংদা চাউরাকপা লুপা করোর লাখ ৭.৩না কেপিতেল এক্সপেন্দিচরনি।
- ফিস্কেল দিফিস্তনা বজেত ইস্তিমেতকী কাঙলোন ইন্দুনা জি.দি.পি.গী ৬.৪%নি।
· বজেত ইস্তিমেত ২০২৩-২৪:
- বোরোৱিং নত্তনা, অপুনবা রিসিপ অসিদি লুপা করোর লাখ ২৭.২ অমসুং অপুনবা এক্সপেন্দিচরনা লুপা করোর লাখ ৪৫ ওইগনি পারি।
- নেত তেক্স রিসিপ্না লুপা করোর লাখ ২৩.৩ ওইগনি পারি।
- ফিস্কেল দিফিসিতনা জি.দি.পি.গী ৫.৯% ওইগনি পারি।
- ইং ২০২৩-২৪দা ফিস্কেল দিফিসিত ফাইনান্স তৌনবগীদমক্তা, দেতেদ সেক্যুরিতীশিংদগী লাকপা নেত মার্কেত বোরোৱিংশিংনা লুপা করোর লাখ ১১.৮ ওইগনি পারি।
- গ্রোস মার্কেত বোরোৱিং অসি লুপা করোর লাখ ১৫.৪ ওইগনি পারি।
পার্ত – বি.
দাইরেক্ত তেক্স
- দাইরেক্ত তেক্স প্রোপোজেলনা তেক্সেসনগী কন্তিনুইতী অমসুং স্তেবিলিতী ঙাকপা, কমপ্লাইএন্সকী পোৎলুম হন্থহন্নবা তোঙানবা কাঙলোন কয়া লাইথোকহনবা, ওন্তোপ্রিনর ওইবগী ইথিল খুমাং চাউশিলহনবা অমসুং সিতিজনশিংদা তেক্স রিলিফ পীবগী পান্দম থম্লি।
- কমপ্লাইএন্সপু লাইথোকহনবা অমসুং খুদোংচাবা ওইহন্দুনা ইনকম তেক্স বিভাগনা তেক্স পেয়র সর্ভিস হেন্না ফগৎহন্নবা লেপ্তনা হোৎনরি।
- তেক্স পেয়র সর্ভিস মখা তানা ফগৎহন্নবগীদমক্তা তেক্স পেয়রশিংগী খুদোংচাহন্নবা কম্মন আই.তি. রিতর্ন ফোর্ম শিজিন্নবগী ৱাহৌদোক থম্বগা লোয়ননা গ্রাইবেন্স রিদ্রেসেল মেকানিজম অসিবুসু হেন্না মপাঙ্গল লৈহন্নবা থৌরাং লৈরি।
- পর্সনেল ইনকম তেক্সকী রিবেত লিমিত অসি হন্দক্কী তেক্সকী অনৌবা কাঙলোন অসিদা মমাংগী লুপা লাখ ৫দগী লুপা লাখ ৭তা হেনগৎখ্রে। অদুনা, হন্দক্কী অনৌবা কাঙলোন অসিদা লুপা লাখ ৭ ফাওবগী ইনকম লাকপা মীওইনা ইনকম তেক্স থীদ্রবসু য়ারে।
- ইং ২০২০দা ইনকম স্লেব তরুক্কা লোয়ননা হৌদোকখিবা পর্সনেল ইনকম তেক্স রেজিম অসিদা হন্দক্কী অনৌবা স্ত্রকচর অসিদা স্লেব মশিং মঙাদা হন্থরক্লগনি অমসুং তেক্স একজেম্পসন লিমিতনা লুপালাখ ৩দা হেনগৎলগনি। অনৌবা রেজিম অসিদা পুরক্লিবা অহোংবনা তেক্স পেয়র খুদিংদা হেন্না নুংঙাইহনগনি।
অনৌবা তেক্স রেত
- অনৌবা তেক্স রেজিম অসিদা তোলোব চাবা মীওইগী লুপা ৫০,০০০ স্তেন্দর্দ দিদক্সনগী বেনেফিত, অমসুং ফেমিলী পেন্সনগী দিদক্সন্না লুপা ১৫,০০০ ফাওবা পীবগী ৱাহৌদোক থম্লি।
- অনৌবা তেক্স রেজিম অসিদা সর্চারজ রেত অসি ৩৭%তগী ২৫%তা হন্থদুনা খ্বাইদগী য়াম্বা ওইরি। মসিনা মরম ওইরগা, পর্সনেল ইনকম তেক্স রেত অসি ৩৯% ফাওবদা খ্বাইদগী য়াম্না হন্থহল্লি।
- নন-গবর্নমেন্ত ইমপ্লোয়ীগী রিতাইয়র্মেন্ততা লীব ইনকেশমেন্ত তৌবদা তেক্স একজেম্পসন তৌবগী অকক্নবসু লাখ ২৫দা হেনগৎলে।
- অনৌবা ইনকম তেক্স রেজিম অসিবু দিফোল্ত তেক্স রেজিম ওইহল্লগনি। অদুবু, সিতিজনশিংনা অরিবা তেক্স রেজিমগী কান্নবা লৌগে হায়রবসু অদুমক য়াগনি।
- প্রিজম্পতিব তেক্সেসনগী কান্নবা ফংনবা মাইক্রো ইন্তর্প্রাইস অমসুং অখন্নবা প্রোফেস্নেল খরগী লিমিত হেনগৎহনবগী ৱাফমসু হৌদোক্নখি। অপুনবা গ্রোস রিসিপ/তর্নওভরগী ৫%দগী হেন্দবা ওইনা চহি অমদা কেশ্তা ফংখিবা শেনফমদা হায়রিবা লিমিত অসি পানবা য়াগনি।
- এম.এস.এম.ই.দা পেমেন্ত তৌবা মতমদা থোকখিবা চাদিং ককথবগী খুদোংচাবদি করিগুম্বা পেমেন্ত অদু এম.এস.এম.ই.শিংদা মতম চানা শেল ফংহন্নবা পাংথোকখিবা ওইবা মতমদতা খক ফংগনি।
- ৩১/৩/২০২৪ ফাওবদা মেন্যুফেকচরিং এক্তিবিতী পাংথোকখিবা অনৌবা কোওপরেতিবশিংনা ১৫%গী অনেম্বা তেক্স রেতকী খুদোংচাবা ফংগনি। মসিমক হৌজিক হৌজিক অনৌবা মেন্যুফেকচরিং কম্পেনীশিংনা ফংলিবনি।
- চিনি লৌমীশিংদা এসেসমেন্ত চহি ২০১৬-১৭গী মমাংদা তৌখিবা পেমেন্তপু এক্সপেন্দিচর ওইনা ক্লেম তৌবা য়াবগী খুদোংচাবা অমা সুগর কোওপরেতিবশিংদা পীরি। মসিনা মখোয়দা চাউরাকপা লুপা করোর ১০,০০০গী রিলিফ পীগনি হায়বগী থাজবা থম্নরি।
- কেশ লৌথোকপদা তি.দি.এস. ককপগী ওইনা কোওপরেতিব সোসাইতীশিংদা লুপা করোর ৩গী অচৌবা লিমিত পীগনি।
- স্তার্তঅপশিংগী ইনকম তেক্স বেনেফিত লৌবগী ইনকোর্পোরেত তৌবগী নুমিৎ অসি ৩১/৩/২৩দগী ৩১/৩/২০২৪ ফাওবা শাংদোক্লে।
- স্তার্তঅপশিংগী শেয়রহোলদিং হোংবা মতমদা লোস কেরী ফোরৱার্দ তৌবগী কান্নবসি ইনকোর্পোরেত তৌবগী চহি ৭তগী তরাদা শাংদোকপগী ৱাহৌদোক থমখ্রে।
- সেক্সন ৫৪ অমসুং ৫৪এফ.কী মখাদা রেসিদেন্সিএল য়ুমদা ইনভেস্ত তৌবদা ফংবা কেপিতেল গেনগী দিদক্সন তৌবগী কেপ্পিংবু তেক্স কন্সেসন অমসুং একজেম্পসনগী হেন্নবা ফবা তার্গেতিং তৌবা য়াহন্নবগীদমক্তা লুপা করোর ১০দা লেপ্লে।
- ভেল্যু য়াম্না ৱাংবা ইন্স্যুরেন্স পোলিসীদগী ফংবা প্রোসীদশিংদা লৈবা ইনকম তেক্স একজেম্পসন্দা অকক্নবা থম্নবা ৱাহৌদোক থমখ্রে।
- হাউজিং, শহর, তাউন অমসুং খুঙ্গং শেমগৎপা, এক্তিবিতী নত্ত্রগা মেত্তর অমগী রিগ্যুলেত তৌনবগীদমক্তা য়ুনিয়ন নত্ত্রগা রাজ্যনা শেম্বা ওথোরিতী, বোর্দ অমসুং কম্মিসনগী ঙ্গিনকমশিংবু ইনকম তেক্সতগী কোমথোকপগী ৱাহৌদোক থমখ্রে।
- তি.দি.এস.কী লুপা ১০,০০০গী মিনিমম থ্রেসহোল্দ লৌথোকখ্রে অমসুং ওনলাইন গেমিংগা মরী লৈনবা তেক্সেবিলিতীসু ক্লারিফাই তৌরগনি। ৱিথদ্রোএলগী মতমদা নত্ত্রগা শেনবা চহিগী অরোইবদা নেত ৱিনিংদা তি.দি.এস. অমসুং তেক্সেবিলিতী খঙহনবগী ৱাহৌদোক থমখ্রে।
- গোল্দবু ইলেক্ত্রোনিক গোল্দ রিসিপ্তা ওনবা নত্ত্রগা ভাইসা বর্সাবু কেপিতেল গেন হায়না লৌরোই।
- নন-পেন কেস্তা ই.পি.এফ. ৱিথদ্রোএলগী তেক্সেবল ওইবা শরুক্তা তি.দি.এস. ককপগী রেত অসি ৩০%তগী ২০%দা হন্থখ্রে।
- মার্কেত লিঙ্ক দিবেঞ্চরদগী লাকপা ইনকমদা তেক্স থীগনি।
- কম্মিস্নরগী থাক্তা এপ্পীল পন্দুনা লৈবা মশিং হন্থহন্নবগীদমক্তা অপীকপা এপ্পীলগী ৱারোইশিন পুরক্নবা জোইন্ত কম্মিস্নর ১০০মুক শিজিন্নবা।
- আই.এফ.এস.সি., গিফ সিতীদা রিলোকেত তৌবা ফন্দশিংগী তেক্স বেনেফিতকী মতম ৩১/৩/২০২৫ ফাওবা শাংদোকখ্রে।
- ইনকম তেক্স এক্তকী সেক্সন ২৭৬এ.গী মখাদা লিকুইদেতর লৌথোকপগী অখন্নবা থৌওং খরবু এপ্রিল ১, ২০২৩দগী হৌরগা দিক্রিমিনেলাইজ তৌরগনি।
- আই.দি.বি.আই. বেঙ্ক য়াওনা স্ত্রেতজিক দিসইনভেস্তমেন্তকী লোস কেরী ফোরৱার্দ তৌবা য়াহল্লগনি।
- অগ্নিবীর ফন্দশিংবু ই.ই.ই. স্তেতস পীরগনি। অগ্নিপথ স্কিম, ২০২২দা য়াওখিবা অগ্নিবীরশিংনা অগ্নিবীর কোর্পস ফন্দদগী ফংবা পেমেন্তশিংবু তেক্সতগী কোম্থোক্কনি। মহাক নত্ত্রগা কেন্দ্র সরকারনা মহাক্কী সেবা নিধী একাউন্তকী অপুনবা ইনকম হোৎপদা দিদক্সন তৌবা য়াহন্নবা ৱাহৌদোক থমখ্রে।
ইন্দাইরেক্ত তেক্স
- তেক্সতাইল অমসুং এগ্রিকলচরগী পোত্থোক নত্তনা অতোপ্পা পোত্থোকশিংগী বেসিক কস্তম দ্যুতী রেতশিংগী মশিংবু ২১দগী ১৩দা হন্থহনখ্রে।
- শান্নপোত, সাইকল, ওতোমোবিল অমসুং নেপথা য়াওনা পোৎলম খরগী বেসিক কস্তম দ্যুতী, সেস অমসুং সরচার্জতা অপীকপা অহোংবা খরা থমখ্রে।
- ব্লেন্দ তৌরবা কম্প্রেস নেচরেল গ্যাস্তা য়াওবা জি.এস.তি. থীবা কম্প্রেস বাইও গ্যাস্তগী এক্সাইস দ্যুতী লৌথোক্লে।
- ইলেক্ত্রিক্না চলায়বা গারিদা শিজিন্নবা বেত্তরীদা শিজিন্নগদবা লিথিয়ম আইওন সেল শাবদা চঙবা অখন্নবা কেপিতেল গুদ/মেছিনরীগী কস্তম দ্যুতীবু ৩১/৩/২০২৪ ফাওবা শাংদোকখ্রে।
- তেস্তিং নত্ত্রগা সর্তিফিকেসনগীদমক্তা নোতিফাই তৌরবা এজেন্সীশিংনা অখন্নবা কন্দিসন খরগী মখা পোন্না ইম্পোর্ত তৌবা গারি, অখন্নবা ওতোমোবিল পার্ত/কম্পোনেন্ত, সব-সীস্তেম অমসুং তাইয়রদগী কস্তম দ্যুতী লৌথোক্লে।
- সেল্ল্যুলর মোবাইল ফোনগী কেমেরা মোদ্যুল শাবদা শিজিন্নবা কেমেরা লেন্স অমসুং মদুগী ইনপুত পার্তশিংগী কস্তম দ্যুতী অসি ০দা হন্থরে অমসুং বেত্তরীশিংদা শিজিন্নবা লিথিয়ম আইওন সেলশিংগী কন্সেস্নেল দ্যুতীসু চহি অমগা শাংদোক্লে।
- তি.ভি. পেনেলগী ওপন সেলগী পার্তকী বেসিক কস্তম দ্যুতীবু ২.৫%তা হন্থখ্রে।
- ইলেক্ত্রিক কিৎচম চিম্নীগী বেসিক কস্তম দ্যুতী ৭.৫%তগী ১৫%তা হেনগৎখ্রে।
- ইলেক্ত্রিক কিৎচন চিম্নী শাবগী হিত কোইলগী বেসিক কস্তম দ্যুতী ২০%তগী ১৫%তা হন্থরে।
- কেমিকেল ইন্দস্ত্রীশিংদা শিজিন্নবা দিনেচর্দ ইথাইল অল্কোহোল অসি বেসিক কস্তম দ্যুতীদগী কোম্থোক্লে।
- এসিদ গ্রেদ ফ্লোর্স্পার (কেলসিয়ম ফ্লোরাইদকী ৯৭% হেনবা অরুম্বা য়াওবা)গী বেসিক কস্তম দ্যুতীবু ৫%তগী ২.৫%তা হন্থখ্রে।
- ইপিক্লোরহাইদ্রিন শাবদা শিজিন্নবা ক্রুদ গ্লাইসরীনগী বেসিক কস্তম দ্যুতী ৭.৫%তগী ২.৫%তা হন্থখ্রে।
- শ্রিম্প ফীদ দোমেস্তিক মেন্যুফেকচর তৌবগী কি-ইনপুতশিংদগী দ্যুতী হন্থখ্রে।
- লেব গ্রোন দাইমন্দ শাবদা শিজিন্নবা সীদশিংগী বেসিক কস্তম দ্যুতী হন্থখ্রে।
- গোল্দ অমসুং প্লাতিনমগী দোর অমসুং বারদগী শাবা আর্তিকলশিংগী দ্যুতী হেনগৎখ্রে।
- সিলভর দোর, বার অমসুং আর্তিকলশিংগী ইম্পোর্ত দ্যুতী হেনগৎখ্রে।
কস্তম লোদা লেজিস্লেতিব অহোংবা লাকপশিং
- সেতলমেন্ত কমিসন্না ফাইনেল ওর্দর থোক্নবগীদমক্তা এপ্লিকেসন ফাইল তৌবা নুমিত্তগী থা মাপনগী অকক্নবা মতম থম্নবগীদমক্তা কস্তম এক্ত, ১৯৬২দা এমেন্স তৌরগনি।
- এন্তি-দম্পিং দ্যুতী (এ.দি.দি.), কাউন্তভেলিং দ্যুতী (সি.ভি.দি.) অমসুং সেফগার্দ মিজরগা মরী লৈনবা ইন্তেন্ত অমসুং স্কোপ ওফ প্রোবিজন ময়েক শেংনা তাক্নবগীদমক্তা কস্তম তারিফ এক্ত এমেন্স তৌরগনি।
- সি.জি.এস.তি. এক্ত এমেন্দ তৌরগনি।
- জি.এস.তি.গী মখাদা প্রোসেক্যুসন হৌদোক্নবগীদমক্তা তেক্স এমাউন্ততা লৈরম্বা মিনিমম থ্রেসহোল্দবু করোর অমদগী করোর অনিদা হেনগৎলে।
- কম্পাউন্দিং এমাউন্তপু তেক্স এমাউন্তকী হৌজিক লৈরিবা ৫০দগী ১৫০%গী রেঞ্জতগী ২৫দগী ১০০%গী রেঞ্জতা হন্থবা।
- অখন্নবা ওফেন্স খরা দিক্রিমিনেলাইজ তৌবা
- মরী লৈনবা রিতর্ন/স্তেতমেন্ত ফাইলিং তৌবগী দ্যু দেত্তগী চহি অহুমগী খ্বাইদগী য়াম্বা মতমদা রিতর্ন/স্তেতমেন্ত ফাইলিং অকক্ননা তৌহনবা।
- রেজিস্তর তৌদবা সপ্লাইয়র অমসুং কম্পোজিসন তেক্সপেয়রশিংবু ই-কম্মর্স ওপরেতর (ই.সি.ও.)গী খুত্থাংদা পোত্থোকশিংবু ইন্ত্রা-স্তেত সপ্লাই তৌবা য়াহনবা।
*****
(Release ID: 1895608)
Visitor Counter : 203
Read this release in:
Kannada
,
Tamil
,
Malayalam
,
English
,
Urdu
,
Marathi
,
Hindi
,
Assamese
,
Punjabi
,
Gujarati
,
Odia
,
Telugu


text:
শেল-থুম মন্ত্রালয়
প্রধান মন্ত্রী জন-ধন য়োজনা (পি.এম.জে.দি.ৱাই.) – ফাইনান্সিএল ইনক্লুজনগী নেস্নেল মিসন অসি মাইপাক্না চৎনখিবা চহি তরেৎ মপুং ফাখ্রে
পি.এম.জে.দি.ৱাই. অসি হৌদোকখিবদগী হৌদুনা মসিগী মখাদা লুপা করোর ১৪৬,২৩১গী শেনফম য়ৌদুনা বেনিফিসিয়রী করোর ৪৩.০৪ হেন্না বেঙ্ক শীজিন্নহনখ্রে
“পি.এম.জে.দি.ৱাই.গী খোঙচৎ অসিদা অতেনবা চহি ৭কী মতম অসিগী মনুংদা পাইখৎখিবা খোঙথাংশিংনা ত্রান্সফোর্মেস্নেল লোইননা দিরেক্সনেলগী অহোংবা অনিমক পুরক্তুনা খুন্নাইগী অরোইবা মীওই – লায়রবশিংগী খ্বাইদগী লায়রবদা ফাইনান্সিএল সর্ভিসেস দেলিভর তৌবা ঙম্বা অফবা এফ.আই. ইকোসিস্তেম অমা ওইহল্লি”– শেল-থুম অমসুং কোর্পোরেৎ এফিয়র্সকী মন্ত্রী, শ্রীমতি নির্মলা সিতারমন
“ফাইনান্সিএল ইনক্লুজন অসি সরকারনা খ্বাইদগী মরু ওইবা মীৎয়েং চংলিবশিংগী মরক্তা অমা ওইরি মরমদি মসিনা ইনক্লুসিব গ্রোথ হেনগৎহনবা ঙম্মি”- এম.ও.এস. শেল-থুম, দা. ভাগ্বাত করাদ
পি.এম.জে.দি.ৱাই. একাউন্তশিং অসি মার্চ’১৫দা করোর ১৪.৭২ ওইরম্বদগী ১৮-০৮-২০২১ ফাওবদা করোর ৪৩.০৪ ওইদুনা শরুক-অহুম হেনগৎখ্রে
জন-ধন একাউন্ত হোল্দরশিংগী ৫৫%দি নুপীশিং ওইরি অমসুং জন ধন একাউন্তশিংগী ৬৭%না রুরেল অমসুং সেমি-অর্বানগী মফমশিংদা লৈরি
অপুনবা পি.এম.জে.দি.ৱাই. একাউন্ত করোর ৪৩.০৪গী মনুংদা করোর ৩৬.৮৬ (৮৬%)দি ওপরেতিব ওইরি
পি.এম.জে.দি.ৱ
Posted On:
28 AUG 2021 7:30AM by PIB Imphal
শেল-থুম মন্ত্রালয়না শোত্থরবা অমসুং মমাংদা সোসিও-ইকনোমিক্কী ওইবা খুদোংচাবা ফংদ্রবা মীওইশিংদা ফাইনান্সিএল ইনক্লুসিবনেস অমসুং তেংবাং পীনবা হোৎনখি। ফাইনান্সিএল ইনক্লুজন অসি সরকারগী নেস্নেল প্রাইওরিতী অমনি মরমদি মসিনা ইনক্লুসিব গ্রোথ পুরকপা ঙম্মি। মসি মরুওই মরমদি মসিনা লায়রবশিংদা মখোয়গী সেভিংশিং অদু ফোর্মেল ফাইনান্সিএল সিস্তেমদা পুরকপা ঙমনবা ফম্পাক অমা পীরি, খুঙ্গংশিংদা লৈহৌরিবা মখোয়গী ইমুং-মনুংশিংদা শেল থানবা ফম্পাক অমা পীবগী মথক্তা মখোয়বু শেল শান্দোকপা মীওইশিংগী লাংদগী নান্থোকহনবা ঙম্লি। মালেমগী খ্বাইদগী অচৌবা ফাইনান্সিএল ইনক্লুজনগী থৌরাংশিংগী মনুংদা অমা ওইরিবা প্রধান মন্ত্রী জন ধন য়োজনা (পি.এম.জে.দি.ৱাই.) অসি মাইকৈ অসিদা লৌখৎলিবা মরু ওইবা থৌরাং অমনি।
পি.এম.জে.দি.ৱাই. অসি প্রধান মন্ত্রী, শ্রী নরেন্দ্র মোদীনা ইং কুমজা ২০১৫গী ওগস্ত ১৫দা মহাক্না নীংতম নুমিৎতা পীখিবা ৱারোলদা লাউথোকখি। ওগস্ত ২৮দা প্রোগ্রাম অসি হৌদোকপদা প্রধান মন্ত্রীনা থৌরম অসি লায়রবশিংবু লোইনাইদ্রবা অৱাবগী ইরোল নুংদগী নীংতম্বা ফংবগী কুহ্মৈ অমা পালন তৌবনি হায়না ফোঙদোকখি।
পি.এম.জে.দি.ৱাই.গী চহি ৭শুবগী কুমওনদা শেল-থুম মন্ত্রী নির্মলা সিতারমন্না স্কীম অসিগী মরু ওইবা অদু নৌহৌননা ফোঙদোকখি। “পি.এম.জে.দি.ৱাই.গী খোঙচৎ অসিদা অতেনবা চহি ৭কী মতম অসিগী মনুংদা পাইখৎখিবা খোঙথাংশিংনা ত্রান্সফোর্মেস্নেল লোইননা দিরেক্সনেলগী অহোংবা অনিমক পুরক্তুনা খুন্নাইগী অরোইবা মীওই – লায়রবশিংগী খ্বাইদগী লায়রবদা ফাইনান্সিএল সর্ভিসেস দেলিভর তৌবা ঙম্বা অফবা এফ.আই. ইকোসিস্তেম অমা ওইহল্লি। পি.এম.জে.দি.ৱাই.গী য়ুম্বীশিং ওইরিবা, মমিং ওইনা পল্লদা, বেঙ্কিং দি অনবেঙ্ক, সেক্যুরিং দি অনসেক্যুর্দ অমসুং ফন্দিংদি অনফন্দেদ, হায়রিবশিং অসিনা খুদোংচাবা ফংদ্রিবশিং অমসুং খুদোংচাবা ফংদ্রিবা মফমশিংদা খুদোংচাবা ফংহন্নবা তেক্নোলোজী হেনগৎনবগা লোইননা স্তেকহোল্দর কয়া চুংনবগী থৌশিল পাইখৎপা ওইথোকহল্লি।” হায়না মহাক্না ফোঙদোকখি
শেল-থুমগী রাজ্য মন্ত্রী, দা. ভাগ্বাত করাদনসু থৌরম অসিদা পি.এম.জে.দি.ৱাই.গী মতাংদা মহাক্কী ৱাখল্লোনশিং ফোঙদোকখি। মহাক্না হায়খি, “প্রধান মন্ত্রী জন ধন য়োজনা (পি.এম.জে.দি.ৱাই.) অসি ভারত্তা নত্তনা মালেমগী ওইনা ফাইনান্সিএল ইনক্লুজনগী মাইকৈদা লৌখৎপা খ্বাইদগী অচৌবা থৌরাংশিংগী মনুংদা অমনি। ফাইনান্সিএল ইনক্লুজন অসি সরকারনা খ্বাইদগী মরু ওইবা মীৎয়েং চংলিবশিংগী মরক্তা অমা ওইরি মরমদি মসিনা ইনক্লুসিব গ্রোথ হেনগৎহনবা ঙম্মি। মসিনা লায়রবশিংদা মখোয়গী সেভিংশিং অদু ফোর্মেল ফাইনান্সিএল সিস্তেমদা পুরকপা ঙমনবা ফম্পাক অমা পীরি, খুঙ্গংশিংদা লৈহৌরিবা মখোয়গী ইমুং-মনুংশিংদা শেল থানবা ফম্পাক অমা পীবগী মথক্তা মখোয়বু শেল শান্দোকপা মীওইশিংগী লাংদগী নান্থোকহনবা ঙম্লি।”
স্কীম অসি মাইপাক্না চৎনহনখিবা চহি ৭ মপুং ফারকপা অসিদা ঐখোয়না স্কীম অসিগী মরু ওইবা হীরমশিং অমসুং হৌজিক ফাওবদা মাইপাকখিবশিং অদু য়েংমিন্নসি।
বেকগ্রাউন্দ
প্রধান মন্ত্রী জন ধন য়োজনা (পি.এম.জে.দি.ৱাই.) অসি ফাইনান্সিএল সর্ভিসশিং মমিং ওইনা পল্লবদা বেঙ্কিং/সেভিংস অমসুং দিপোজিত একাউন্তশিং, রেমিতেন্স, ক্রেদিৎ, ইন্সুরেন্স, পেন্সন অসি শেল চংদবা মওংদা এক্সেস তৌবা ঙমহন্নবা ফাইনান্সিএল ইনক্লুজনগী নেস্নেল মিসন অমনি।
১. পান্দমশিং:
শেল চংদনা ফাইনান্সিএল প্রদক্তশিং অমসুং সর্ভিসশিং এক্সেস তৌবা ফংহনবা
শেল চংবা হন্থহন্নবা অমসুং পাক শন্না য়ৌশিনবা ঙম্নবা তেক্নোলোজী শীজিন্নবা
২. স্কীম অসিগী মরু ওইবা য়ুম্ফম ওইরিবা মচাকশিং:
বেঙ্কিং দি অনবেঙ্ক - চেচাং য়াম্না চংদনা, কে.ৱাই.সি.দা কোমথোকপা, ই-কে.ৱাই.সি., কেম্প মোদতা, জিরো বেলেন্সতা অমসুং জিরো চার্জতা একাউন্ত হাংবা য়াহনদুনা বেসিক সেভিংস বেঙ্ক দিপোজিত (বি.এস.বি.দি.) একাউন্ত হাংবা
সেক্যুরিং দি অনসেক্যুর্দ - লুপা লাখ ২গী এক্সিদেন্ত ইন্সুরেন্স কভরেজ লেম্না ফংবগা লোইননা মর্চেন্ত লোকেসনশিংদা শেল কাইবা অমসুং থিবা য়াবা ইন্দিজিনস দেবিত কার্দ পীবা
ফন্দিং দি অনফন্দেদ - মাইক্রো-ইন্সুরেন্স, কঞ্জুম্পসনগী ওভরদ্রাফ, মাইক্রো-পেন্সন অমসুং মাইক্রো-ক্রেদিতকুম্বা অতৈ ফাইনান্সিএল প্রদক্তশিং
৩. অহৌবদা ওইরম্বা মওং-মতৌ:
স্কীম অসি পীরিবা য়ুম্বী ৬ অসিদা য়ুম্ফম ওইরগা হৌদোকখি:
বেঙ্কিং সর্ভিসশিংদা য়ুনিভর্সেল এক্সেস ফংহনবা – ব্রাঞ্চ অমসুং বি.সি.
ইলিজিবল ওইবা নহা খুদিংমক্তা লুপা ১০,০০০/-গী ওভরদ্রাফকী খুদোংচাবগা লোইননা বেসিক সেভিংস বেঙ্ক একাউন্তশিং
ফাইনান্সিএল লিতরেসী প্রোগ্রাম– সেভিংস তৌনবা থৌগৎপা, এ.তি.এম.শিং শীজিন্নবা, ক্রেদিৎলীদমক শেম শাদুনা লৈহল্লি, ইন্সুরেন্স অমসুং পেন্সনশিং ফংহল্লি, বেঙ্কিংগীদমক বেসিক মোবাইল ফোনশিং শীজিন্নহল্লি
ক্রেদিৎ গরেন্তী ফন্দ লৈহনবা –বেঙ্কশিংদা দিফোল্তকী ওইনা গরেন্তী খরা পীবা
ইন্সুরেন্স –ইং কুমজা ২০১৪গী ওগস্ত ১৫দগী ২০১৫গী জনুৱারী ৩১ ফাওবগী মনুংদা হাংখিবা একাউন্তদা লুপা ১,০০,০০০ ফাওবগী এক্সিদেন্ত কভর অমসুং লুপা ৩০,০০০গী লাইফ কভর পীরি
অনওর্গনাইজ সেক্তরগী পেন্সন স্কীম
৪. মমাংগী এক্সপরিয়েন্সতা য়ুম্ফম ওইরগা পি.এম.জে.দি.ৱাই.দা মরু ওইবা থৌশিল শীজিন্নবা:
ভেন্দরগা তেক্নোলোজী লোক-ইন শীজিন্নদুনা ওফলাইন একাউন্তশিং হাংলম্বগী মমাংঙৈগী মওং অদুগী মহুৎতা বেঙ্কশিংগী কোর বেঙ্কিং সিস্তেমদা ওনলাইন একাউন্তশিং ওইনা একাউন্তশিং হাংহনখ্রে
রুপে দেবিত কার্দ নত্ত্রগা আধার ইনেবল্দ পেমেন্ত সিস্তেম (এ.ই.পি.এস.)কী খুত্থাংদা ইন্তর-ওপরেবিলিতী লৈহনবা
ফিক্স-পোইন্ত বিজিনেস কোরেস্পোন্দেন্তশিং
কান্নদবা কে.ৱাই.সি.গী ফোর্মেলিতীশিংগী মহুৎতা অরায়বা কে.ৱাই.সি./ই-কে.ৱাই.সি. ওইহনবা
৫. অনৌবা মওং-মতৌশিংগা লোইননা পি.এম.জে.দি.ৱাই. শাংদোকহনবা – সরকারনা খরা শেমদোক-শেমজিন তৌবগা লোইননা কম্প্রিহেনসিব পি.এম.জে.দি.ৱাই. প্রোগ্রাম অসি ২৮.০৮.২০১৮দগী মখা তানা শাংদোক্নবা ৱারেপ লৌখ্রে
‘য়ুমথোং খুদিংমক’ ওইরম্বদগী ‘অনবেঙ্ক এদল্ত খুদিংমক’ হায়না ফোকস হোংদোকপা
রুপে কার্দ ইন্সুরেন্স – ২৮.৮.২০১৮গী মতুংদা হাংবা পি.এম.জে.দি.ৱাই. একাউন্তশিংগী ওইনা রুপে কার্দশিংদা লেম্না ফংবা এক্সিদেন্তেল ইন্সুরেন্স কভর অসি লুপা লাখ ১দগী লুপা লাখ ২দা হেনগৎখ্রে।
ওভরদ্রাফকী খুদোংচাবশিং হেনগৎহনবা -
ও.দি. লিমিত অসি লুপা ৫,০০০/-দগী লুপা ১০,০০০/-দা শরুক অনি ওইহনখ্রে; ও.দি. লুপা ২,০০০/- ফাওবা (কন্দিসনশিং য়াওদনা)।
ও.দি.গী অপ্পর এজ লিমিত চহি ৬০দগী ৬৫দা হেনগৎপা
৬. পি.এম.জে.দি.ৱাই.গী শাফুশিং:
পি.এম.জে.দি.ৱাই. অসি পিপল-সেন্ত্রিক ইকনোমিক্কী থৌরাংশিংগী য়ুম্ফম ওইখি। দাইরেক্ত বেনিফিত ত্রান্সফরশিং, কোবিদ-১৯গী শেলগী তেংবাং, পি.এম.-কিসান, এম.জি.এন.আর.ই.জি.এ.গী মখাদা খুৎশুমল হেনগৎপা, লাইফ অমসুং হেল্থ ইন্সুরেন্স কভর ওইরবসু থৌরম পুম্নমক অসিগী অহানবা খোঙথাং অসি নহা খুদিংমক্কী বেঙ্ক একাউন্ত অমা লৈহনবনি হায়রিবা অসি পি.এম.জে.দি.ৱাই.না মপুং ফাবা ঙমলক্কদৌরে।
মার্চ’১৪দগী মার্চ’২০গী মরক্তা হাংখিবা একাউন্ত ২দা অমদি পি.এম.জে.দি.ৱাই. একাউন্ত ওইখি। লৈবাক শিনবা থুংবদা থমখিবা লোকদাউনগী নুমিৎ ১০নিগী মনুংদা নুপীগী পি.এম.জে.দি.ৱাই. একাউন্ত করোর ২০রোমদা ক্ষেত্রিপুরন পীখি।
জনধন্না লায়রবশিংদা মখোয়গী সেভিংশিং অদু ফোর্মেল ফাইনান্সিএল সিস্তেমদা পুরকপা ঙমনবা ফম্পাক অমা পীরি, খুঙ্গংশিংদা লৈহৌরিবা মখোয়গী ইমুং-মনুংশিংদা শেল থানবা ফম্পাক অমা পীবগী মথক্তা মখোয়বু শেল শান্দোকপা মীওইশিংগী লাংদগী নান্থোকহনবা ঙম্লি। পি.এম.জে.দি.ৱাই.না অনবেঙ্কশিং বেঙ্কিং সিস্তেমদা পুশিল্লকখি, ভারতকী ফাইনান্সিএল আর্কিতেকচর চাওথোকহনখি অমসুং নহা খুদিংমক্তা ফাইনান্সিএল ইনক্লুজন পুরকখি।
ঙসিগী কোবিদ-১৯গী মতম অসিদা ঐখোয়না খুন্নাইগী শোত্থরবা শরুকশিংদা শীংথানীংঙাই ওইবা লায়না অমসুং অপনবা লৈতবগা লোইননা দাইরেক্ত বেনিফিত ত্রান্সফর (দি.ই.তি.শিং)না এম্পাৱর্দ তৌবা অমসুং ফাইনান্সিএল সেক্যুরিতী ফংহনখিবা উবা ফংখি। মরু ওইবা ৱাফম অমদি দি.বি.তি.গী থোংদা পি.এম. জন ধন একাউন্তশিংনা শেল খুদিংমক অচুম্বা বেনিফিসিয়রীদা য়ৌহনবা ঙমহনখি অমসুং সিস্তেমেতিক লীকেজ লৈহনদে।
৭. পি.এম.জে.দি.ৱাই.গী মখাদা মাইপাকখিবশিং – ওগস্ত ১৮, ২০২১ ফাওবদা:
ক) পি.এম.জে.দি.ৱাই. একাইন্তশিং
ওগস্ত ১৮, ২০২১ ফাওবদা লৈরিবা অপুনবা পি.এম.জে.দি.ৱাই. একাউন্তশিং: করোর ৪৩.০৪; জন-ধন একাউন্ত হোল্দর ৫৫.৪% (করোর ২৩.৮৭)দি নুপীশিং ওইখি অমসুং জন ধন একাউন্তশিংগী ৬৬.৬৯% (করোর ২৮.৭০)না রুরেল অমসুং সেমি-অর্বানগী মফমশিংগী ওইখি।
স্কীম অসিগী অহানবা চহিগী মনুংদা পি.এম.জে.দি.ৱাই. একাউন্ত করোর ১৭.৯০ হাংখি
পি.এম.জে.দি.ৱাই.গী মখাদা একাউন্তশিংগী মশিং লেপ্তনা হেনগৎলকখি
পি.এম.জে.দি.ৱাই. একাউন্তশিং অসি মার্চ’১৫দা করোর ১৪.৭২ ওইরম্বদগী ১৮-০৮-২০২১ ফাওবদা করোর ৪৩.০৪ ওইদুনা শরুক-অহুম হেনগৎখ্রে। ফাইনান্সিএল ইনক্লুজন প্রোগ্রামগী শীংথানীংঙাই ওইবা খোঙচৎ অমা ওইখি।
খ) ওপরেতিব পি.এম.জে.দি.ৱাই. একাউন্তশিং –
হৌজিক লৈরিবা আর.বি.আই. গাইদলাইনশিংগী মতুং ইন্না, পি.এম.জে.দি.ৱাই. একাউন্তশিং অসি করিগুম্বা কস্তমর ইন্দ্যুস্দ ত্রাঞ্জেক্সনশিং একাউন্ত অদুদা চহি অনিগী মতম ফাওবদা তৌদ্রবদি ইনওপরেতিব ওইনা লৌই।
ওগস্ত, ২০২১দা অপুনবা পি.এম.জে.দি.ৱাই. একাউন্ত করোর ৪৩.০৪গী মনুংদা করোর ৩৬.৮৬ (৮৫.৬%) ওপরেতিব ওই।
ওপরেতিব একাউন্তশিংগী %তা লেপ্তনা হেনগৎলকপা অসিনা কস্তমরশিংনা চাং নাইনা একাউন্তশিং অসি হেন্না-হেন্না শীজিন্নৈ হায়বা তাক্লি।
পি.এম.জে.দি.ৱাই. একাউন্তশিংগী ৮.২% খকআ জিরো বেলেন্স একাউন্ত ওইরি।
গ) পি.এম.জে.দি.ৱাই. একাউন্তশিংগী মখাদা তৌবা দিপোজিত-
পি.এম.জে.দি.ৱাই. একাউন্তশিংগী মখাওদা তৌখিবা অপুনবা দিপোজিত অসি লুপা করোর ১,৪৬,২৩০ ওইখি।
দিপোজিতশিং অসি একাউন্তশিং শরুক ২.৪ হেনগৎলকপগা লোইননা শরুক ৬.৩৮ হেনগৎলকখ্রে (ওগস্ত ২০২১/ওগস্ত ২০১৫)
ঘ) পি.এম.জে.দি.ৱাই. একাউন্ত অমদা চাংচৎ ওইনা তৌবা দিপোজিত -
একাউন্ত অমদা চাংচৎ ওইনা তৌবা দিপোজিত অসি লুপা ৩,৩৯৮নি।
একাউন্ত অমদা চাংচৎ ওইনা তৌবা দিপোজিত অসি ওগস্ত ২০১৫দগী শরুক ২.৭ হেন্না হেনগৎখ্রে।
চাংচৎ ওইনা তৌবা দিপোজিতশিংদা হেনগৎলক্লিবা অসিনা একাউন্তশিং অসি শীজিন্নবা হেনগৎলে অমসুং একাউন্ত হোল্দরশিংগী মরক্তা সেভিং তৌবগী হৈনবী লৈবা হেনগৎলে হায়বা তাক্লি।
ঙ) পি.এম.জে.দি.ৱাই. একাউন্ত হোল্দরশিংদা ইসু তৌখিবা রুপে কার্দ
পি.এম.জে.দি.ৱাই. একাউন্ত হোল্দরশিংদা পুন্না ইসু তৌখিবা রুপে কার্দ: করোর ৩১.২৩
রুপে কার্দকী মশিং অমসুং মসি শীজিন্নবা মতমগা ইরোইননা হেনগৎলকখ্রে।
৮. জন ধন সর্শক এপ
লৈবাক অসিদা বেঙ্ক ব্রাঞ্চশিং, এ.তি.এম.শিং, বেঙ্ক মিত্রাশিং, পোস্ত ওফিসশিং অসিগুম্বা বেঙ্কিং তচ পোইন্তশিং লোকেৎ তৌনবগী সিতিজেন সেন্ত্রিক প্লেৎফোর্ম অমা ফংহন্নবা মোবাইল এপ্লিকেসন অমা হৌদোকখি। জি.আই.এস. এপতা বেঙ্কিং তচপোইন্ত লাখ ৮ হেন্না মেপ তৌখি। জন ধন দর্শক এপকী মখাদা ফংলিবা খুদোংচাবশিং অসি মীচম মীয়ামগী মথৌ তাবা অমসুং খুদোংচাগদবগী মতুং ইন্না ফংগনি। এপ্লিকেসন অসিগী ৱেব ভর্জন অসি লিঙ্ক অসিদা এক্সেস তৌবা য়াগনি http://findmybank.gov.in.
এপ অসিনা বেঙ্কিং তচপোইন্তশিংনা কি.মি. ৫কী মনুংদা লৈবা খুদোংচাবা ফংদ্রিবা খুঙ্গংশিং খঙদোকপদসু শীজিন্নরি। খঙদোক্লবা খুঙ্গংশিং অসিদা বেঙ্কিং আউতলেতশিং হাংনবা মরী লৈনবা এস.এল.বি.শিংনা তোঙান-তোঙানবা বেঙ্কশিংদা এল্লোকেৎ তৌখি। খোঙথাংশিং অসিনা অসিগুম্বা খুঙ্গংশিংগী মশিং চাওনা হন্থহনবা ঙমখি।
৯. পি.এম.জে.দি.ৱাই. নুপী বেনিফিসিয়রীশিংগীদমক্তা প্রধান মন্ত্রী গরিব কল্যান পেকেজ (পি.এম.জি.কে.পি.)
ইকাই খুম্নরবী শেল-থুম মন্ত্রীনা ২৬.২.২০২০দা লাউথোকখিবগী মতুং ইন্না পি.এম.গরিব কল্যান য়োজনাগী মখাদা পি.এম. গরিব কল্যান য়োজনাগী মখাদা থা অহুমগী (এপ্রিল ২০২০দগী জুন ২০২০) ওইনা থা অমদা লুপা ৫০০/-গী শেনফম অমা প্রধান মন্ত্রী জন ধন য়োজনা (পি.এম.জে.দি.ৱাই.)গী মখাদা লৈরিবা নুপী একাউন্ত হোল্দরশিংগী একাউন্তশিংদা হাপখি। কোবিদ লোকদাউন মনুংদা পি.এম.জে.দি.ৱাই.গী মখাদা লৈরিবা নুপী একাউন্ত হোল্দরশিংগী একাউন্তশিংদা পুন্না লুপা করোর ৩০,৯৪৫ হাপখি।
১০. দি.বি.তি. ত্রাঞ্জেকসনশিং নীংথিনা তৌবা ঙম্নবা মাইকৈ অমদা:
বেঙ্কশিংনা খঙহল্লকপগী মতুং ইন্না পি.এম.জে.দি.ৱাই. একাউন্ত হোল্দর করোর ৫রোমনা তোঙান তোঙানবা স্কীমশিংগী মখাদা সরকারদগী দাইরেক্ত বেনিফিত ত্রান্সফর (দি.বি.তি.) ফংখি। ইলিজিবল ওইবা বেনিফিসিয়রীশিংনা মখোয়গী দি.বি.তি. মতম চানা ফংনবা বিভাগশিংনা দি.বি.তি. মিদন, বেঙ্কশিং অমসুং তোঙান-তোঙানবা অতৈ মন্ত্রালয়শিংগা লোইননা তান্নদুনা দি.বি.তি.দা অশোইবশিং থোকহনদবা য়াবা মরমশিং খঙদোকপদা অচৌবা থৌদাং লৌরি। বেঙ্কশিং অমসুং এন.পি.সি.আই.গা লোইননা চাং নাইনা ভি.সি.শিং পাঙথোক্তুনা হীরম অসিগী মতাংদা কুপ্না য়েংশিনবগা লোইননা থোকহনদবা য়াবা মরমশিংনা থোকহনবা দি.বি.তি.গী অশোইবশিংগী অপুনবা পর্সেন্তেজ ওইনা লৈরিবা দি.বি.তি. শোইবগী চাং অসি ১৩.৫% (এফ.ৱাই. ১৯-২০)দগী ৫.৭% (এফ.ৱাই. ২০-২১)দা হন্থহনখি।
১১. মাংদা লৈরিবা লম্বেল:
i. মাইক্রো ইন্সুরেন্স স্কীমশিংগী মখাদা পি.এম.জে.দি.ৱাই. একাউন্ত হোল্দরশিংগী কভরেজ হেনগৎহন্নবা হোৎনবা। ইলিজিবল ওইবা পি.এম.জে.দি.ৱাই. একাউন্ত হোল্দরশিং পি.এম.জে.জে.বি.ৱাই. অমসুং পি.এম.এস.বি.ৱাই.গী মখাদা কভর তৌনবা হোৎনবা। হীরম অসিগী মতাংদা বেঙ্কশিংদা মমাংদা খঙহনখ্রে।
ii. ভারত শিনবা থুংবদা এসেপ্তেন্স ইনফ্রাস্ত্রকচর শেমদুনা পি.এম.জে.দি.ৱাই. একাউন্ত হোল্দরশিংগী মরক্তা রুপে দেবিত কার্দ শীজিন্নবা য়াওনা দিজিতেল পেমেন্তশিং পুক্নীং থৌগৎপা।
iii. পি.এম.জে.দি.ৱাই. একাউন্ত হোল্দরশিংবু ফ্লেক্সি-রিকিং দিপোজিত অসিগুম্বা মাইক্রো-ক্রেদিত অমসুং মাইক্রো ইনভেস্তমেন্তগী এক্সেস ফংবা হেনগৎহল্লি।
***
(Release ID: 1749780)
Visitor Counter : 183
Read this release in:
Malayalam
,
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
দিষ্ট্রিক্ট ইনফোরমেসন ওফিস, তমেংলোং ই, ১৯৭৫ গী জনুৱারি থাদা দিষ্ট্রিক্ট ইনফোরমেসন য়ুনিট হায়না দিপুটি কম্মিস্নর, তমেংলোংগী ওফিসতা এটেচ তৌদুনা হাংদোকখি। য়ুনিট অসি হাংদোকপা মতমদা ওফিসর য়াওদনা শুপ্নগী স্তাপ অহুম (৩) খক্না থবক তৌবা হৌখি। দিষ্ট্রিক্ট ইনফোরমেসন য়ুনিট হায়না খঙনরম্বা ওফিস অসি চহি মঙাগী মতুংদা ইং,১৯৮০ দগী দিষ্ট্রিক্ট ইনফোরমেসন ওফিস হায়না মিং ওল্লবা মতুংদা দিপুটি কম্মিস্নরগী ওফিতগী দিষ্ট্রিক্ট অসিগী তোঙান তোঙানবা মফম কয়াদা হোংদোক্তুনা থবক তৌকখি।
অহানবা ওইনা ওফিস অসিদা তমেংলোং দিষ্ট্রিক্ট ওফিসার ক্লবতা হোংবা হৌখি। মসিগী মতুংদা টেলিফোন ওফিস কমপ্লেক্স, মথংদা তমেংলোং হায়র সেকেন্দরি স্কুল, মথংদনা জাদোনং পার্কতা লৈবা লনাই য়ুম অমদা হোংলবা তুংদা তমেংলোং টাউন্দা লৈবা লনাই য়ুম অমদা মতম খরা শাংনা লৈদুনা ওফিস অসি থবক তৌখি। মমৈথংদা ওফিস অসি সেন্ট্রেল গভর্ণমেন্টকী দিপার্টমেন্ট অমগা য়ানদুনা মখোয়গী ওফিস বিল্ডিং অদু লমগা কোন্ননা ওফিস অসিদা পিথোক্লমদুনা মতম খরা লৈতানা লৈবা ঙমখি। অদুবু ঙসিদগী চহি কুন লোমগী মমাংদা মতম অদুদা থোকখিবা অ.ন.স.ম. গী ইরাং অমগী খুদোংচাবা লৌদুনা ওফিস বিল্ডিং অদু শকখঙদবশিংনা তুম্না মৈ থাদোক্তুনা অমাং অতা থোকহনখি। মসিগী তুংদা ষ্টেট গভর্ণমেন্টগী অপিকপা বিল্ডিং অমদা ওফিস ওইদুনা লাক্লি। মতম অয়াম্বদা ওফিস অসিগী লৈফম থোকপা সেক্সন পোষ্টকী স্তাফ মশিং ঙসি ফাওবা সুবা ঙমদনা লৈরি। হৌজিক হৌজিক্কী ওইনা দি.আই.ও. অমা রিপোর্টর অমা অমদি গ্রেট-৪ অমনা ওফিসকী থবক তৌরি।
ওফিস অসিগী পান্দমদি সরকারনা পায়খৎখ্রবা, পায়খৎলিবা অমদি পায়খৎকদবা চাওখৎ থৌরাংগী থবকশিং প্রেস রিলিজ,প্রেস নোট, ফিচর আরটিকল অমদি ফিল্ম উৎপনচিংবা তৌদুনা মীয়ামদা খঙহনবনি। ওফিস অসিগী মরুওইবা থবকশিংদি সরকারগী ওইবা ভি.ভি.আই.পি. অমদি ভি.আই.পি য়াওবা নেসনেল অমদি ষ্টেটকী থাক্তা পাঙথোকপা থৌরমশিংগী মথক্তা সরকার অসিনা পরিং নাইনা চত্থবা চাওখৎ থৌরাংগী থবকশিং প্রিন্ট অমদি ইলেক্ত্রোনিক মেদিয়াগী খুত্থাংদা মীয়ামদা ঈ-পাউ য়ৌহনবা, চহি খুদিংগী রিপব্লিক দে অমদি ইন্দিপেন্দেন্স দেগী থৌরমশিংদা সরকারনা মীয়ামগীদমক্তা পায়খৎলিবা চাওখৎ থৌরাংগী থবকশিং মপুং ফানা উৎপা ‘‘তমেংলোং দিষ্ট্রিক্ট নিয়ুজ বুলেটিন’’ পুথোকপা, ‘‘দি গভর্ণমেন্ট এন্দ দি পিপল – ইন্টর পরসনেল কম্মু্নিকেসন কেম্পেন ওন ফ্লেগশিপ প্রোগ্রাম ওফ দি গভর্ণমেন্ট’’ হায়বা ৱাখল্লোন্দা স্পিসিয়েল পব্লিসিটি কেম্পেন পাঙথোকপা, নহারোলশিংদা জরনেলিজমগী লৌশিং পীনবগীদমক নুমিৎ তরেৎনিগী ওইবা বেসিক ট্রেনিং ইন নিয়ুজ রিপোর্টীং ’’ পাঙথোকপা, সরকারনা পায়খৎলিবা থবকশিংন মপুং ফানা উৎপা ফোটো ইকজিবিসন অমদি ফিল্ম সোনাচিংবা পাঙথোকপা অমসুং পুম্নমকসিগী মথক্তা এম.পি., এম.এল.এ অমদি এ.দি.সি. ইলেক্সনশিংগী মরি লৈনবা ঈ-পাউ মীয়ামদা ফংহনবনি।
ওফিস অসিনা ফন্দগী ফিভম য়েংলগা চাং নাইনা মীয়ামদা পাউ-চে পাহনবগী খুদোংচাবা ফংহনবা, নেটকী খুদোংচাবা পীবা অমদি টি.ভি. গী খুৎথাংদা ঈ-পাউনচিংবা য়েংহন্নবগী পান্দমসু থম্লী।


text:
হকশেল অমসুং য়াইফ-য়ুম্বাল মন্ত্রালয়
কেন্দ্রনা কোবিদ১৯ বেক্সিনশিংগী অনৌবা ওর্দর অমত্তা তৌবা লৈতে হায়না মীদিয়াগী রিপোর্তশিংনা মরাল শীরিবা অসি অরানবনি অমসুং য়ুম্ফম য়াওদবনি
Posted On:
03 MAY 2021 1:50PM by PIB Imphal
কেন্দ্রনা কোবিদ১৯ বেক্সিনশিংগী অনৌবা ওর্দর অমত্তা তৌবা লৈতে হায়না মীদিয়গী রিপোর্ত খরদা ফোঙবা থেংনরে। পাউগী রিপোর্তশিং অসিনা বেক্সিন শারিবা অনিদা (এস.আই.আই.দা দোজ মিলিয়ন ১০০ অমসুং ভারত বাইওতেক্তা দোজ মিলিয়ন ২০) অকোনবা ওইনা তৌখিবা ওর্দর অসি মার্চ ২০২১দা ওইখি হায়না হায়রি।
মীদিয়াগী রিপোর্তশিং অসি অরানবনি অমসুং য়ুম্ফম য়াওদবনি।
মে, জুন অমসুং জুলাইগী ওইনা কোভিশিল্দ বেক্সিনগী দোজ করোর ১১গীদমক ২৮.০৪.২০২১দা সিরম ইন্সতিত্যুত ওফ ইন্দিয়া (এস.আই.আই.)দা লুপা করোর ১৭৩২.৫০গী (তি.দি.এস.কী মতুংদা লুপা করোর ১৬৯৯.৫০) চাদা ১০০ এদভান্স ওইনা পীখ্রে অমসুং মখোয়না ২৮.০৪.২০২১দা মদু ফংখি হায়না শেংদোরকখ্রে। ঙসি ফাওবদা কোভিশিল্দ বেক্সিনগী সপ্লাইগী দোজ করোর ১০গী অকোনবা ওর্দর অদুগী ওইনা ০৩.০৫.২০২১ ফাওবদা দোজ করোর ৮.৭৪৪ দেলিভর তৌখ্রে।
মসিগী মথক্তা মে, জুন অমসুং জুলাইগী ওইনা কোভাক্সিন দোজ করোর ০৫গীদমক ২৮.০৪.২০২১দা ভারত বাইওতেক ইন্দিয়া লিমিতেদ (বি.বি.আই.এল.)দা লুপা করোর ৭৮৭.৫০গী (তি.দি.এস.কী মতুংদা লুপা করোর ৭৭২.৫০) চাদা ১০০ এদভান্স ওইনা পীখ্রে অমসুং মখোয়না ২৮.০৪.২০২১দা মদু ফংখি। ঙসি ফাওবদা কোভাক্সিন বেক্সিনগী সপ্লাইগী দোজ করোর ০২গী অকোনবা ওর্দর অদুগী ওইনা ০৩.০৫.২০২১ ফাওবদা দোজ করোর ০.৮৮১৩ দেলিভর তৌখ্রে।
মরম অসিনা ভারত সরকারনা অনৌবা ওর্দরশিং তৌদে হায়রিবা অসি অরানবনি।
মে ২, ২০২১ ফাওবদা ভারত সরকারনা রাজ্যশিং/য়ু.তি.শিংদা লেম্না বেক্সিন দোজ করোর ১৬.৫৪ হেন্না ফংহনখ্রে। রাজ্যশিং/য়ু.তি.শিংদা কাপ্নবা হৌজিক দোজ লাখ ৭৮ হেন্না লৈরি। মথংগী নুমিৎ ৩নি অসিদা রাজ্যশিং/য়ু.তি.শিংনা অহেনবা দোজ লাখ ৫৬ হেন্না ফংলগনি।
ভারত সরকারনা লিবরেলাইজ প্রাইসিং অমসুং এস্সেলরেতেদ নেস্নেল কোবিদ-১৯ বেক্সিনেসন স্ত্রেতেজীগী মখাদা সেন্ত্রেল দ্রগস লেবোরেতোরী (সি.দি.এল.)না অয়াবা পীরবা বেক্সিনশিংগী থাগী ওইনা লৈরিবা অদুগী চাদা ৫০গী সিয়র মখা তানা লৈশিনগনি অমসুং মদু রাজ্য সরকারশিংদা মমাংদা তৌখিবা অদুগুম্না মখা তানা মপুং ফানা লেম্না ফংহনখিগনি।
****
(Release ID: 1715767)
Visitor Counter : 212
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
করম্না য়ৌগনি
-
চৎথোক চৎশিন
চান্দেল ডিষ্ট্রিক্ট অসি মোরে ফাওবা ইন্দো-ম্যানমার লম্বীনা শম্নহল্লী। পল্লেল চান্দেল লম্বীনা ইন্দো-ম্যানমার লম্বীদগী খাইরগা ডিষ্ট্রিক্ট হেড ক্বা্র্টর ফাওবা য়ৌই।
চান্দেল ডিষ্ট্রিক্ট চৎনবগীদমক মখাদা পীরিবা ৱারোলশিং অসি কান্নগনি
- চান্দেল ডিষ্ট্রিক্ট হেড ক্বার্টর অমদি চান্দেল ব্লোক তান্না চৎনবগীদমক য়াইস্কুলদা লৈবা মনিপুর ষ্টেট ত্রান্সপোর্টতগী অয়ুক্কী পুং ৮.৩০দা চেনবা বস তোংবা য়াই নত্ত্রগা ইম্ফালদা লৈবা কৈশামপাৎ বস পার্কিংদগী ককচিং য়ৌবা বস তোংলগা ককচিংদগী চান্দেল য়ৌবা বস তোংবা য়াই। ককচিং লমখাইদগী চান্দেল য়ৌবা বস নত্ত্রগা পল্লেন চেনবা ওতো নত্ত্রগা টাটা মেজিক তোংলগা পল্লেলদগী অমুক বস নত্ত্রগা টাটা সুমো অমা হেক্তা তোংলগা চান্দেল য়ৌবা য়াই।
- চকপীকারোং ডিভিজন(ব্লোক) চৎনবগীদমক – ইম্ফালগী কৈশাম্পাৎ পার্কিংদগী চকপীকারোংগী বস তোংবা য়াই। মসি নত্ত্রগসু ককচিংগী বস তোংদুনা চৎলগা ককচিং নত্ত্রগা ককচিং লমখাইদগী অমুক চকপীকারোংগী বস তোংবা য়াই। মসি নত্তবা অতোপ্পা অমনা ককচিং লমখাইদগী শুগ্নুগী বস তোংদুনা চৎলগা শুগ্নুদগী চকপীকারোং চেনবা টাটা সুমো তোংবা য়াই।
- তেংনৌপল ডিভিজন (ব্লোক) নত্রগা মোরে চৎনবগীদমক ইম্ফালগী মোরে বস পার্কিংদগী টাটা সুমো তোংবা য়াই।
- মচি ডিভিজন (ব্লোক) চৎনবগীদমক হৌজিক ফাওবগী ওইনদি বস চেন্দ্রি। মচি অমদি ককচিং অনী ফাওননবগীদমক মী পুথোক পুশিন তৌনবগীদমক ত্রকখক্তমক চেল্লি। মরমসিনা মচি য়ৌনবগীদমক লন্নাই গাড়ী ৱায়দুনা চৎপনা হেন্না খুদোং চাগনি।
-
ঈ-পাউ ফাওনবা
ঙসিদি বি এস এন এলগী লেণ্ডলাইন তেলিফোন অসি লৈঙাক্কী লোইশঙশিং অমদি এন জি ওশিংদা মরু ওইনা শীজিন্নরে। বি এস এন এল অমসুং এয়রটেলনা ভোইস কোলস অমসুং অককনবা ইন্টর্নেট ব্রাউজিংগী মোবাইল সার্ভিসকী খুদোংচাবা পীদুনা পাকশন্না শীজিন্নরি। Courier/Postal Serviceশিংদি মরু ওইনা Indian Postal Service না ডিষ্ট্রিক্টকী মফম কয়াদা লৈরিবা Sub-post officeকী খুত্থাংদা তৌরি। ডিষ্ট্রিক্ট হেড ক্বা্র্টরগী postal codeতি 795127নি।


text:
আর্ট অমসুং কলচর
-
পাইতে জগোই
মসি পাইতে ট্রাইবক্কী লৌ লোকপগী জাগোইনি মখলশিং: দাক লাম, জাংতা লাম, ফিৎ লাম, তোন লাম অমসুং সিলাম লাম।
-
থাদৌ কুকি জগোই
মসি থাদৌ ফুরুপকী লৌ লোকপা লোইবা মতমদা শাবা জগোই মখল অমানি ।
-
তরাউ লানগী জগোই
মসি জগোই অসি তরাউ ফুরুপকী লান তৌবা মতমদা শাবা জগোইনি ।
ত্রাইব কাঙলুপ খূদীংমক্কী মশা মশাগী ওইবা তোপ তোপ্পা নাৎ অমসুং চৎনবী লৈ হায়বদু মখোয়গী জগোই, ঈশৈ, ফিজেৎ, চৎনবী অমদি কুম্মৈ ফিয়োংদগী উবা ফংঙী। ইথনিক ত্রাইবশিংগী মীহৌরোলদগী লৈরক্লবা জগোই (ফোল্ক ডান্স)শিংগী ইচম চম্বা য়াম্না চীং লেম্বা ফজবা শাথেক তান্থা অদুনা অউবা মীপুম খূদীংবু শুমহৎলী।
ডিষ্ট্রিক্ট অসিদা খুন্দারিবা মরিং কাঙলূপশিং অসিসু মখোয়গী খূৎ-শা হৈবগী পোত্থোক্কীদমক মমীং চৎলী। মখোয়না মরু ওইনা লী অমদি ৱানা (থুমোকশিং) লীখায়, শঙবায়, চেঙবোন, মেরুক, ফম্ননবা মোরা অমসুং ঙা ফাননবা লোংঙূপনচিংবা শাই।
ত্রাইবেল কাঙলূপ খূদীংমক্কী মখোয়গী শেৎননবা ফিজোলশিংদা তোপ তোপ্পা লোনবা হকপগী তোংঙানবা মওংশিং লৈজৈ।


text:
আসাম পাব্লিক সার্ভিস কমিসন (এ.পি.এস.সি.) না লৌবা কম্বাইন কম্পিতেতিব একজামিনেসন (সি.সি.ই.)গী চাংয়েংদা মণিপুরী হাপচীন্নবা দাবী তৌরদুনা লূপ কুনগী ওইবা জোইন্ট এক্সন কমিতি অমনা আসামগী মুখ্যমন্ত্রী, গভর্ণর, বিধানসভাগী ওপোজিসনগী নেতাশিং লোইননা তোঙান তোঙানবা মন্ত্রীশিংগা উন্নদুনা খুৎয়েক লিশিং তরা য়াওবা মেমোরেন্দম অমা মুখ্যমন্ত্রী সর্বানন্দ সোনোৱালগী মফমদা পীশিনখ্রে। দিসেম্বরগী তাং ৫দা জোইন্ট এক্সন কমিতিগী চেয়ারমেন অরাম্বম নন্দবাবু সিংহ, কনভেনর অসাংবম স্বপন, মেম্বর আহমদ হোসেন নচিংবা কমিতিগী মীওইশিংনা দিসপুরদা মুখ্যমন্ত্রীগা হকথেংননা উন্নদুনা মেমোরেন্দম অদু পীশিনখিবনি। মীহুৎ কাঙবু অদুদা মনিপুরীশিংগী দাবীশিং অদু থবক ওইনা পাঙথোক্কনি হায়বগী থাজবা পীরকখি। মীহুৎ কাঙবু অদুদা লখিপুরগী এম.এল.এ. রাজদীপ গোৱালা, সিলচরগী এম.এল.এ. দীলিপ পাল, ৱাটর রিসোর্সেস মন্ত্রী কেশব মহন্ত নচিংবা মরুওইবা মীওই কয়াসু য়াওখি। আসামগী রাজ্যপাল জগদীস মুখী, আসাম বিধান সভাগী স্পীকর হীতেন্দ্রনাথ গোস্বামী, হাইলাকান্দিগী এম.এল.এ. আমিনুল হোক লস্কর, মন্ত্রী পরিমল শুক্লবৈদ্য, অসম বিধানসভাগী ওপোজিসন লিদর দেবব্রত সাইকিয়াগী মফমদসু মেমোরেন্দম অদু খুৎশিন্নখি।
হৌখিবা দিসেম্বরগী তাং ৮ নোংমাইজিং নুমিত্তা লখিপুরগী বাসস্তেন্দা পাঙথোকখিবা পাউমীশিংগী মীফম অমদা লূপ কুননা শেম্বা জোইন্ত এক্সন কমিতিগী খোঙজং অদুগী মতাংদা মীয়ামদা পাউদমখি। নুমিত্তুগী মীফমদা কমিতিগী চেয়ারমেন অরাম্বম নন্দবাবু সিংহ, কনভেনর অসাংবম স্বপন, অরাম্বম গৌরগোপাল সিংহ, লৈশুংবম রবীন্দ্র সিংহ, কেঐইচ দিলীপ সিংহ, কে স্বপন সিংহ, এনজি সনাহল সিংহ, পিঐইচ মণিবাবু সিংহ, কে রবীন্দ্র সিংহ নচিংবা মীওইশিং য়াওখি।
জোইন্ত এক্সন কমিতিদা য়াওরিবা লুপশিং অদুদি - আসাম মণিপুরী সাহিত্য পরিষদ, অল আসাম মণিপুরী স্টুদেন্টস্ ইউনিওন, অল আসাম মণিপুরী মৈরা পায়বী কোর্দিনেসন কমিতি, কমিতি ওন কলচার ফোর পীস এন্দ ইন্টিগ্রিতি (কোকপীন), মণিপুরী বেনোভলেন্ট সোসাইতি, আসাম মণিপুরী কলা একাদেমী, মণিপুরী য়ুথ ফ্রন্ট অফ আসাম, থৌগল মরূপ হাইলাকান্দি, আসাম মণিপুরী প্রোগ্রেসিব ফ্রোন্ট, অল আসাম মণিপুরী মৈরা পায়বী অপুনবা লূপ, মণিপুরী নেসনেল কাউন্সিল, আসাম মণিপুরী সিতিজেন্স ফোরাম, মণিপুরী সেদ্যুল ট্রাইব দিমান্দ কমিতি, অথৌবা নীংশিংলূপ, আসাম মণিপুরী মুস্লিম য়ুথ ফ্রন্ট, ইউনাইতেদ ক্লাব ওর্গেনাইজেসন, নহারোল খোরিরোল সিল্লুপ লখিপুর, মণিপুরী মুস্লিম দেভলপমেন্ট ওর্গেনাইজেসন আসাম, সাউথ বরাক লখিপুর রুরেল দেভলপমেন্ট ওর্গেনাইজেসন অসিনচিংবনি।
------------------------------------------------------------
Get latest News Updates Please Download our Android app CLICK HERE
To Subscribe our YouTube Channel LICK HERE
------------------------------------------------------------


text:
সাইন্স অমসুং তেক্নোলোজী মন্ত্রালয়
ইন্দিয়ন নেভিনা দেবেলপ তৌবা নবরক্সক পি.পি.ই. সুত মেন্যুফেকচর করম্না তৌবগে হায়বগী মরমদা এম.এস.এম.ই. মঙাদা ভারত সরকারগী সাইন্স অমসুং তেক্নোলোজী মন্ত্রালয়গী দি.এস.আই.আরগী এন্তরপ্রাইজ অমা ওইরিবা এন.আর.দি.সি.না লাইসেন্স পীখ্রে
Posted On:
18 JUN 2020 5:06PM by PIB Imphal
নেস্নল রিসর্স দেবেলপমেন্ত কোর্পোরেসন (এন.আর.দি.সি.)না নবরক্সক হায়না মিংথোনবা পি.পি.ই.সুত অমা করম্না শাবগে হায়বগী মরমদা এম.এস.এম.ই.গী ক্লাইন্ত মঙাদা লাইসেন্স পীখ্রে: এম/এস গ্রীনফিল্দ ভিনত্রেদ প্রাইবেৎ লিমিতেদ (কলক্তা), এম/এস ভাইশনবি গ্লোবেল প্রাইবেৎ লিমিতেদ (মুম্বাই), এম/এস ভারত সিলক্স (বেঙ্গলোর), এম/এস সিয়োর সেফতি (ইন্দিবা) লিমিতেদ (ভদোদরা) অমসুং এম/এস স্বাপস কোত্যুর (মুম্বাই)না হৌজিক লৈবাক শিনবা থুংনা পাম্নরিবা অফবা পি.পি.ই. কিৎশিং পীবা হৌরগনি। মেন্যুফেকচরর মঙা অসিনা পুন্না পি.পি.ই. মিলিয়ন ১০ হেন্না চহি অমদা পুথোকনবা থৌরাং তৌরি।
নবরক্সক পি.পি.ই. করম্না শাবগে হায়বা অদু ইন্দিয়ন নেভীগী ইন্সিতিত্যূত ওফ নেভেল মেদিসিন, আই.এন.ঐচ.এস. অস্বিনি হোস্পিতাল (মুম্বাই)গী ইন্নোভেসন সেলদা দেবেলপ তৌখি মসিদগী মমিং ‘নবরক্সক’ অসি লৌথোকখিবনি। The হোজিক-হোজিক ভারত্তা পি.পি.ই. প্রোতোতাইপ সেম্পল তেস্ত তৌনবা লৈরিবা আই.এস.ও. স্তেনদর্দশিং অমসুং হকশেল অমসুং য়াইফ য়ুম্বাল মন্ত্রালয়/তেক্সতাইলগী মন্ত্রালয়না পীবা গাইদলাইনশিং ঙাকপগা লোয়ননা তেক্সতাইল মন্ত্রালয়না ওথোরাইজ তৌবা এন.এ.বি.এল.না এক্রেদিতেদ তৌবা লেব মপলগী মনুংদা অমা ওইরিবা আই.এন.এম.এ.এস., দি.আর.দি.ও.দা পি.পি.ই. অসিদা তেস্ত অমসুং সর্তিদাইদ তৌখ্রে অমসুং ফেব্রিক,সুত অমসুং তাইনফম পুন্না সিন্থেতিক ব্লদ পেনিত্রেসন রেজিসতেন্স ক্রাইতেরিয়শিং শুরি। মসি শেল চংদে মরমদি মসিদা অচৌবা কেপিতেল ইনভেসমেন্ত অমত্তা মথৌ তাদে অমসুং ইচম চম্বা ফী তুবা হৈবা গাউন শারিবা য়ুনিৎশিংনা ফাওবা শাবা ঙমগনি। ফেব্রিক অসিগী তেক্নোলোজি অমসুং ক্বালিতী অসি খ্বাইদগী ফবনা পি.পি.ই. সুতকী তাইনফমশিংগী অকোইবা অদু মেনশিনবা মথৌ তাদে, মসিনা অতাংবা সিলিং মেছিনশিং অমসুং তেপশিং মপালদগী চেনবগী মথৌ তাবা অদু লৈহন্দে। পি.পি.ই. ফেব্রিক অসি পোলিমর নত্রগা প্লাসতিকগুম্বা ফিল অমা হেক্তনা লেমিনেসন তৌবা মথৌ তাদে। মসিনা শীজিন্নরিবা মীওইগী ঊনশাদগী মৈশা অমসুং হুমাং অদু পি.পি.ই.না থোকহনবা ঙম্মি। মসিনা ঙাকথোকপা ঙমহল্লি অদুবু শীজিন্নবদসু নুংঙাইহল্লি। পি.পি.ই. অসিগী তোপ-তোপ্পা অসিনা হৌজিক থোক্লিবা কোবিদ লাইচৎ মনুংদা শীজিন্নরিবা হান্নগী পি.পি.ই.শিংদগী মসিগা খেৎনহল্লি।
পি.পি.ই. সুত অসি শীজিন্নগদৌরিবা অদুগী মথৌ তাবগী মতুং ইন্না সিঙ্গল-প্লাই লোয়ননা দবল-প্লাইদা ফংগনি। মসিদা কোক উপনবা অমা, ফেস মাস্ক অমসুং ফৈ তংখায় ফাওবগী চাংদা খোংউপ কুপনবগা য়াওই।
লৈবাক অসিদা পি.পি.ই.সুতশিং মপালদগী পুশিল্লপা লেপনবা শীংথানিঙাই ওইনা পুথোকপা হেনগৎলক্লি, মসিদা ক্বালিতী য়াওদবা পি.পি.ই. কিতশিং বাজারদা মশিং হেনগৎলকপগী তোঙান তোঙানবা পাউ কয়া রিপোর্ত তৌরক্লি। চৈরক অসিদা মেন্যূফেকচররশিংগী ওইনা চেকশিন্না তেস্ত তৌনবা অমসুং সর্তিফিকেসন স্তেনদর্দ ঙাকনবা ইমপ্লিমেন্ত তৌবা মতম ওইরে, পুংফম অসিদা খ্বাইদগী মরু ওইরিবা অসি ক্বালিতী লৈবা অসিনি। নেভেল দোক্তর অমনা মশানা পি.পি.ই. শীজিন্নবগী অৱা-নুংঙাই অদু খঙনা শীজিন্নবা নুংঙাইবা অমসুং দোক্তরশিংবু ঙাকথোকহন্নবা নবরক্সক অসি দিজাইন তৌখিবনি। ফ্রন্তলাইন হেলথ ৱার্করশিংনা সুত অসি মতম শাংনা শীজিন্নবা মথৌ তাবা অমসুং থবক তৌবদা থেংনবা নুংঙাইতবা অসি থোক্তনবা পি.পি.ই. সুত অসি শেৎলবা মতুং স্বর হোনবা নুংঙাইবা অসিনা পুক্নিং চিংশিন্নবা মচাক অমা ওইদুনা মখোয়না শীজিন্নবা নুংঙাইরগনি।
ঙাকশেল মন্ত্রালয়গী দেফিন্স প্রদক্সন বিভাগকী, ইন্তেলেকচুএল প্রোপর্তী ফেসিলিতেসন সেল ওফ দিরেক্তোরেৎ জেনরেল ওফ ক্বালিতী এস্যুরেন্স (দি.জি.ক্বু. এ.)না ইন্দিয়ন নেভী অমসুং এন.আর.দি.সি.গা লোয়ননা পুন্না চুংশিন্নদুনা মসিগী আই.পি. অমসুং কম্মর্সিএলাইসেসন অসি ঙাকথোক্নবা হোৎনরি। কোত তৌদবা, লেমিনেদ তৌদবা নত্রগা তেপ তৌদবা পি.পি.ই. শীজিন্নবগী ৱাখল্লোন অসি অহানবা ওইবনা, অমসুং মসিগুম্বা পি.পি.ই. অসি শীজিন্নদ্রিবনা মসি পুথোকপগী আই.পি. রাইত অদু ঙাকপা মথৌ তারি। এন.আর.দি.সি.গী খুত্থাংদা পথোক্লিবশিংনা নবরক্সক পি.পি.ই.কী পেতেন্ত এপ্লিকেসন অমা ফাইল তৌখ্রে। মসিগী তেক্নোলোজি অসিনা থোক্লক্কদৌবা সমস্যা কয়া কোকহনগনি। মসিনা শাবদা লায়না থোকই মরমদি অচৌবা কেপিতেল ইনভেসমেন্ত মথৌ তাদে। মসিনা কোত অমসুং তেপ তৌনবা মরি লৈনবা ইক্ব্যুপমেন্ত মথৌ তাহন্দে। শীজিন্নরিবা মীওইদা ঙাকথোকহনবা লোয়ননা শীজিন্নবদসু নুংঙাইহল্লি। মসি পুম্নমক অসিগী মথক্তা লৈবাক অসি মরোমদোম লেপ্পা ঙমহল্লগনি। মতুং তারকপদা ইচম চম্বা অদুবু মপুং ফানা কান্নরবা পি.পি.ই.সুত অদু পি.পি.ই.শিংগী বেন্সমার্ক স্তেনদর্দ য়ৌবা ঙমলকপা য়ারি।
*****
(Release ID: 1632437)
Visitor Counter : 145


text:
ভারত্তা লৈরিবা ই-গভর্নান্সকী ঈহৌ অসিনা মীয়াম্বু মীয়ামগী ওইবা সর্ভিসশীং শীজিন্ননবগী মওং হোংদোকহল্লে। ভিকাসপিদিয়ানা মখল-মখা কয়াগী ওনলাইন সর্ভিসশীং/অনৌবা খোংথাংশীংগী মরমদা জাতিগী অমদি রাজ্যগী থাক্তা মীয়ামদা খংহন্নবা হোৎনরি।
ভারত্তা লৈরিবা খুঙ্গংগী মশক অসিনা চাউখৎলক্লিবা ICTগী অনৌবা থৌরাংশীং, মরুওইনা কমন সর্ভিস সেন্টরশীংগী (CSCশীং) খুদোংচাবা লৌগদৌরি। ভিকাসপিদিয়াগী অনৌবা থৌরাংশীংনা, অমনা অমগী তানশীল্লকপা লৌশীং অদু য়েন্ননবা নোলেজ সেন্টর ওপরেটরশীং অমসুং VLEশীংগী য়াম্নমক মথৌ তারিবা ফম্বাক অদু পীরি।
সর্ভিস পীবগী সিষ্টেম হোংদোকপা
ভারতকী ই-গভর্নান্স অসি “ত্রাঞ্জেক্সনেল” থাক য়ৌরে অমদি মসিনা কেন্দ্র সরকারগী এজেন্সিশীং অমসুং তোঙান-তোঙানবা রাজ্য সরকারগী বিভাগশীংনা পীরিবা মখল-মখা কয়াগী সর্ভিসশীং নাগরিকশীংদা পীরি। ইং ২০০৬তা হৌদোকখিবা নেসনেল ই-গভর্নান্স প্লান (NeGP) অসিনা ভারতকী মফম খুদিংদা কমন সর্ভিস সেন্টর (CSC) লিংখত্তুনা সরকারগী সর্ভিস পুম্নমক মীচম পুম্নমক্তা মহাক্কী মরৈকায়দা ফংহন্নবা হোৎনরি। ইং ২০১৪গী মার্চকী তাং ৩১ ফাউবদা, CSC ১,৩৩,৮৪৭ (CSC ৱেবসাইট) তোঙান তোঙানবা ব্রান্দ মমীংশীংদা মথৌ তৌরে অমসুং মীয়ামদা সর্ভিসশীং পীবা হৌরে। মরুওইনা CSCশীংনা মতেং পাংলিবা মখল-মখাগী সংস্থান কয়ানা ICTনা হৌদোক্লিবা খোংথাংশীংগী কান্নবা লৌগদৌরি। ভিকাসপিদিয়াগী খোংথাং অসিনা শোত্থরবা মীওই কাংলুপশীংগী পুন্সিদা অচৌবা অহোংবা লৈহন্নবা য়াম্নমক মথৌ তারিবা কন্টেন্ট অমসুং সর্ভিসশীং মখোয়গী লমদুগী ওইবা লোলশীংদা পীরি।
পোর্টেল অসিগা চুমদ্রিংনা মরি লৈনরিবা ই-গভর্নান্সকী মরুওইবা মীৎয়েংফমদি অফংবা ওনলাইন সর্ভিসশীং, অকক্নবা রাজ্যগী ওইবা ই-গভর্নান্সকী খোংথাংশীং অমসুং ওনলাইন লিগেল সর্ভিসশীং, মোবাইল গভর্নান্স, RTI অসিনচিংবগী মতাংদা মীয়ামদা খংহন্দুনা ভারত্তা চত্থরিবা ই-গভর্নান্সকী ঈহৌ শৌগৎপনি। VLEশীং মপাঙ্গল কনখৎহনবগী মরুওইবদু ৱাখলদা থমদুনা, পোর্টেল অসিনা মখোয়বু রিসোর্স মেটরিএলশীংগী মতেংনা হেন্না মগুন লৈহন্নবা অমদি মখোয়বু মশাগী লোলশীংদা মখোয়না তানশীল্লকপা লৌশীংশীং য়েন্ননবা ফম্বাক অমা পীনবা “VLE কোর্নর” কৌবা অখন্নবা কাখল অমা য়াউহল্লি।
কাখল অসিনা নেসনেল ই-গভর্নান্সকী থৌরাং, খোংথাংশীং, রিসোর্সশীং অমসুং রাজ্যগী থাক্তা পায়খৎলিবা ই-গভর্নান্সকী খোংথাংশীংগী অকুপ্পা মরোল পীরি।
রাইট টু ইনফোর্মেসন এক্ট ২০০৫ (RTI) অসি “নাগরিকশীংদা ঈ-পাউ লৌনবগী অধিকার ফংহন্নবগী প্রাক্টিকেল ওইবা লৈঙাক লৈহন্নবা” ভারত সংসদকী এক্ট অমনি। এক্ট অসি জমু অমদি কশ্মির রাজ্যখক নত্তনা ভারতকী অতৈ রাজ্য অমদি য়ুনিয়ন টেরিটোরি পুম্নমক্তা চৎনৈ।
কাখল অসিনা ওনলাইন সিটিজেন সর্ভিসশীং অমসুং মরি লৈনবা কান্নরবা মখল-মখা কয়াগী ইনফোর্মেসনগী অকুপ্পা ৱারোল অদু অতেনবা শক্তাক-ৱা অমগা কোন্ননা খংহল্লি।
কাখল অসিনা CSCশীং, মখল-মখা কয়াগী কান্নরবা লিঙ্ক অমসুং মরি লৈনবা কান্নরবা সর্ভিসশীংগী অকুপ্পা ৱারোল পীরি।
কাখল অসিনা ভারত্তা লাক্লিবা মোবাইল গভর্নান্স অমসুং মখল-মখা কয়াগী মরি লৈনবা কান্নরবা লিঙ্ক ইনফোর্মেসনশীংগী অকুপ্পা ৱারোল অতেনবা শক্তাক-ৱা অমগা কোন্ননা পীরি।
কাখল অসিনা ওনলাইন লিগেল সর্ভিসকী খোংথাংশীং অমসুং মরি লৈনবা মখল-মখা কয়াগী ইনফোর্মেসনশীংগী মরমদা অকুপ্পা ৱারোল পীরি।
অকোনবা শেমদোকখিবা : 12/4/2020


text:
ভগবান শ্রী নাথজীগী জয়!
রাজস্থানগী গোবর্নর, শ্রী কলরাজ মিশ্রা জী, মুখ্য মন্ত্রী ঐগী মরুপ, শ্রীমান অশোক গেহলোত জী, ৱিধান সভাগী স্পীকর, শ্রীমান সি.পী. জোশী জী, রাজ্য সরকারগী মন্ত্রী, শ্রী ভজন লাল জাদৱ জী, কিবিনেত্তা ঐহাক্কা থৌ পুমিন্নরিবা অমসুং রাজস্থান ভাজপাগী অধ্যক্স, শ্রী চন্দ্র প্রকাশ জোশী জী, কেবিনেত্তা ঐহাক্কা থৌ পুমিন্নরিবী, ইচন্নুপী দিয়াকুমারি জী, কেবিনেত্তা ঐহাক্কা থৌ পুমিন্নরিবা শ্রীমান কনকমল কতারা জী, শ্রী অর্জুন লাল মীনা জী, লোইননা থৌরম অসিদা শরুক য়ারিবা অতোপ্পা মীথুংলেনশিং অমসুং রাজস্থানগি ঐগী নুংশিজরবা ইচিল-ইনাওশিং, ইচে-ইচলশিং।
ভগবান শ্রি নাথজী অমসুং মেৱারগী অসিগুম্বা অথৌবশিংগী পোক্নফম লমদম অসিদা অমুক হন্না নকোয়গী মরক্তা তিন্ননবগী তাঞ্জা অমমুক পীনবীরে। মফম অসিদা লাক্ত্রিঙৈগী মাংওইননা ভগবান শ্রীনাথ জীবু খুরুমজবগী লাইবক ফবা অদু ফংজরে। ঐহাক্না শ্রীনাথ জীদা নিংখা তম্বগী অমৃত কাল অসিদা মপুং ফানা চাউখৎলবা ভারত অমা ওইহন্নবগী ফিরেপ অসিবু মপুং ফাবা ঙম্ননবা থৌজাল নিজখি।
মরুপশিং,
ঙসি রাজস্থানগী চাউখৎ-খোংথাংগা মরি লৈনবা করোর লিশিং ৫দগীসু হেনবা প্রোজেক্ত কয়া অমগী উরেপ-উয়ুং তমখ্রে অমসুং হৌদোকখ্রে। মসিগী প্রোজেক্তশিং অসিনা রাজস্থানগী কনেক্তিবিতীবু অনৌবা অৱাংবা থাক অমদা পুখৎলগনি। উদয়পুর অমসুং সাম্লাজীগি মরক্তা নেস্নেল হাইৱে ৮গী সিক্স লেন ওন্থোকপনা উদয়পুর, দুঙ্গরপুত অমসুং বান্সৱারাগী মফমশিংদা য়াম্না কান্নহল্লগনি। মসিনা সাম্লাজী অমসুং কায়াগী মরক্তা লৈরিবা অরাপ্পা অদু হন্থহল্লগনি। বিলারা অমসুং জোধপুর সেক্সন শেমগৎপনা জোধপুর অমসুং বোর্দর এরিয়াশিংদা য়ৌশিনবদা বাম্না খুদোংচা্ল্লগনি। মসিগী খ্বাইদগী কান্নবা অমনা জয়পুরদগী জোধপুরগী আরাপ্পা অদুসু পুং ৩ হন্থহল্লগনি। চারভুজা অমসুং মখাতাবা ওদনগী প্রোজেক্তনা ৱার্ল্দ হেরিতেজ সাইতশিং খুদম ওইনা কুম্বলগর, হল্দিঘাতি অমসুং শ্রীনাথজীবু খুরুম্বা চ৭পদা বাম্না কোমহল্লগনি। শ্রী নাথদ্বারারাদগী দেৱগর মদারিয়াগী রেলৱে লাইন, মেৱারদগী মারৱারবু শমজিন্নহল্লগনি। মসিনা মার্বল, গ্রেনাইত অমসুং মাইনিং ইন্দস্ত্রীশিংগী অমসুং লাল্লো-ইতিক তৌবশিংদা য়াম্না মতেং ওইগনি। ঐহাক্না রাজস্থানগী প্রজা খুদিংমক্তা মসিগি চাউখৎ-থৌরাংগী থবকশিং অসিগীদমক্তা নুংঙাইবা ফোংদোক্লি।
ইচে-ইচল, ইচিল-ইনাওশিং
ভারত সরকারনা, রাজ্য সরকারগী চাউখৎপনা লৈবাক অসিগী চাউখৎপনি হায়বা মন্ত্রদা থাজবা থম্লি। রাজস্থান লৈবাক অসিগী খ্বাইদগী চাউবা রাজ্যশিংগী মনুংদা অমনি। রাজস্থান ভারতকী থৌনা , ভারতকী হেরিতেজ অমসুং ভারতকী সংস্কৃতীগী কেরিয়রনি। রাজস্থান্না চাউখৎলিবমখৈ ভারতকী চাউখৎ-খোংধাংদা খোংজেল আপকদৌরিবনি। অমসুং মরম অদুনা ঐকোয়গী সরকার অসিনা রাজস্থানদা মতম অসিগী অনৌবা ইনফ্রাস্ত্রকচরদা খ্বাইদগী হেন্না মিৎয়েং চংলি। অমসুং ঐহাক্না মতম অসিগী অনৌবা ইনফ্রাস্ত্রকচর হায়বা মতমদা মসিদা ফোংদোক্লিবসি রেল অমসুং লম্বি খক্তা নত্তে। মতম অসিগী অনৌবা ইনফ্রাস্ত্রকচরনা সহরশিং অমসুং খুঙ্গংশিংদ আকনেক্তিবিতী হেনগৎহল্লি, অরাপ্পা হন্থহল্লি। মতম অসিগী অনৌবা ইনফ্রাস্ত্রকচরনা খুনাই অসিদা ফেসিলিতীশিং হেনগৎহল্লি, খুনাই অসিবু শমজিন্নহল্লি। মতম অসিগী অনৌবা ইনফ্রাস্ত্রকচরনা দিজিতেল ফেসিলিতীশিং হেনগৎহল্লি, মীয়ামগী পুন্সিবু কোমহল্লি। মতম অসিগী অনৌবা ইনফ্রাস্ত্রকচরনা এরিতেজপি য়োকখৎপদা নত্তনা চাউখৎ-খোংথাংদা কোংজেল য়াংখৎহল্লি। ঐখোয়না লাক্কদবা চহি ২৫ অসিগী মনুংদা চাউখৎলবা ভারত অমগী ফিরেপ লৌবগী মতাংদা পনবা মতমদা মপুং ওইনা মসিগী ইনফ্রাস্ত্রকচর অসিনা অনৌবা পাঙ্গল ওইনা ইনোৎ হাপ্লি। ঙসি লৈবাক অসিদা মখল-মখা কয়াগী ইনফ্রাস্ত্রকচরদা হায়নিংঙাই লৈতনা শেল থাধরি, হায়নিংঙাই লৈতনা খোংজেল য়াংনা থবক পাইখৎলি। রেলৱেবু ওইরো, হাইৱেবু ওইরো, এবরপোর্তপু ওইরো, হিরম খুদিংমক্তা ভারত সরকারনা করোর লিশিং কয়া অমা থাধরি। হন্দক্কী চহি অসিগী বজেত্তসু ভারত সরকারনা ইনফ্রাস্ত্রকচরদা লুপা করোর লাখ ১০ থাধনবা হায়দুনা লেপখ্রে।
মরুপশিং,
ইনফ্রাস্ত্রকচর অসুক বাম্না শেল থাধবা মতমদা, মসিগী হকথেংননা মফম অদুগী চাউখৎ-থৌরাংদা অহোংবা পুরকই, মফম অদুদা থবক ফংনবগী খুদোংচাবা পী। অনৌবা লম্বি-থোং শাবা মতমদা, অনৌবা রেল লাইনশিং শেম্বা মতমদা, খুঙ্গংশিংদা পি.এম. আৱাজ য়োজনাগী বুম করোর কয়া অমা শাবা মতমদা, তোইলেত করোর কয়া অমা শাবা মতমদা, খুঙ্গংদা কিলোমিতর করোর লাখ কয়া অমা ওপইতকেল ফাইবর তিংবা মতমদা, উমথোং খুদিং ঈশিং ফংহন্নবগীদমক্তা পাইপ ফুম্বা মতমদা মসিগী কান্নবা অসি অপিক-অপিকপা দুকান্দারশিংনা ফংঙি, অসিগুম্বা মখলগী পোৎলমশিং অসি সপ্লাই তৌবা, অপিকপা দুকান্দারশিংসু, মফম অদুগী শিন্মীশিংসু মসিদগী য়াম্না কান্নবা ফংই। ভারত সরকারগী অসিগুম্বা য়োজনাশিং অসিনা শেন্মিৎলোনদা অনৌবা খোংজেল অমা হাপ্পীরে।
অদুবু মরুপশিং, ঐখোয়গী লৈবাক অসিদা অসিগুম্বা মথোং হুক্তবা ৱাখল্লোনশিং অসিগী ভিক্তিম ওইখিবা লৈখ্রে। য়াম্না ফত্তবা ৱাখল্লোনতনা পিক থল্লে। লৈবাক অসিদা অফবা অমত্তা থোকপা মখোয়না পামদে। অমসুং মখোয়না চয়েৎনবা মরি-মরাংবা ৱাফম খক্তমক থোকপা পাম্লি। হৌজিক্তি নখোয়নসু খরা তারম্লগনি খুদম ওইনা মীওই খরা অমনা আতানা হানব্রা নত্রগা দেতানা হানব্রা, লম্বি-থোংনা হানব্রা নত্রগা সেতলাইৎনা হানব্রা হায়বা ৱাফম অসি শন্দোক্লি। অদুবু পুৱারিনা শখি ওইরি মদুদি তুংকোইনা চৎকদবা চাউখৎ-থৌরাং , খোংজেল য়াংনা চাউখৎনবা তঙাইফদনা মথৌতাবশিং অদুগা লোইন-লোইননা মতম অসিগী অনৌবা ইনফ্রাস্ত্রকচর অসিসু শেমগৎপা হায়বসি বাম্নমক তাঙাইফদে। কোংথাং খুদিংগী ভোতকি কল্লগা থবক তৌবা তারবদি, মখোয়না কৈদৌনুংদা লৈবাক অসিগী তুংগীদমক্তা খল্লগা বোজনা অমত্তা শেম্লোই।
ঐখোয়না কয়ারক হন্না উরে মদুদি খুঙ্গংদা ঈশিংগী তেঙ্কী শাই অদুবু মদু চহি ৪-৫খক্তদা য়াম্না পিকপগুম্না তৌরকই। অসিগুম্বা লম্বি-থোং, ফ্লাইওভর কয়া চহি ৪-৫গী মনুংদা হেক্তা কোন্নরক্তে। ঐখোয়গী লৈবাক অসিদা অসিগুম্বা ৱাখল্লোন অসিগী মরম্না ইনফ্রাস্ত্রকচরবু মরু ওইনা লৌদে। মসিনা মরম ওইরগা লৈবাক অসিদা য়াম্না মাংহল্লি। করিগুম্বা মাংজৌননা মেদিকেল কোলেজশিং মতিক চানা শারম্বা তারবদি লৈবাক অসিদা দোক্তরশিংগী অৱাৎপা অসুম্না লেরম্লোইদবনি। করিগুম্বা মাংজৌননা রেলৱে লাইনশিং মৈ শম্লম্বা তারবদি ঙসি লুপা করোর কবা চংনা থবক তৌহল্লিবা অসি মথৌ তারম্লোই। করিগুম্বা হান্নদগী হৌনা য়ুমথোং খুদিংগী তোতিদগী ঈশিং ফংলম্লবদি, ঙসি লুপা করোর লাখ অহুম মখাই থাধদুনা জল জীৱন মিসন অসি হৌদোকপগী মথৌ তারম্লোই। ফত্তবা ৱাখল্লোনদনা থল্লবা মীওইশিংদা মিৎয়েং শান্না উবা ঙমদে অমসুং রাজনিতিগী ওইবা অপিকপা ৱাখল্লোনগী ৱাংমদা করিগুম্বা অমত্তা খনবা ঙমদে।
নখোয়না খন্দুনা য়েংঙু, করিগুম্বা নাথদ্বারাগী লাইফ-লাইননি হায়না হায়নরিবা নন্দসমন্দ দাম নত্রগা তান্তোল দাম অসি সারমদবা তারবদি করি ওইরমগনি? আমসুং ঐহাক্তি রাজস্থান অমসুং গুজরাতকী মীয়ামগী মচিনদা লাখা বঞ্জারাগী মতাংদা তত্তনা পল্লি ঐখোয়না লাখা বঞ্জারাগী মতাংদা খন্নৈ। ঈশিংগীদমক্তা লাখা বঞ্জারানা মহাক্কী পুন্সি কত্থোকখি। হায়রিবা ৱাফম অসি করিগুম্বা ঈশিংগীদমক্তা থবক অসুক য়াম্না তৌবা অমসুং অকোইবা মফম কয়া অমদা স্তেপৱেল কনানা শাখি হায়বা মতমদা লাখা বঞ্জারা হায়রকই, অসিগী মফম অসিদা কনানা পুখ্রি শেমখিবগে হায়বা মতমদসু লাখা বঞ্জারা হায়না অদুম হায়নৈ, মসি গুজরাত্তসু অদুমক হায়নৈ, রাজস্থানদসু অদুমক হায়নৈ। মসিনা হায়বদি মীপুম খুদিংমক্না খল্লি মদুদি করিগুম্বা ঈশিংগা মরি লৈনবা অৱাবা কোকহন্নবা থবক তৌবা তারবদি মদু লাখা বঞ্জারানা তৌরম্মি। অদুবু হৌজিক্তি হায়রিবা লাখা বঞ্জারা অসিনা মীখলদা মীরেপ ওইনা লেপ্পা তারবদি ৱাখল ফত্তনা খনবশিংনা মহাকপুসু মাইথিবা পীনবা লম্বা তৌরক্কনি। মসিগীদমক্তসু পোলিতিকেল পার্তীশিংনা পুনশিন্নরক্কনি।
মরুপশিং,
তুংগীদমক খল্লগা মিৎয়েং শান্না থমদুনা ইনফ্রাস্ত্রকচর শেমদবগী অমাংবা অদু রাজস্থান্নসু য়াম্না ময়োক্নখি। মসিগী লৈকংলা অসিদা কনেক্তিবিতী ফত্তবনা মরম ওইরগা চত্থোক-চৎশিন তৌবদা অৱাবা কয়া ময়োক্নখি, নখোয়না মসি য়াম্না হেন্না ফজনা খঙলিবনি। অমসুং মসিগী অৱাবা অসি চত্থোক-চৎশিন খক্তদা লোইবা নত্তে, মসিনা লৌউ-শিংউ, লাল্লোল-ইতিক খুদিংমক্তা য়াম্না অৱাবা পী। নখোয়না খন্দুনা য়েংউ, প্রধান মন্ত্রী গ্রামিন সরক য়োজনা চহি ২০০০দা অতল জীগী সরকারনা হৌদোকখি। মদুগী মতুংদা ২০১৪ ফাওবদা খুঙ্গংগী লম্বি চাউরাক্না কিলোমিতর লাখ ৩গা লিশিং ৮০ শেমখি। মসি ওইজরবসু লৈবাক অসিগী খুঙ্গং লাখ কয়া অমদা লম্বি-থোং য়ৌদদুনা লৈখি। ২০১৪দা ঐখোয়না খুঙ্গং খুদিংমক্তা কোইলা থাবা লম্বি শোইদনা য়ৌহনগনি হায়না অচেৎপা ফিরেপ অমা লৌখি। হৌখিবা চহি ৯দা ঐখোয়না খুঙ্গংশিংদা অনৌবা লম্বি চাউরাক্না কিলোমিতর লাখ ৩ মখাই শেমখি। মসিদা কিলোমিতর লিশিং ৭০দি কোইলা থাবা লম্বিশিংগা শম্নখ্রে। নখোয়না খন্দুনা য়েংউ, করিগুম্বা অসিগী থবক অসি হান্না তৌরম্বা তারবদি খুঙ্গংশিং তাউনশিংদা লৈবা ঐখোয়গী ইচিল-ইনাওশিংগীদমক্তা কয়াদা য়াম্না কোম্লগদবা।
মরুপশিং,
ভারত সরকারনা ঙসি খুঙ্গং ফাওবা লম্বি য়ৌহনবগা লোইননা সহরশিংদা মতম অসিগী অনৌবা হাইৱেগা শম্নহন্নবা কন্না হোৎনরি। ২০১৪গী মমাংদা লৈবাক অসি নেস্নেল হাইৱে শেমলম্বগী খোংজেল অদুগী শরুক অনি হেন্না য়াংনা, দবল স্পীদতা থবক তৌরক্লি। মসিগী কান্নবদুসু রাজস্থানগী জিলা কয়া অমদা ফংখ্রে। মতম খরগী মমাংদতা ঐহাক্না দৌশাদা দিল্লী-মুম্বাই এক্সপ্রেসৱেগী য়াম্না মরু ওইবা সেক্সন অমা মীয়ামদা খুদোল তমখি।
ইচে-ইচলশিং অমসুং ইচিল-ইনাওশিং,
ঙসি ভারতকী খুনাই অসি য়াম্না পুক্নিং থৌগৎনিংঙাই ওইবা, এস্পিরেস্নেল সোসাইতী অমা ওইরে। ঙসি ২১শুবা সতাবদিগী দিকেদ অসিদা মীশিংনা, অতেনবা মতমদা য়াম্না থাপ্না য়ৌবা পাম্লে, ফেসিলিতী য়াম্না ফংবা পাম্লে। সরকারদা লৈবা মরম্না, ভারতকী মীয়ামগী থাজবা অসিবু, রাজস্থানগী মীয়ামগী থাজবা অসিবু ঐখোয় ময়াম পুন্না মপুং ফাহনবা হায়বসি ঐখোয় পুম্নমক্কী থৌদাংনি। ঐখোয় পুম্নমক্না খঙই মদুদি লম্বি-থোংগা লোইননা, মফম অমদা চত্থোক-চৎশিন তৌনবগীদমক্তা রেলৱে অসি য়াম্না মরু ওই। মরম অদুনা ভারত সরকারনা দিকেদ কয়া লিরবা রেল নেতৱার্ক্তা অহোংবা অমা পুরক্লি, মতম অসিগা চুনবা অনৌবা মওংদা ওন্থোরক্লি। মতম অসিগী ওইবা অনৌবা ত্রেনশিংবু ওইরো, মতম অসিগী ওইবা অনৌবা রেলৱে স্তেশনবু ওইরো, মতম অসিগী ওইবা অণৌবা রেলৱে ত্রেকশিংবু ওইরো, ঐখোয়না থাক খুদিংমক্তা অমুক্তদা মাইকৈ খুদিংমক্তা থবক তৌরি। ঙসি রাজস্থানসু মখোয়গী অহানবা ৱন্দে ভারত এক্সপ্রেস ফংখ্রে। মফম অসিদা মাওলি-মারৱার গেজতা অহোংবা পুরক্নবগী দাবীদুসু মতম কয়াদগী তৌরক্লি। হৌজিক্তি মদু নিংবা থুংলে। অসুম্না এহ্মদাবাদ-উদয়পুরগী মরক্তা রুত পুম্বা ব্রোদগেজতা ওইনা ওন্থোক্নবগী থবকসু খরগী মমাংদা লোইশিনখ্রে। মসিগী অনৌবা রুত অসিদা চেল্লিবা ত্রেন অদুগী কান্নবা অদু উদয়পুর অমসুং অকোইবদা লৈরিবা মীশিংনা ফংলি।
মরুপশিং,
রেল নেতৱার্ক পুম্বা য়েংশিনদবা ক্রোসিং লৈহন্দ্রবা মতুংদা, হৌজিক ঐখোয়না নেতৱার্ক পুম্বা মৈ ফংহন্নবা খন্না হোৎনরি। ঐখোয়না উদয়পুর রেলৱে স্তেশনগুম্না লৈবাক অসিগী রেলৱে স্তেশন কয়া অমবু মতম অসিগা চুনবা অনৌবা মওংদা পুম্নমক অনৌবা অনৌবা ওন্থোক্লগনি, মখোবগী কেপাসিতী হেনগৎহল্লগনি। অমসুং মসিগা লোইননা এখোয়না মালগারিশিংগীদমক্তা অখন্নবা ত্রেক, দেদিকেতেদ ফ্রেত কোরিদোর শেম্লি।
মরুপশিং,
হৌখিবা চহি ৯দা রাজস্থানগী রেল বজেতসু ২০১৪গা চাংদম্নবদা শরুক ১৪ হেন্না হেনগৎখ্রে। হৌখিবা চহি ৯দা রাজস্থানগী চাউরাক্না চাদা ৭৫ রেল নেতৱার্ক মৈগী ওইহনখ্রে। মফম অসিদা গেজ ওন্থোকপা অমসুং দব্লিং তৌবগী কান্নবা অসি খুদম ওইনা দুঙ্গারপুর, উদয়পুর, চিত্তোর, পালি, সিরোই অমসুং রাজসমন্দগুম্বা জিলাশিং অসিদা ফংখ্রে। রাজস্থানসু রেল লাইনশিংদা চাদা চামা মৈগী ওইবা রাজ্যশিংগী মনুং চনবা হায়বসি কুইররোই।
ইচে-ইচলশিং অমসুং ইচিল-ইনাওশিং,
রাজস্থানগী ফগৎলক্লিবা কনেক্তিবিতী অসিনা মফম অসিগী তুরিজমগী, ঐখোয়গী পিলগ্রিমেজ সাইতশিংদা য়াম্না কান্নবা পীরগনি। মেৱারগী লমদম অসি হল্দিঘাতিগী লমদম্নি। লৈবাক অসিবু কন্নবা রানা প্রতাপকী থৌনা, ভামাশাহগী খোংফম হোংদবা অচেৎপা ফিরেপ অমসুং ৱীর পন্নাধায়গী কত্থোকপগী ৱারিশিং অদু লৈবাক অসিগী লৈহাও খুদিংমক্তা চুশিন্দুনা লৈহৌররে। ঙরাং খক্তদা লৈবাক অসিনা মহারানা প্রতাপ জীগী জয়েন্তিদা ইকাইখুম্নবা পীবগা লোইননা হৈকৎ-লৈকৎ তমখি। ঐখোয়গী হেরিতেজকী ফজবা অসিবু মালেম অসিগী মফম খুদিংমক্তা য়ৌহনবা হায়বসি য়াম্না তঙাইফদে। মরম অদুনা ঙসি ভারত সরকার অসিনা ঐখোয়গী হেরিতেজ চাউখৎহন্নবগীদমক্তা তোঙান-তোঙানবা সর্কুইৎশিংদা থবক তৌরি। কৃষ্ণা সর্কুইৎকী খুত্থাংদা ভগবান শ্রী কৃষ্ণগা মরি লৈনবা লাইফমশিংবু মহাক্কা মরি লৈনবা থাজনবীগী মফমশিংগা শম্নহল্লি। রাজস্থানদসু গোৱিন্দ দেব জী, খাদু শ্যাম জী অমসুং শ্রীনাথ জীবু খুরুম্বা লাকপদা হেন্না লাইহন্নবগীদমক্তা কৃষ্ণা সর্কুইৎপু চাউখৎহল্লক্লি।
ইচে-ইচলশিং অমসুং ইচিল-ইনাওশিং
ভারত সরকারনা সেবা তৌববু লাইনিং অমগুম্না লৌদুনা অয়ুক-নুংথিল খাক্তনা থবক তৌরি। প্রজা মীয়ামগী পুন্সি মহিংবু কোম্না হিংহনবা হায়বসি ঐখোয়গী সরকারগী গোবর্নেন্সকী খ্বাইদগী হেন্না মরু ওইনা লৌই। নাগরিক খুদিংমক্কী পুন্সিদা হরাও-তয়াম্বা, ফেসিলিতীশিং অমসুং সেক্যুরিতীবু করম্না চাউথোকহনগনি হায়না লেপ্তনা থবক তৌরি। শ্রীনাথ জীগী থৌজালনা ঐখোয় খুদিংমক্তা মতম পুম্বদা থৌজানবীবা ওইসনু, মসিগী থৌনিজবা অসিগা লোইননা নখোয় পুম্নমকপু চাউখৎ-থৌরাংগী থবক-থৌরমশিংগীদমক্তা অমুক্কসু হন্না নুংঙাইবা ফোংদোক্লি। হন্না-হন্না থাগৎচরি।
ভারত মাতাকী জয়।
ভারত মাতাকী জয়।
ভারত মাতাকী জয়।
থাগৎচরি!


text:
থাগৎচরি মিস্তর প্রসিদেন্ত,
অদোম্না হৌজিক ভারতকী মরমদা হায়বীখ্রে, মহাত্মা গান্ধী, স্বামী বিবেকানন্দ অমসুং সরদার পতেলবু নোল্লুকপগা লোয়ননা নীংশিংবীখ্রে, ভারতকী মীয়ামগী পাঙ্গলগী মরমদা হায়বীখ্রে, এচিবমেন্ত অমসুং কলচরগী মতাংদা হায়বখ্রে ঐহাক্কী মতাংদসু কয়া অমা হায়বীখ্রে। ঐহাক্না মদুগীদমক ভারতমচা খুদিংমক্কী মায়কৈদগী অদোম্বু হন্না-হন্না তৌবীমল খঙবা উৎচরি। রাস্ত্রপতি ত্রম্পনা ভারতকী প্রাইদ হেঙ্গৎহনবতা নত্তনা অমেরিকাদা লৈরিবা ভারতমচাশিংবুসু ইকায় খুম্নবীরি।
মিস্তর প্রসিদেন্ত, অদোম্না ভারতমচাশিংদা ৱা ঙাংলিবা মফম অসি মালেমগী খ্বাইদগী চাউবা স্তেদিয়ম্নি। শান্ন-খোৎনবগা মরী লৈনবা ফেসিলিতী খরা হৌজিক শেমগৎ-শাগৎপগী থবক চত্থরি। অদুম ওইনমক অদোম্না মফম অসিদা অদোম্না লেংবীরক্লিবা অসি স্পোর্তস ৱার্দল্দগা মরী লৈনবা মীপুম খুদিংমকপুসু ইনোৎ পীরগনি। ঐহাক্না গুজরাত ক্রিকেৎ এসোসিয়েসনবুসু থাগৎপা ফোংদোকচরি। মখোয়না ফজখ্রবা মফম অসিবু থৌরম অসিগীদমক ফংহনবীরি। মসিনা মখোয়গী কমপ্লিসন তাইমতেবলদা অহোংবা খরা পুরক্লম্বা য়াই, অদুবু মসি মেন্সিনগনি হায়বা ঐহাক্না মপুং ফানা থাজবা থম্লি।
মরূপশিং,
মীওই অনী ওইগেরা নত্রগা লৈবাক অনীগী মরী ওইগেরা, মদুগী খ্বাইদগী চাউবা য়ুমফম অদু থাজবনা ওইরি, অমনা অমদা থাজবা থম্বা। ঐখোয়গী লমদম অসিদা হায়নবসু লৈ- তন মিত্রম য়ত্র বিশ্বাস:॥ হায়বদি ফ্রেন্দশিপ অসি অচেৎপা থাজবদা লৈরি।
হৌখিবা চহী খরদা, ভারত অমসুং অমেরিকাগী মরক্তা থাজবা হেঙ্গৎলক্লিবা, হেন্না চেৎশিল্লক্লিবা অদু পুৱারীনি। অমেরিকাগী ঐহাক্কী খোংচৎতা, ঐহাক্না থাজবা অসিবু নুমীৎ খুদিংগী চেৎশিল্লক্লিবা অদু উবা ফংই।
ঐহাক্না নিংশিংলি, ঐহাক্না ৱাশিংতনদা রাস্ত্রপতি ত্রম্পকা অহানবা উনখিবা অদুদা মহাক্না ইফমদা হায়বীখি- “ভারতনা হ্বাইত হাউসতা অশেংবা মরূপ অমা লৈরি।”
রাস্ত্রপতি ত্রম্পনা ভারতকী মায়কৈদা মহাক্কী অসিগুম্লবা অখন্নবা নুংশিবা অসিবু মতম পুম্নমক্তা উৎপীরি। হ্বাইত হাউসতা দিৱালী পাংথোকপা মতমদা অমেরিকাদা লৈরিবা ভারত মচা লাখ ৪০সু অমেরিকাগী প্রোসপেরিতী অমসুং প্রোগ্রেসকী কো-পেসেঞ্জর ওইবদা চাউথোকপা পোকচরি।
মরূপশিং,
অমেরিকাগী মতৌগুম্না ঙসি ভারত্তসু অহোংবা পুরক্নবগীদমক মমাংদা অমুক্তা ওইখিদ্রিবা মওংদা তপথবা লৈত্রি। ঙসি ভারত মচা কোতি ১৩০ পুন্দুনা অনৌবা ভারত শেমগৎলি।
ঐখোয়গী য়ুথফুল পৱার অসি এস্পিরেসন্না থল্লি। অচৌবা পান্দম থম্বা, মদুবু ফংবা ঙম্বা, ঙসিদি অনৌবা ভারতকী শক্তম ওইরক্লে।
- ঙসি ভারত্তা মালেমগী খ্বাইদগী চাউবা ক্রিকেৎ স্তেদিয়ম লৈবতা নত্তনা, ঙসি ভারত মালেমগী খ্বাইদগী চাউবা হেল্থ ইন্সুরেন্স স্কিমসু পায়খৎলি।
- ঙসি ভারত্তা মালেমগী খ্বাইদগী চাউবা সোলর পার্ক শাবতা নত্তনা ঙসি ভারত্তা মালেমগী খ্বাইদগী চাউবা সেনিতেসন প্রোগ্রমসু পায়খৎলি।
- ঙসি ভারত অমুক্তদা খ্বাইদগী য়াম্বা সেতেলাইত থাগৎপগী ৱার্ল্দ রেকোর্দ থম্বতা নত্তনা ঙসি ভারত খ্বাইদগী য়াংবা ফাইনান্সিয়েল ইনক্লুজন তৌদুনসু ৱার্ল্দ রেকোর্দ থম্লে।
২১শুবা চহীচাদা, ঐখোয়গী ইনফ্রাস্ত্রকচর ওইগেরা নত্রগা সোসেল সেক্তর ওইগেরা, ঐখোয়না গ্লোবেল বেঞ্চমার্ক পুরদুনা মাংলোমদা চংশিল্লি।
হৌখিবা মতম খরদা ভারতনা অরীবা আইন ১৫০০ মুত্থৎপদা নত্তনা সমাজপু ফগৎহন্নবগীদমক অনৌবা আইন কয়া অমসু শেম্লে।
ত্রান্সজেন্দর মীওইশিংগী হক ওইগেরা, তলাক অহুমলক হায়বগী মায়োক্তা আইন শেম্দুনা মুস্লিম নুপীশিংগী ইকায় খুম্নবা ওইগেরা, শোয়নাইরবশিংবু প্রায়োরিতী পীবা ওইগেরা, নুপীশিংবু মীরোল্লিঙৈ মনুংদা হপ্তা ২৬কী পেইদ মেতরনিতী লীবকী প্রোভিজন ওইগেরা, অসিগুম্লবা হক কয়া অমা ঐখোয়না সমাজকী তোঙান-তোঙানবা কাংলুপকীদমক শোইদনা ফংহল্লে।
মরূপশিং,
ঐহাক্না ৱাফম অসিগী নুঙাইবা ফাওই মদুদি ভারত্তা ওইরক্লিবা অহোংবশিং অসিগী মরক্তা ঙসি অমেরিকা ভারতকী থাজনিঙাই ওইরবা পার্তনর অমা ওইররি।
ঙসি ভারতকী খ্বাইদগী চাউবা ত্রেদিং পার্তনর অমা ওইরিবা লৈবাক অদু অমেরিকানি।
ঙসি ভারতকী লান্মীশিংনা খ্বাইদগী য়াম্না লান ঔরাইরিবা লৈবাক অদু অমেরিকানি।
ঙসি ভারতনা খ্বাইদগী পাক চাউনা রিসর্স অমসুং দিবেলপমেন্ত পার্তনরশিপ ওইরিবা লৈবাক অদু অমেরিকানি।
ঙসি দিফেন্স ওইগেরা, ইনর্জী সেক্তর ওইগেরা, হকশেল ওইগেরা, আই.তি. ওইগেরা, লম খুদিংমক্তা ঐখোয়গী রিলেসনশিপকী থাক লেপ্পা লৈতনা হেঙ্গৎলক্লি।
মরূপশিং,
২১শুবা চহীচাগী দিকেদ অসিদা, অনৌবা ভারত, রিসর্জেন্ত অমেরিকাগীসু অনৌবা তাঞ্জা কয়া অমা পুরদুনা লাক্লি।
দিবেলপমেন্তকী লম পুম্নমক্তা, লৈবাক অনিমক্কী নাক্তা ফংবা য়াবা কয়া অমা লৈরি।
ভারত্তা মেন্যুফেকচরিং হেঙ্গৎপা, ইনফ্রাস্ত্রকচর হেন্না পাকথোক চাউথোকপা অসিনা অমেরিকাগীদমক অনৌবা ওইথোকপা কয়া পুদুনা লাক্লগনি।
ইন্দস্ত্রী ৪.০গী মতম অসিদা ভারত্তা দিজিতেল ইকোনোমী পাকথোক চাউথোকপা অসিনা অমেরিকাগীসু ইনবেস্তকী খুদোংচাবা কয়া ফংলগনি।
মিস্তর প্রসিদেন্ত,
হৌখিবা দিকেদশিংদা দিজিতেল তেক্নোলোজীনা ভারত অমসুং অমেরিকাগী মরীশিংবু মওং মতৌ পীবদা য়াম্না মরুওইবা থৌদাং লৌরি।
ভারতকী তেলেন্ত অমসুং অমেরিকাগী তেক্নোলোজীনা লম অসিবু অনৌবা লীদরশিপ পীরি।
অমদি ২১শুবা চহীচাদা ভারত অমসুং অমেরিকা পুল্লগা দিজিতেল য়ুগ অসিগী ইন্দস্ত্রী ৪.০ লুচিংবা ঙমগনি হায়না ঐহাক্না লৌই।
মরূপশিং,
২১শুবা চহীচা অসিদা, অনৌবা এলাইনমেন্তশিং, অনৌবা কম্পিতিসন, অনৌবা চেলেঞ্জশিং অমসুং অনৌবা ওপোর্চুনিতীশিংনা অহোংবা পুরকপগী য়ুমফম থোল্লি।
অসিগুম্বা অসিদা ভারত অমসুং অমেরিকাগী মরী অমসুং তেংবাংগী, ২১শুবা চহীচাগী মালেমগী মায়কৈ লেপ্পদা মরুওইবা থৌদাং ওইরগনি।
ভারত অমসুং অমেরিকা নেচরেল পার্তনরশিংনি হায়বা ঐহাক ময়েক শেংলে।
ঐখোয়না ইন্দো-পেসিফিক রিজন খক্তদা নত্তনা মালেম পুম্বগী শান্তি, প্রোগ্রেস অমসুং সেক্যুরিতীদা ইফেক্তিব ওইবা কন্ত্রীব্যুসন অমা পীবা ঙমগনি।
তেরোরিজম্বু মায়থিবা পীবদা অমেরিকাগী কমিতমেন্ত অমসুং প্রসিদেন্ত ত্রম্পকী লীদরশিপনা মীওইবা জাতিগী সেবা তৌরি, মরম অসিনা প্রসিদেন্ত ত্রম্পগুম্লবা থোইদোক হেন্দোক্লবা লুচিংবা অমসুং ভারতকী এক্সক্লুসিব ফ্রেন্দগী দিকেদ অসিগী হৌরকপদা মক্তদা ভারত্তা লাকপা অসি য়াম্না চাউবা তাঞ্জানি।
হৌখিবা মতমদা, ভারত-অমেরিকা মরীশিংবু চেৎশিলহন্নবা ঐখোয়না হৌদোকখিবা অদু হৌজিক মহাক্কী খোংচৎ অসিনা, মদুগী অতোপ্পা ফেজ হৌরে।
ঐখোয় লোং তর্ম ভিজন অমদগী ইন্সপায়র ওইরি, শুপ্নতরী শোর্ত তর্ম কন্সিদরেসনশিংদগী ওইদ্রি। ঐখোয়গী নাকল অনীগী মরীশিং হেঙ্গৎলগনি, ঐখোয়গী ইকোনোমিক পার্তনরশিপ হেন্না পাকথোক চাউথোক্লগনি, ঐখোয়গী দিজিতেল কোওপরেসন হেঙ্গৎলগনি।
অদুগা ঐহাক্না থাজবা থম্লি মদুদি অনৌবা অৱাংবশিং লান্থোক্তুনা ভারতনা পুদুনা চৎলিবা মংলানশিং অদু অমেরিকানা পুদুনা চৎলিবা মংলানশিং অদু ঐখোয় অমত্তা ওইনা পুন্দুনা মংলানশিং অদু মপুং ফাহনগনি, ঙসি ঐহাক্কী লাইবক ফবনি মদুদি রাস্ত্রপতি ত্রম্প অমসুং মহাক্কী ইমুং মনুং পুম্বা তরাম্না ওকচনবগী তাঞ্জা অদু ঐহাক্না ফংজরে। ঐহাক্না অমুক হন্না নমস্তে ত্রম্পকী খোন্থাং অসি নিন্দুনা ময়াম পুম্নমক্তা হায়জরি মদুদি ভারত ইমানা য়াইফরে, ভারত ইমানা য়াইফরে, ভারত ইমানা য়াইফরে।
ইন্দিয়া য়ু.এস. ফ্রেন্দশিপ লোং লিব, লোং লিব!
হন্না-হন্না থাগৎচরি।


text:
লখিপুরওনলাইন দিজিতেল দেস্কঃ
মধ্যপ্রদেসকী ভোপালদা জনুৱারীগী তাং ৩০ হৌদুনা চত্থরকখিবা ৫সুবা খেলো ইন্দিয়া য়ুথ গেমসতা থাং তা মশান্নদা আসামগী ওইনা শরুক য়াখিবি লাইশোম সিমা দেবী গোল্দ মেদেল লৌরকলে। ঙসি শান্নখিবা থাং তাগী কেজি ৫৬ কী কাংলুপতা লাইসোম সিমা না সনাগী তকমান অসি লৌরকখিবনি। লাইশোম সিমা কাছার সোনাইদগীনি। অপোকপগী মিং লাইসোম সিঙ্গাবী অদুগা অপোকপীগী মীংনা লাইসোম ওংবী ইবেমচা দেবী কৌই। হন্দক্কী ৫সুবা খেলো ইন্দিয়া য়ুথ গেমসতা থাং তা মশান্ন য়াওনা তোঙান তোঙানবা মশান্না ২৭ তা লৈবাক অসিগী তোঙান তোঙানবা স্তেতকী শান্নরোই লিশিং ৬ হেন্না শরুক য়াখি। তোঙান তোঙানবা মসান্নশিংদা শরুক য়াদুনা আসামনা সনাগী তকমান ২ লুপাগী ৩ সেন্জেংগী ২ পুন্না তকমান ৭ লৌরকখি। মেদেল তেলিদা মহারাস্ট্রনা অহানবা হরিয়ানানা অনিসুবা অদুগা য়ুম্বু মধ্যপ্রদেসনা অহুমসুবদা লৈখি। মধ্যপ্রদেসকী মন্দলা দা লৈবা দিস্ট্রিক স্পোর্টস কম্পলেক্সতা ফেব্রুৱারীগী তাং ৮ দগী ১০ ফাওবা পাঙথোকখিবা থাং তা মশান্নদা আসামদগী সান্নরোই তরেৎ এল অভিজিত, কে লমঙানবা মৈতৈ, কেঐইচ বিবেক, রাহুল কুমার চৌহান, ঙান্থোইবী চনু, লাইসোম সিমা অমদি চনুলেম্বী থোকচোম শরুক য়াখি। আসামগী থাং তাগী তীম কোচ নন্দিতা দেবী নি অদুগা তীম মেনেজরনা দব্লিউ বিনোয়কুমারনি। লাইশোম সিমা দেবীনা গোল্দ মেদেল ফংলকপদা মাইগৈ কয়াদগী হরাওবা ফোঙদোক্নরি।


text:
শহিদ দিৱসকী থৌরমদা, প্রধান মন্ত্রী, শ্রী নরেন্দ্র মোদীনা ঙসি ভীদিও কনফরেন্সিংগী খুত্থাংদা কোলকাতাগী ভিক্তোরিয়া মেমোরিয়েল হোলদা বিপ্লোবি ভারত গেলরী শঙ্গাখ্রে। নোংচুপ বেঙ্গলগী গোবর্নর, শ্রী জগদি্র ধনখার অমসুং কেন্দ্রগী মন্ত্রী, শ্রী জি. কিশন রেদ্দীনা থৌরম অদুদা শরুক য়াখি।
প্রধান মন্ত্রীনা মহাক্কী ৱারোল অদু হৌদোকপদা বিরভুমদা থোকখিবা হিংশাগী থৌদোক অদুগী অৱাবা তারবশিং অদুগীদমক্তা নুংঙাইতবা ফোংদোক্লি অমসুং রাজ্য সরকার অসিনা অসিগুম্বা তমথিরবা থৌওংশিং অসিগী মরাল লৈরবশিং অদুবু শোইদনা চৈরাক পীরগনি হায়বগী থাজবা অদু ফোংদোকখি। মহাক্না কেনদ্রদগী অঙম্বা মতেং পাংগনি হায়না থাজবা পীরকখি।
“ঐহাক্না বেঙ্গোলগী মীয়ামদা অসিগুম্বা থৌদোক থোকহল্লিবা মীওইশিং, অসিগুম্বা মরাল লৈবা মীওইশিংবু শৌগৎলিবা মীওইশিংবু কৈদৌনুংদা ঙাকপীগনু হায়নসু হায়জনীংই” হায়না মহাক্না মখা তাখি।
শহীদ দিৱস অসিদা অথৌবশিং অদুবু নিংশিংলদুনা, প্রধান মন্ত্রীনা হায়খি মদুদি অমর ওইরবা অথৌবা ভগত সিংহ, রাজগুরু অমসুং সুখদেবনা থৱায় থাখিবগী ৱারী অসিনা ঐখোয় পুম্নমকপু লৈবাক্কীদমক্তা অৱাবা লৈতনা হোৎননবা পুক্নিং থৌগৎলি। “ঐখোয়গী হৌখ্রবা মতমগী লেগেসীনা ঐখোয়গী হৌজিকপু লমজিংলি, অফবা তুংগী লম্বি অমা শেমগৎনবা ঐখোয়দা ইথিল পীরি। মরম অদুনা ঙসিদি লৈবাক অসিনা মশাগী পুৱারী, হৌখ্রবা মতমবু পাঙ্গল থৌনাগী অহিংবা হৌরকফম অমা ওইনা উরি”, হায়না মহাক্না হায়খি।
প্রধান মন্ত্রীনা হায়খি, ঙসিদি, অনৌবা ভারতনা থাইনঙৈগী অরিবা মীতমশিংবু অথিংবা অপনবা অমত্তা লৈতনা মনিংতম্না হুরান্দুনা পুরম্বা মীরম অদুদগী অনৌবা ভারতনা লৈবাক অসিগী হেরিতেজপু অমুক হন্না পুরক্লি। প্রধান মন্ত্রীনা হায়খি মদুদি ২০১৪ মমাংগী দেকেদশিংদা মীতম খরা খক্তমক ভারত্তা পুরকপা ঙমখি। অদুবু হৌখিইবা চহি ৭ অসিদা মসিগী মশিং অসি ২২৫গী মথক্তা হেনগৎখ্রে।
প্রধান মন্ত্রীনা হায়খি মদুদি ‘নির্ভিক সুভাস’কী মতুংদা, কোলকাতাগী ফজরবা হেরিতেজতা বিপ্লোবি ভারত গেলরীগী শক্তমদা অনৌবা মোতি অমা হাপচিনখ্রে। মহাক্না হায়খি মদুদি বিপ্লোবি ভারত গেলরী অসি নোংচুপ বেঙ্গলগী হেরিতেজবু ঙাকশেন্দুনা থম্বা অমসুং ফগৎহন্নবা লৌখিবা সরকারকারগী ফিরেপ অদুগী খুদম্নি। মহাক্না খঙহনখি মদুদি রাজ্য অসিগী ফিদম্নিংঙাই ওইরবা লেন্দমার্কশিং খুদম ওইনা ভিক্তোরিয়া মেমোরিয়েল, ফিদম্নিংঙাই ওইরবা গেলরীশিং, মেতকাফ হাউসনচিংবা অমুক হন্না শেমজিনবগী থবক অদু লোইবগা পাংখক ওইরে। “ঐখোয়গী সংস্কৃতি, সভ্যতাগী খুদমশিং অসিনা ভারতকী হৌজিক্কী হৌরক্লিবা অমসুং তুংগী মীরোলশিংবু মখা তানা ইথিল পীবা ওইরসনু, মাইকৈ অসিদা মসি য়াম্না চাউবা খোঙথাং অমনি”, হায়না মহাক্না হায়খি।
শ্রী মোদীনা কঙহল্লকখি মদুদি হেরিতেজ তুরিজম হেনগৎহন্নবা ভারত্তা লৈবাক শিন-থুংনা কেমপেন চত্থরি। হেরিতেজ তুরিজম অসিবু স্বেশ দর্শনগুম্বা স্কীম কয়া অমগী খুত্থাংদা ইনোৎ হাপ্লি, হায়না মহাক্না হায়খি। প্রধান মন্ত্রীনা হায়খি মদুদি দান্দি মার্চকীদমক্তা মেমোরিয়েল, জালিয়ানৱালা বাঘ মেমোরিয়েলবু নোনা অমুক হন্না শেমজিনবা, স্তেচু ওফ য়ুনিতী, দীনদয়াল সমারক, বাবাসাহেব মেমোরিয়েল, ভগ্বান বির্সা মুন্দা মেমোরিয়েল, অয়োধ্যা অমসুং কাশিদা ঘাতশিং ফজনবা শেম্বা নত্রগা ভারত শিন-থুংনা লৈরিবা লাইশঙশিংবু নৌনা অমুক হন্না শেমজিনবগূম্বা অনৌবা খোংথাংশিং অসিনা হেরিতেজ তুরিজমগী অনৌবা ওইথোকপা য়াবা কয়া অমা হাংদোরক্লি।
চহি চামা মীনাই-নাইথাং ওইরিঙৈ মনুংদা, পাম্বৈ অহুম্না অপুনবা ওইনা নীংতম্বা ফংহনখি হায়না প্রধান মন্ত্রীনা হায়খি। মসিগী পাম্বৈ অহুম অসি ইহৌ, সত্যাগৃহ অমসুং মীয়ামবু ভাব তাহনবা হায়বসিনা ওইখি। প্রধান মন্ত্রীনা মচু অহুমগী জাতিগী ফিরেল অসিগী নুংগী ৱাহন্থোক্কী মতাংদা শাংনা হায়খি। মসিগী পাম্বৈ অহুম অসি মচু অহুম অদুগী মচুনা মশক তাকই, সেফ্রন্না ঈহৌগী পাম্বৈ, অঙৌবনা সত্যগৃহ অমসুং অশংবনা লৈবাক অসিগী অনৌবা অমা শেম্বা পাম্বগী ৱাখল্লোন অদুবু তাকই। মহাক্কী ওইনদি জাতিগী ফিরালদা য়াওরিবা হিগোক অসিনা লৈবাক অসিগী কলচরগী ওইবা ৱাখল্লোন অদুবু তাকই হায়না মহাক্না হায়খি। ঙসিদি মহাক্না জাতিগী ফিরালগী মচু অহুম অসিদা অনৌবা ভারত অমগী তুংদা ওইরক্কদবা অদু উবা ফংই হায়না মহাক্না হায়খি। সেফ্রননা মথৌদাং অমসুং লৈবাক অসিগী সেক্যুরিতীগীদমক্তা পুক্নিং থৌগৎলি, অঙৌবনা সবকা সাথ, সবকা বিকাস, সবকা বিস্বাস অমসুং সবকা প্রয়াস; অশংবা অসিনা অকোইবদা লৈরিবা ঈশিং-নুংশিৎকী ফিভম ঙাক-শেন্দুনা থম্বা অমসুং হিগোক মচুগী চক্র অসিদা প্রধান মন্ত্রীনা লৈবাক অসিগী ব্লু ইকোনোমী উখি।
প্রধান মন্ত্রীনা ভগত সিং, সুখদেব, রাজগুরু, আজাদ অমসুং খুদিরাম বোসগুম্বা চহি নৌরিবা রিভোল্যুশনরীশিংবু পল্লদুনা ভারতকী নহারোলশিংনা মশাবু হন্থৈ হায়না কৈদৌনুংদা খল্লোইদবনি হায়না হায়খি। “ভারতকী নহারোলনা তৌবা ঙমদবা অদুগুম্বা থবক অমত্তা লৈতে। ভারতকী নহারোলনা ফংবা ঙমলোইদবা অদুগুম্বা পান্দম অমত্তা লৈতে”, হায়না মহাক্না হায়খি।
প্রধান মন্ত্রীনা লৈবাক অসিগী সেবা অমসুং লৈবাক নিংবগী ৱাখল্লোনদা তোঙান-তোঙান রিজনশিং, লোলশিং, রিসোর্সশিং পুল্লপ পুনশিনখিবা নিংতম্বগী লানদা উৎখিবা অপুনবা ওইবগী শক্তম অদুবু পনখি। “ভারত ভক্তিগী হোংবা নাইদ্রবা ইথিল, অপুনবগী শক্তম অমসুং অমত্তা ওইবগী ৱাখল্লোন অসি ঙসিমকসু ঐখোয়গী খ্বাইদগী মরু ওইবা ওইগদবনি। অদোমগী রাজনিতীগী ৱাখল্লোন অদু অমা হেক্তা ওইরবসু, অদোম্না রাজনিতী দল অমা হেক্তগী মনুং চল্লবসু য়াই, অদুবু ভারতকী অমত্তা ওইবগী ৱাখল্লোন অসিদা মখল অমা হেক্তগী শীংনবা চত্থবদা মদু ভারতকী নীংতম লান্মীশিংদা খ্বাইদগী চাউনা মীনম্বনি”, হায়না প্রধান মন্ত্রীনা মরু ওইনা পনখি। প্রধান মন্ত্রীনা মখা তারদুনা “ঐখোয়না অনৌবা ভারত অসিদা অনৌবা বিজন অমগা লোয়ননা মাংদা চংশিনবা তাই। অনৌবা বিজন অসি ভারতকী ইশাদা ইশানা থাজবা, মরোলদোম লেপচবা, অরিবা মশক, তুংলমচৎকী চাউখৎপা অদুনি। অমসুং মসিদা থৌদাং মশক খঙবা অসিনা খ্বাইদগী হেন্না মরু ওই” হায়না হায়খি।
ঙসি ফংবা ঙমখিবা $ বিলিয়ন ৪০০ নত্রগা লুপা করোর লাখ ৩০গী ওইবা পোৎচৈশিং এক্সপোর্ত তৌখিবগী অচৌবা মাইপাকপা অদুবু পল্লদুনা, প্রধান মন্ত্রীনা হায়রকখি “ভারতকী চাউখৎলক্লিবা এক্সপোর্তশিং অসি ঐখোয়গী ইন্দস্ত্রী পাঙ্গল, ঐখোয়গী এম.এস.এম.ই.শিং, ঐখোয়গী মেন্যুফেকচরিং কেপাসিতী অমসুং ঐখোয়গী এগ্রিকলচর সেক্তরগী মপাঙ্গলগী খুদম অমনি।”
গেলরী অসিনা নিংতম লানদা রিভোল্যুশনরীশিংগী কন্ত্রিব্যুশন অমসুং ব্রিতিশ কোলোনিয়েল রুলগী ময়োক্তা মখোয়গী খুৎলাই পাইদুনা মায়োক্নিখিবা অদুবু উৎলি। মসিগী এসপেক্তশিং অসি অনম্বা মতমদা নিংতম্বগী খোংজংগী ৱারীদা নসিগী ফংফম থোকপা মফম অমত্তা পীখিদে। অনৌবা গেলরী অসিগী পান্দম অসি ১৯৪৭ ফাওবা ওইরকখিবা থৌদোকশিং অদুগী মপুং ওইবা মিৎয়েং অমা পীবা অমসুং রিভোল্যুশনরিশিং অদুনা লৌখিবা মরু ওইবা থৌদাংশিং অদুবু খঙহনবনি।
বিপ্লোবি ভারত গেলরী অসিনা রিভোল্যুশনরী মুভমেন্ত অসিবু হৌরকহনখিবগী পোলিতিকেল অমসুং ইনতেলেকচুৱল বেকদ্রোপ অদু উৎলি। মসিনা রিভোল্যুশনরী মুভমেন্ত হৌরকখিবগী মতাংদা, রিভোল্যুশনরী লীদরশিংনা মরু ওইবা এসোসিয়েশনশিং শেম্বা, মুভমেন্ত শন্দোরকপা, ইন্দিয়ন নে্সনেল আর্মী শেম্লকপা, নেভেল ম্যুতিনীগী কন্ত্রিব্যশন, অতোপ্পা কয়া অমগী মনুংদা হায়রিবশিং অসি উৎলি।
मैं पश्चिम बंगाल के बीरभूम में हुई हिंसक वारदात पर दुख व्यक्त करता हूं, अपनी संवेदना व्यक्त करता हूं।— PMO India (@PMOIndia) March 23, 2022
मैं आशा करता हूं कि राज्य सरकार, बंगाल की महान धरती पर ऐसा जघन्य पाप करने वालों को जरूर सजा दिलवाएगी: PM @narendramodi
केंद्र सरकार की तरफ से मैं राज्य को इस बात के लिए आश्वस्त करता हूं कि अपराधियों को जल्द से जल्द सजा दिलवाने में जो भी मदद वो चाहेगी, उसे मुहैया कराई जाएगी: PM @narendramodi— PMO India (@PMOIndia) March 23, 2022
अमर शहीद भगत सिंह, राजगुरु और सुखदेव के बलिदान की गाथा देश के बच्चे-बच्चे की जुबान पर है।— PMO India (@PMOIndia) March 23, 2022
हम सबको इन वीरों की गाथाएं, देश के लिए दिन रात मेहनत करने के लिए प्रेरित करती हैं: PM @narendramodi
हमारे अतीत की विरासतें हमारे वर्तमान को दिशा देती हैं, हमें बेहतर भविष्य गढ़ने के लिए प्रेरित करती हैं।— PMO India (@PMOIndia) March 23, 2022
इसलिए, आज देश अपने इतिहास को, अपने अतीत को, ऊर्जा के जाग्रत स्रोत के रूप में देखता है: PM @narendramodi
आपको वो समय भी याद होगा जब हमारे यहाँ आए दिन प्राचीन मंदिरों की मूर्तियाँ चोरी होने की खबरें आती थीं।— PMO India (@PMOIndia) March 23, 2022
हमारी कलाकृतियाँ बेधड़क विदेशों में smuggle होती थीं, जैसे उनकी कोई अहमियत ही नहीं थी।
लेकिन अब भारत की उन धरोहरों को वापस लाया जा रहा है: PM @narendramodi
2014 से पहले के कई दशकों में सिर्फ दर्जनभर प्रतिमाओं को ही भारत लाया जा सका था।— PMO India (@PMOIndia) March 23, 2022
लेकिन बीते 7 सालों में ये संख्या सवा 2 सौ से अधिक हो चुकी है।
अपनी संस्कृति, सभ्यता की ये निशानियां, भारत की वर्तमान और भावी पीढ़ी को निरंतर प्रेरित करें, इस दिशा में ये एक बहुत बड़ा प्रयास है: PM
Heritage tourism बढ़ाने के लिए भारत में एक राष्ट्रव्यापी अभियान चल रहा है।— PMO India (@PMOIndia) March 23, 2022
स्वदेश दर्शन जैसी कई योजनाओं के जरिए heritage tourism को गति दी जा रही है: PM @narendramodi
भारत को गुलामी के सैकड़ों वर्षों के कालखंड से आजादी, तीन धाराओं के संयुक्त प्रयासों से मिली थी।— PMO India (@PMOIndia) March 23, 2022
एक धारा थी क्रांति की, दूसरी धारा सत्याग्रह की और तीसरी धारा थी जन-जागृति अभियानों की: PM @narendramodi
मैं देश के युवाओं से कहना चाहता हूं- कभी अपनी शक्तियों को, अपने सपनों को कम नहीं आंकिएगा।— PMO India (@PMOIndia) March 23, 2022
ऐसा कोई काम नहीं जो भारत का युवा कर ना सके।
ऐसा कोई लक्ष्य नहीं जो भारत का युवा प्राप्त ना कर सके: PM @narendramodi
आजादी के मतवालों की क्षेत्रीयता अलग-अलग थी, भाषाएं-बोलियां भिन्न-भिन्न थी।— PMO India (@PMOIndia) March 23, 2022
यहां तक कि साधन-संसाधनों में भी विविधता थी।
लेकिन राष्ट्रसेवा की भावना और राष्ट्रभक्ति एकनिष्ठ थी।
वो ‘भारत भक्ति’ के सूत्र से जुड़े थे, एक संकल्प के लिए खड़े थे: PM @narendramodi
भारत भक्ति का यही शाश्वत भाव, भारत की एकता, अखंडता, आज भी हमारी सर्वोच्च प्राथमिकता होनी चाहिए।— PMO India (@PMOIndia) March 23, 2022
आपकी राजनीतिक सोच कुछ भी हो, आप किसी भी राजनीतिक दल के हों, लेकिन भारत की एकता-अखंडता के साथ किसी भी तरह का खिलवाड़, भारत के स्वतंत्रता सेनानियों के साथ सबसे बड़ा विश्वासघात होगा: PM
हमें नए भारत में नई दृष्टि के साथ ही आगे बढ़ना है।— PMO India (@PMOIndia) March 23, 2022
ये नई दृष्टि भारत के आत्मविश्वास की है, आत्मनिर्भरता की है, पुरातन पहचान की है, भविष्य के उत्थान की है।
और इसमें कर्तव्य की भावना का ही सबसे ज्यादा महत्व है: PM @narendramodi
आज ही भारत ने 400 बिलियन डॉलर यानि 30 लाख करोड़ रुपए के प्रॉडक्ट्स के एक्सपोर्ट का नया रिकॉर्ड बनाया है।— PMO India (@PMOIndia) March 23, 2022
भारत का बढ़ता हुआ एक्सपोर्ट, हमारी इंडस्ट्री की शक्ति, हमारे MSMEs, हमारी मैन्यूफैक्चरिंग क्षमता, हमारे एग्रीकल्चर सेक्टर के सामर्थ्य का प्रतीक है: PM @narendramodi